THE  UNIVERSITY 


OF  ILLINOIS 
LIBRARY 

Vahlen  Library 

1913 


The  person  charging  this  material  is  re- 
sponsible  for  its  return  to  the  library  from 
which  it  was  withdrawn  on  or  before  the 
Latest  Date  stamped  below. 

Theft,  mutilation,  and  underlining  of  books  are  reasons 
for  disciplinary  action  and  may  resuit  in  dismissal  from 
the  University. 

To  renew  call  Telephone  Center,  333-8400 

UNIVERSITY  OF  ILLINOIS  LIBRARY  AT  URBANA-CHAMPAIGN 


T-,  £[il^>v 


https://archive.org/details/corneliinepotisv00nepo_1 


COENELII  JTEPOTIS 

VITAE 

EXCELLENTIUM  IMPERATOEUM. 


IN  USUM  SCHOLARUM 
TEXTUM  CONSTITUIT 


C.  a COBET. 


LUGDUNI  BATAVORUM 

E.  J.  BRILL. 


MDCCCLXXXI. 


Cornelium  (Nepotem)  esse  (qui  scripsit'  vitas  excel- 
lentium imperatorum)  mihi  non  eripitur^  in  quo  nec 
ullum  vestigium  inferioris  aetatis  rerum  aut  cogitandi 
rationis  deprehendo  nec  ullam  notam  sermonis  temporum- 
Theodosianorum. 


Madvig  (Opusc.  II.  pag.  123.) 


PRAEFATIO. 


Quum  Cornelii  Nepotis  textum  in  usum  scholarum  con- 
stituere in  animum  induxissem,  facile  intellexi,  si  operae 
pretium  facere  vellem,  non  esse  mihi  ubique  anxie  apicibus 
litterarum  adhaerescendum , sed  in  pessimis  librorum  scrip- 
turis sumendum  esse  mihi  aliquid  et  reponendum  quod  et 
Latinum  esset  et  ab  ingenioso  iuvene  plane  intelligi  posset. 

Eecepi  complures  bonas  coniecturas  a Pluygersio  primum 
repertas  et  post  eius  mortem  a me  in  Mnemosyne  in  lucem 
editas.  Admisi  et  alias  bene  multas  a Carolo  Halmio  aut 
excogitatas  aut  in  Editione  Lipsiensi  apud  Teubnerum  anno 
1871  commemoratas. 

Quae  a me  ipso  tentata  sunt  eorum  potiora  paucis  indicabo. 
Praef.  § 4:  sororem  [germanam]  habere  in  matrimonio. 
his  uncinis  expungenda  notabo. 

I.  1.  5:  idque  (ut)  Lemnii  sua  sponte  facerent. 
his  cancellis  supplenda  indicabo. 

I.  3.  3:  hic  — [Miltiades]  hortatus  est. 

I.  5.  3 : acie  instructa  regione  non  apertissima  (nam- 
que arhores  multis  locis  erant  rarae)  proelium  commi- 
serunt. 

I.  8.  1 : omnem  nimiam  civium  suorum  potentiam  ex- 
timescebant. 

II.  2.  3:  divitiis  ONERawt 

II.  6.  5:  cum  satis  alti  muri  extructi  viderentur. 

II.  7.  2;  viros  bonos  — [quibus  fides  haberetur]. 

II.  7.  5:  urbem  [ut]  propugnaculum. 

II.  7.  5:  bis  copias  regias  fecisse  naufragium. 

II.  7.  6:  remitterent^  aliter  illos  numquam  in  patriam 
esse  reversuros. 

II.  8.  2:  propter  multas  divitias  magna  cum  dignitate. 

II.  8.  2:  [proditionis]  damnatus  est. 

II.  8.  4:  filixju  eius  parvulum.  — cum  eo. 

II.  10.  1 : litteris  sermonique  Persarum  dedit. 

III.  2.  1 : in  proelio,  quo  fusus  barbarorum  exercitus 
et  Mardonius  interfectus  est. 

III.  2.  2:  [quo  duce  Mardonius  erat  ^fugatus]. 

III.  2.  3:  AD  id  tempus. 

IV.  1.  3:  CUM  ex  praeda  tripodem  aureum  Delphis 
posuisset  epigrarnuA  inscripsiT  — Apollini  id  donum  de- 
disse. 

IV.  2.  3 : propinquos  tuos  esse  cognovit. 

IV.  3.  4:  legatos  cum  scytala  ad  eum  miserunt. 

IV.  4.  4:  ex  quo  posset  Exaudiri. 

V.  1.  2;  habebat  in  matrimonio  sororem  [germanam] 


suam. 

V.  1.  4:  CUM  prohibere  posset. 

V.  2.  5:  possessores  veteres. 

V.  3.  3:  satius  existimans  {Graeciae  civitates  de  con- 
troversiis suis  inter  se  iure  disceptare  quam  armis)  con- 
tendere. 

V.  4.  1 : ut  numquam  in  iis  custodem  Posuerit  [fruc- 
tus servandi  gratia]. 

V.  4.  3 : ut  quos  invocatos  vidisset  in  foro  omnes  Yocaret. 

VI.  1.  3:  cum  (et)  antea  semper, 

VI.  1.  5:  eius  hospitio  contineBAUVR. 

VI.  3.  1 : sed  (quia)  sentiebat. 

VII.  2.  1 : neque  plura  bona  [eminisci]  neque  maiora 
posset  consequi. 

VII.  3.  2:  qui  in  oppido  erant  [Athenis]. 

VII.  4.  1 : postulabat  — [ut)  potius  — in  praesentik. 

VII.  4.  5:  id  quod  {numquam  antea)  usu  venerat. 

VII.  4.  7 : praesidioque  — mposito. 

VII.  5.  1;  tempus  eiusinterficiendiquaereremsTiTERUNT. 

Libri  instituerunt.  Opponuntur  inter  se  institi  et  destiti 
ut  coepi  et  desii  et  eodem  sensu.  Catullus: 

et  qui  principio  sub  terra  quaerere  venas 
institit  et  ferri  fingere  duritiem. 

Similiter  emendandum  XXII.  2.  4:  — aram , apud  quam 
sacrificare  institerat,  et  XXIII.  8.  3:  quam  in  suscipi- 
endo INSTITERAT,  et  XXIV.  3.  8 : historias  scribere  institit. 

VII.  8.  2:  pacem  petere  [spopondit]. 

VII.  9.  2:  [quij  ea  quae  apportarat. 

VII.  10.  2:  huic  ergo  societatem  renuntiat,  quae  regi 
cum  Lacedaemoniis  esset. 

VII.  11.  3:  firmitati  corporis  SERviunt. 

VIII.  3.  1 : Pausanias  rex  Lacedaemoniorum  venit  At- 
ticis auxilio. 

IX.  3.  3:  nemo  enim  sine  hoc  admittitur,  transposu 
post:  Tpoa-icvvs7v  illi  vocant. 

IX.  4.  4 : non  solum  Athenae  sed  [etiam]  cuncta 
Graecia, 

X.  2.  3:  quippe  qui  eum  venumdari  iussisset. 

X.  2.  5:  hoc  aeger  sumto  diem  obiit. 

X.  6.  2:  suam  vim  exseruit. 

X.  7.  2;'  cura  Algebatur. 

X.  8.  2:  dissidenti  suos  sensus. 

X.  10.  2:  Q^^EM  vivum  tyrannum  vocitarant  EUNdem 
liberatorem  patriae. 

XI.  1.  4.  peltastae  pedites  (appellati  sunt,  qui  antea 
hoplitae)  appellabantur. 

XI.  1.  4:  idem  genus  loricarum  (novum  instituit). 

XI.  2.  4:  Fabiani  milites  Romae,  sic  Iphicratenses  apud 
Graecos. 

XI.  3.  4:  merito,  inquit,  (id)  facio. 

XII.  1.  2:  impetum  excipere  hostium  [docuit]. 

XII.  3.  3 : neque  animo  aequo  pauperes  alienam  opu- 
lentiam intueantur. 

XIII.  2.  3:  AD  id  tempus. 

XIII.  3.  2:  in  consilium  dantur  viri  duo. 

XIII.  3.  5:  etiam  opulentia  in  crimen  vocabatur. 

XIII.  3.  5:  odio  ingratae  civitatis  [coactus]. 

XIII.  4.  1 : quos  avus  Conon  muros  (cum  maxima 
gloria)  ex  hostium  praeda  patriae  restituerat,  eosdem 

nepos  cum  summa  ignominia  ex  sua  re  familiari  reficere 
coactus  est. 

XIV.  1.  2:  multis  millibus  regiorum  interfectis  trans- 
posui post  cum  castra  iam  intr assent  2.  1.  — conserva- 
tus regi  est. 

XIV.  2.  3;  experiri  voluit  sine  armis  — ad  officium 
reducere. 

XIV.  5.  1 ; nuntium  — misit  — [qui  diceretj. 

XIV.  5.  2:  non  minor  eum  invidia  aulicorum  excepit. 

XIV.  6.  3 : (itaque)  in  vulgus  edit. 

XIV.  6.  6:  (itaque)  primum  eos  aggrediuntur. 

XIV.  7.  3:  si  dimicare  [eo]  vellet. 

XIV.  8.  1 : tamen  statim  maluit  congredi, 

XIV.  8.  5:  hortatus  est  ut  cum  rege  in  gratiam  rediret 
et  pacem  amicitiamque  coniungeret. 

XIV.  9.  2:  neque  negligendum  puta^^. 

XIV.  9.  3:  ornatu  [vestituque]  militari. 

XV.  3.  6:  ad  quem  ea  res  perimebat. 

XV.  4.  4:  quod  OBlatum  accipere  noluissem. 

XV.  6.  2:  liberos  procreassET. 

XV.  6.  4:  coram  frequentissimo  [legationum]  conventu. 

XV.  6.  4:  ut  auxilio  [Lacedaemonii]  sociorum  priva- 
rentur. 

XV.  8.  4 : non  solum  Thebas  — sed  [etiam]  universam 
Graeciam. 

XV.  10.  3.  domi  se  tenuit. 

XVI.  1.  1 : quantum  potEro. 

XVI.  3.  2:  accessit  quod  etiam  magis. 

XVI.  4.  3:  praeterea  (eius)  periculis  adfuit. 

XVII.  1.  2:  mos  erat  Lacedaemoniis  a maioribus  tra- 
ditus. 

XYII.  1.  3:  sin  is  virilE  secus  non  reliquisset. 

XVII.  2.  1:  ut  exercitUM  Mitterent. 

XVII.  5.  3:  se  enim  eum  esse  [dixit]. 

XVII.  6.  ii  ad  exeundum  mvELueretur , ut  si  de  exitu 
divinaret,  usus  est  aetatis  vacatione,  idem. 

conf.  XXV.  7.  1 : usus  est  aetatis  vacatione  neque  se 
quoquam  movit  ex  urbe. 

XVIII.  5.  2:  neque  umquam  manum  conserere  licebat, 

XVIII.  3.  1 : de  rebus  suis. 

XVIII.  11.  2:  [qualis  erat]  quem  tamdiu. 

XVIII.  12.  2:  [quaerebant]  quibus  amicis  esset  usurus. 

In  huius  modi  sententiarum  compositione  quaerebant  non 
additur  sed  intelligitur.  Livius  XLII.  12:  iam  Aetolos  quem 
ignorare  in  seditionibus  suis  non  ab  Romanis , sed  a Per- 
seo praesidium  petisse  ? et  XLII.  49  ; quem  scire  mortalium 
utrius  mentis , utrius  fortunae  consulem  ad  bellum 
mittant  ? 

XIX.  1.  3:  hortarentur  ut  accipercT. 

XIX.  4.  1 : propter  proditionis  suspicionem  [Piraei]. 

XIX.  4.  2;  [et  dicendi  causam]. 

XIX.  4.  3.  habuerunt  Athenis. 

XX.  2.  1 : tota  Sicilia  Expulit. 

XX.  2.  2:  quem  ex  quanto  regno. 

XX.  5.  1 : eum  diem  festum  haberet  universa  Sicilia, 

XXI.  2.  3:  maior  enim  annis  sexaginta  decessit. 

XXII.  1.  5:  qui  Erycem  i^enERENT. 

XXII.  3.  2:  diligi  TENERms  quam  par  erat. 

XXIII.  1 . 1 : — dubitat  populvM  RomanvM  omnes  gentes 
virtute  super obe. 

XXIII.  3.  2:  minor  quinque  et  viginti  annis  [natus]. 

XXIII.  5.  3:  dolo  PEuductum. 

XXIII.  6.  2:  in  praesentik  bellum. 

XXIII.  11.  3:  cuius  (rei)  etsi  causarh. 

XXY.  4.  5:  tranquillatis  autem  rebus  [Eomanis]. 

XXV.  9.  4:  [sponsor  omnium  rerum  fuerit]. 

XXV.  10.  4:  multis  PEhortantibus. 

XXV.  12.  6:  fingunt  fortunam  [hominibus]. 

XXV.  13.  4 : potius  diligentia.  — est  industriae.  Trans- 
posuit VAN  DER  Meij  Mnemos.  1881  pag.  166  potius  indu- 
stria — est  diligentiae. 

XXV.  15.  1 : non  liberalis  (hominis). 

XXV.  18.  3:  quis  a quo  ortus. 

XXV.  19.  1 : quantum  poPErimus. 

XXV.  20.  1:  quin  Attico  scRmeret. 

Elui  denique  tamquam  maculas  ex  Nepotis  textu  scrip- 
turas priscas  et  cascas,  quae  tamquam  fungi  succreverunt 
in  Codicibus  deterrimis,  quales  nobis  medii  aevi  barbaries 
reliquit,  quos  Scaliger  sterquilinia  esse  dicebat.  Miselli 
grammatici  et  librarii  impense  mirabantur  formas  xpxoiiKoi(; 
et  obsoletas,  quarum  partem  Editores  sedulo  retinent.  Enu- 
merabo eas  tantum,  quas  Halmius  servandas  esse  censuit: 
adfinitas,  adfero  et  similia,  adulescens,  aduleseentulus , 
adulescentia;  cotidie,  cotidianus-,  dewm , barbamm  et  sim. 
pro  deorum;  epistula;  intellego,  neglego,  neglegenter ; in- 
terficiundi , conveniundi  et  sim. ; Karthago,  Karthaginiensis 


XII 


(Kardianus^  karissimus);  mercennarii;  Neocli,  Themi- 
stocli, Pericli,  Andocidi  et  sim.  -pro  Neoclis; petivi ; Poeni- 
cum  hellum ; quotiens,  quotienscumque;  scaena;  sumpsi, 
sumptus , sumptuosus , contempsi  et  sim. ; Sardis  pro 
SardES  et  sim.;  ThemistoclEN , IphicratE^  et  sim.;  trimen- 
stres; vincla;  quae  omnia  ineptis  antiquitatis  admiratoribus 
relinquenda  esse  censeo , non  ingeniosae  iuventuti  ad  imi- 
tandum proponenda. 

Eationes  et  exempla,  quibus  singulae  correctiones  con- 
firmentur, propediem  in  Mnemosyne  editurum  me  spero. 

Lugduni-Batavorum  C.  Gr.  COBET. 

m.  Maio 

MDCCCLXXXI. 

CORKELII  NEPOTIS 


VITAE 

EXCELLENTIUM  IMPERATORUM. 


PRAEFATIO. 

Non  dubito  fore  plerosque,  Attice,  qui  hoc  genus  l 
scripturae  leve  et  non  satis  dignum  summorum  viro- 
rum personis  indicent , cum  relatum  legent,  quis  mu- 
sicam docuerit  Epaminondam , aut  in  eius  virtutibus 
commemorari,  saltasse  eum  commode  scienterque 
tibiis  cantasse , sed  ii  erunt  fere , qui  expertes  litte-  2 
rarum  Graecarum  nihil  rectum,  nisi  quod  ipsorum 
mori^bus  conveniat,  putabunt,  hi  si  didicerint  non  ^ 
eadem  omnibus  esse  honesta  atque  turpia,  sed  om- 
nia maiorum  institutis  indicari , non  admirabuntur 
nos  in  Graiorum  virtutibus  exponendis  mores  eorum 
secutos,  neque  enim  Cimoni  fuit  turpe,  Athenien-  4 
sium  summo  viro,  sororem  habere  in  matrimonio, 
quippe  cum  cives  eius  eodem  uterentur  instituto, 
at  id  quidem  nostris  moribus  nefas  habetur,  laudi 
in  Creta  ducitur  adolescentulis  quam  plurimos  ha- 
buisse amatores,  nulla  Lacedaemone  vidua  tam 
est  nobilis , quae  non  ad  cenam  eat  mercede  con- 

I.  MILTIADES.  1. 


5 ducta,  magnis  in  laudibus  tota  fere  fuit  Graecia 
victorem  Olympiae  citari,  in  scenam  vero  prodire 
ac  populo  esse  spectaculo  nemini  in  iisdem  gentibus 
fuit  turpitudini,  quae  omnia  apud  nos  partim  in- 
famia, partim  humilia  atque  ab  honestate  remota 
€ ponuntur,  contra  ea  pleraque  nostris  moribus  sunt 
decora , quae  apud  illos  turpia  putantur,  quem  enim 
Romanorum  pudet  uxorem  ducere  in  convivium? 
aut  cuius  non  mater  familias  primum  locum  tenet 

7 aedium  atque  in  celebritate  versatur?  quod  multo 
fit  aliter  in  Graecia,  nam  neque  in  convivium  ad- 
hibetur nisi  propinquorum , neque  sedet  nisi  in  in- 
teriore parte  aedium , quae  gynaeconitis  appellatur , 
quo  nemo  accedit  nisi  propinqua  cognatione  con- 

8 iunctus.  sed  hic  plura  persequi ^cum  magnitudo  vo- 
luminis prohibet , tum  festinatio , ut  ea  explicem , 
quae  exorsus  sum.  quare  ad  propositum  veniemus 
et  in  hoc  exponemus  libro  de  vita  excellentium  im- 
peratorum. 


I.  MILTIADES. 

1 Miltiades , Cimonis  filius , Atheniensis , cum  et  an- 
tiquitate generis  et  gloria  maiorum  et  sua  modestia 
unus  omnium  maxime  floreret  eaque  esset  aetate,  ut 
non  iam  solum  de  eo  bene  sperare,  sed  etiam  con- 
fidere cives  possent  sui , talem  eum  futurum,  qualem 
cognitum  iudicarunt,  accidit  ut  Athenienses  Cherso- 

2 nesum  colonos  vellent  mittere,  cuius  generis  cum 


I.  MILTIADES.  1.  2. 

magnus  numerus  esset  et  multi  eius  demigrationis 
peterent  societatem,  ex  iis  delecti  Delphos  delibe- 
ratum missi  sunt,  quo  potissimum  duce  uterentur, 
namque  tum  Thraces  eas  regiones  tenebant,  cum 
quibus  armis  erat  dimicandum,  bis  consulentibus 
nominatim  Pythia  praecepit,  ut  Miltiadem  impe-  ^ 
ratorem  sibi  sumerent:  id  si  fecissent,  incepta 

prospera  futura,  boc  oraculi  responso  Miltiades  cum  ^ 
delecta  manu  classe  Chersonesum  profectus  cum 
accessisset  Lemnum  et  incolas  eius  insulae  sub  po- 
testatem redigere  vellet  Atheniensium,  idque  ut 
Lemnii  sua  sponte  facerent  postulasset , illi  irri-  5 
dentes ' responderunt  tum  id  se  facturos,  cum  ille 
domo  navibus  proficiscens  vento  aquilone  venisset 
Lemnum.  hic  enim  ventus  ab  septemtrionibus.  oriens 
adversum  tenet  Athenis  proficiscentibus.  Miltiades  6 
morandi  tempus  non  habens  cursum  direxit  quo  ten- 
debat pervenitque  Chersonesum. 

Ibi  brevi  tempore  barbarorum  copiis  disiectis,  tota  2 
regione , quam  petierat , potitus , loca  castellis  idonea 
communiit,  multitudinem,  quam  secum  duxerat,  in 
agris  collocavit  crebrisque  excursionibus  locupletavit, 
neque  minus  in  ea  re  prudentia  quam  felicitate  2 
adiutus  est.  nam  cum  virtute  militum  devicisset 
hostium  exercitus,  summa  aequitate  res  constituit 
atque  ipse  ibidem  manere  decrevit,  erat  enim  inter  3 
eos  dignitate  regia , quamquam  carebat  nomine,  neque 
id  magis  imperio  quam  iustitia  consecutus,  neque 
eo  secius  Atheniensibus,  a quibus  erat  ^profectus, 
officia  praestabat,  quibus  rebus  fiebat  ut  non  minus 

I.  MILTIADES.  2.  3. 


eorum  voluntate  perpetuum  imperium  obtineret,  qui 
miserant,  quam  illorum,  cum  quibus  erat  profectus- 

4 Chersoneso  tali  modo  constituta  Lemnum  revertitur 
et  ex  pacto  postulat  ut  sibi  urbem  tradant,  cum  vento 
borea  domo  profectus  eo  pervenisset,  se  autem  do- 
mum Chersonesi  habere.  Cares , qui  tum  Lemnum 

6 incolebant , etsi  praeter  opinionem  res  ceciderat , ta- 
men non  dicto , sed  secunda  fortuna  adversariorum 
capti  resistere  ausi  non  sunt  atque  ex  insula  de- 
migrarunt. pari  felicitate  ceteras  insulas , quae  Cy- 
clades nominantur,  sub  Atheniensium  redegit  po- 
testatem. 

3 Iisdem  temporibus  Persarum  rex  Darius  ex  Asia 
in  Europam  exercitu  traiecto  Scythis  bellum  inferre 
decrevit,  pontem  fecit  in  Istro  flumine,  quo  copias 
traduceret,  eius  pontis,  dum  ipse  abesset,  custo- 
des reliquit  principes , quos  secum  ex  Ionia  et  Aeolide 
duxerat : quibus  singulis  ipsorum  urbium  perpetua 

2 dederat  imperia,  sic  enim  facillime  putavit  se  Graeca 
lingua  loquentes,  qui  Asiam  incolerent,  sub  sua  re- 
tenturum potestate , si  amicis  suis  oppida  tuenda 
tradidisset,  quibus  se  oppresso  nulla  spes  salutis  re- 
linqueretur. in  hoc  fuit  tum  numero  Miltiades,  hic 

3 cum  crebri  afferrent  nuntii , male  rem  gerere  Darium 
premique  a Scythis , hortatus  est  pontis  custodes,  ne 
a fortuna  datam  occasionem  liberandae  Graeciae  di- 

4 mitterent,  nam  si  cum  iis  copiis , quas  secum  trans- 
portarat,  interisset  Darius,  non  solum  Europam  fore 
tutam , sed  etiam  qui  Asiam  incolerent  Graeci  genere 
liberos  a Persarum  futuros  dominatione  et  periculo: 

id  et  facile  effici  posse:  ponte  enim  rescisso  regem 
vel  hostiuni  ferro  vel  inopia  paucis  diebus  interitu- 
rum. ad  boc  consilium  cum  plerique  accederent,  5 
Hestiaeus  Milesius , ne  res  conficeretur , obstitit , di- 
cens non  idem  ipsis,  qui  summas  imperii  tenerent, 
expedire  et  multitudini,  quod  Darii  regno  ipsorum 
niteretur  dominatio : quo  exstincto  ipsos  potestate 
expulsos  civibus  suis  poenas  daturos,  itaque  adeo 
se  abhorrere  a ceterorum  consilio , ut  nihil  putet  ipsis 
utilius  quam  confirmari  regnum  Persarum,  huius 
cum  sententiam  plurimi  essent  secuti,  Miltiades  non  e 
dubitans  tam  multis  consciis  ad  regis  aures  consilia 
sua  perventura , Chersonesum  reliquit  ac  rursus  Athe- 
nas demigravit,  cuius  ratio  etsi  non  valuit,  tamen 
magno  opere  est  laudanda,  cum  amicior  omnium  li- 
bertati quam  suae  fuerit  dominationi. 

Darius  autem , cum  ex  Europa  in  Asiam  redisset,  4 
hortantibus  amicis,  ut  Graeciam  redigeret  in  suam 
potestatem , classem  quingentarum  navium  compara- 
vit eique  Datim  praefecit  et  Artaphernem , hisque 
ducenta  peditum , decem  equitum  millia  dedit,  causam 
interserens,  se  hostem  esse  Atheniensibus,  quod 
eorum  auxilio  Iones  Sardes  expugnassent  suaque  prae- 
sidia interfecissent,  illi  praefecti  regii  classe  ad  2 
Euboeam  appulsa  celeriter  Eretriam  ceperunt  omnes- 
que  eius  gentis  cives  abreptos  in  Asiam  ad  regem 
miserunt,  inde  ad  Atticam  accesserunt  ac  suas  copias 
in  campum  Marathona  deduxerunt,  is  abest  ab  op- 
pido circiter  millia  passuum  decem,  hoc  tumultu  a 
Athenienses  tam  propinquo  tamque  magno  permoti 

auxilium  nusquam  nisi  a Lacedaemoniis  petierunt 
Phidippidemque  cursorem  eius  generis,  qui  hemero- 
dromoe  vocantur , ‘Lacedaemonem  miserunt,  ut  nun- 

4 tiaret,  quam  celeri  opus  esset  auxilio,  domi  autem 
creant  decem  praetores,  qui  exercitui  praeessent,  in 
iis  Miltiadem,  inter  quos  magna  fuit  contentio,  utruni 
moenibus  se  defenderent,  an  obviam  irent  hostibus 

5 acieque  decernerent,  unus  Miltiades  maxime  niteba- 
tur , ut  primo  quoque  tempore  castra  fierent : id  si 
factum  esset,  et  civibus  animum  accessurum,  cum 
viderent  de  eorum  virtute  non  desperari,  et  hostes 
eadem  re  fore  tardiores,  si  animadverterent  auderi 
adversus  se  tam  exiguis  copiis  dimicari.] 

5 Hoc  in  tempore  nulla  civitas  Atheniensibus  auxilia 
fuit  praeter  Plataeenses,  ea  mille  misit  militum, 
itaque  horum  adventu  decem  millia  armatorum  com- 
pleta sunt,  quae  manus  mirabili  fiagrabat  pugnandi 

2 cupiditate,  quo  factum  est  ut  plus  quam  collegao 
Miltiades  valeret,  eius  ergo  auctoritate  impulsi  Athe- 
nienses copias  ex  urbe  eduxerunt  locoque  idoneo 

3 castra  fecerunt,  dein  postero  die  sub  montis  radi- 
cibus acie  instructa  regione  non  apertissima  (nam^ 
que  ar1;)ores  multis  locis  erant  rarae) , proelium  com- 
miserunt hoc  consilio , ut  et  montium  altitudine  te- 
gerentur et  arborum  tractu  equitatus  hostium  impe- 

4 diretur,  ne  multitudine  clauderentur.  Datis,  etsi  non 
aequum  locum  videbat  suis,  tamen  fretus  numero 
copiarum  suarum  confiigere  cupiebat,  eoque  magis, 
quod , priusquam  Lacedaemonii  subsidio  venirent , 
dimicare  utile  arbitrabatur,  itaque  in  aciem  pedi- 

tiim  centum,  equitum  decem  millia  produxit  proe- 
liumque commisit,  iu  quo  tanto  plus  virtute  value-  5 
runt  Athenienses,  ut  decemplicem  numerum  hostium 
profligarint , adeoque  eos  perterruerunt,  ut  Persae 
non  castra,  sed  naves  petierint,  qua  pugna  nihil 
adhuc  exstitit  nobilius:  nulla  enim  umquam  tam 

exigua  manus  tantas  opes  prostravit. 

Cuius  victoriae  non  alienum  videtur  quale  prae-  6 
mium  Miltiadi  sit  tributum  docere,  quo  facilius  in- 
telligi  possit  eandem  omnium  civitatum  esse  natu- 
ram. ut  enim  populi  Romani  honores  quondam  2 
fuerunt  rari  et  tenues  ob  eamque  causam  gloriosi , 
nunc  autem  effusi  atque  obsoleti , sic  olim  apud  Athe- 
nienses fuisse  reperimus.  namque  huic  Miltiadi,  qui  3 
Athenas  totamque  Graeciam  liberarat , talis  honos 
tributus  est,  ut  in  porticu,  quae  Poecile  vocatur, 
cum  pugna  depingeretur  Marathonia  , in  decem  prae- 
torum numero  prima  eius  imago  poneretur  isque  hor- 
taretur milites  proeliumque  committeret,  idem  ille  4 
populus,  posteaquam  maius  imperium  est  nactus  et 
largitione  magistratuum  corruptus  est,  trecentas  sta- 
tuas Demetrio  Phalereo  decrevit. 

Post  hoc  proelium  classem  septuaginta  navium  Athe-  7 
nienses  eidem  Miltiadi  dederunt,  ut  insulas,  quae 
barbaros  adiu verant , bello  persequeretur,  quo  in 
imperio  plerasque  ad  of&cium  redire  co^it,  nonnullas.  . 
vi  expugnavit,  ex  his  Parum  insulam  opibus  eia-  2 
tam  cum  oratione  reconciliare  non  posset , copias  e 
navibus  eduxit , urbem  operibus  clausit  omnique  com- 
meatu privavit,  dein  vineis  ac  testudinibus  consti- 

3 tutis  propius  muros  accessit,  cum  iam  in  eo  esse£, 
ut  oppido  potiretur , procul  in  continenti  lucus , qui 
ex  insula  conspiciebatur,  nescio  quo  casu  nocturno 
tempore  incensus  est.  cuius  flamma  ut  ab  oppidanis 
et  oppugnatoribus  est  visa , utrisque  venit  in  opinio- 

4 nem  signum  a classiariis  regiis  datum,  quo  factum 
est  ut  et  Parii  a deditione  deterrerentur  et  Miltiades, 
timens  ne  classis  regia  adventaret , incensis  operibus, 
quae  statuerat , cum  totidem  navibus  atque  erat  pro- 
fectus, Athenas  magna  cum  offensione  civium  suorum 

5 rediret,  accusatus  ergo  est  proditionis , quod , cum 
Parum  expugnare  posset,  a rege  corruptus  infectis 
rebus  discessisset,  eo  tempore  aeger  erat  vulneri- 
bus, quae  in  oppugnando  oppido  acceperat,  itaque 
cum  ipse  pro  se  dicere  non  posset , verba  fecit  frater 

6 eius  Stesagoras.  causa  cognita  capitis  absolutus  pe- 
cunia multatus  est,  eaque  lis  quinquaginta  talentis 
aestimata  est , quantus  in  classem  sumtus  factus 
erat,  hanc  pecuniam  quod  solvere  in  praesentia  non 
poterat , in  vincula  publica  coniectus  est  ibique  diem 
obiit  supremum. 

8 Hic  etsi  crimine  Pario  est  accusatus,  tamen  alia 
causa  fuit  damnationis,  namque  Athenienses  propter 
Pisistrati  tyrannidem , quae  paucis  annis  ante  fuerat , 
omnem  nimiam  civium  suorum  potentiam  extimesce- 

2 bant.  Miltiades,  maltum  in  imperiis  magistratibus- 
que versatus , non  videbatur  posse  esse  privatus , 
praesertim  cum  consuetudine  ad  imperii  cupiditatem 

3 trahi  videretur,  nam  Chersonesi  omnes  illos  quos 
habitarat  annos  perpetuam  obtinuerat  dominationem 

tyrannusque  fuerat  appellatus , sed  iustus.  non  erat 
enim  vi  consecutus , sed  suorum  voluntate , eamque 
potestatem  bonitate  retinebat,  omnes  autem  et  di- 
cuntur et  habentur  tyranni,  qui  potestate  sunt  per- 
petua in  ea  civitate,  quae  libertate  usa  est.  sed  in 
Miltiade  erat  cum  summa  humanitas , tum  mira  com-  4 
munitas  , ut  nemo  tam  humilis  esset , cui  non  ad  eum 
aditus  pateret;  magna  auctoritas  apud  omnes  civita- 
tes , nobile  nomen , laus  rei  militaris  maxima,  haec 
populus  respiciens  maluit  illum  innoxium  plecti  quam 
se  diutius  esse  in  timore. 


II.  THEMISTOCLES. 

Themistocles , Neoclis  filius , Atheniensis,  huius  1 
vitia  ineuntis  adolescentiae  magnis  sunt  emendata 
virtutibus , adeo  ut  anteferatur  huic  nemo , pauci 
' pares  putentur,  sed  ab  initio  est  ordiendum,  pater  a 
eius  Neocles  generosus  fuit,  is  uxorem  Halicarnas- 
siam  civem  duxit,  ex  qua  natus  est  Themistocles, 
qui  cum  minus  esset  probatus  parentibus , quod  et 
liberius  vivebat  et  rem  familiarem  negligebat,  a patre 
exheredatus  est.  quae  contumelia  non  fregit  eum,  sed  3 
erexit,  nam  cum  iudicasset  sine  summa  industria  non 
posse  eam  exstingui,  totum  se  dedidit  rei  publicae, 
diligentius  amicis  famaeque  serviens,  multum  in 
indiciis  privatis  versabatur , saepe  in  contionem  po- 
^puli  prodibat;  nulla  res  maior  sine  eo  gerebatur, 

celeriter  quae  opus  erant  reperiebat , facile  eadem 

4 oratione  explicabat,  neque  minus  in  rebus  gerendis 
promtus  quam  excogitandis  erat,  quod  et  de  instan- 
tibus , ut  ait  Thucydides , verissime  iudicabat  et  de 
futuris  callidissime  coniiciebat.  quo  factum  est  ut 
brevi  tempore  illustraretur. 

2  Primus  autem  gradus  fuit  capessendae  rei  publi- 
cae bello  Corcyraeo;,  ad  quod  gerendum  praetor  a 
populo  [factus  non  solum  praesenti  bello,  sed  etiam 

2 reliquo  tempore  ferociorem  reddidit  civitatem,  nam 
cum  pecunia  publica,  quae  ex  metallis  redibat,  lar- 
gitione magistratuum  quotannis  interiret,  ille  per- 
suasit populo  ut  ea  pecunia  classis  centum  navium 

3 aedificaretur,  qua  celeriter  effecta  primum  Corcy- 
raeos fregit , deinde  maritimos  praedones  consectando 
mare  tutum  reddidit,  in  quo  cum  divitiis  oneravit, 
tum  etiam  peritissimos  belli  navalis  fecit  Athenienses. 

4 id  quantae  saluti  fuerit  universae  Graeciae , bello 
cognitum  est  Persico,  nam  cum  Xerxes  et  mari  et 
terra  bellum  universae  inferret  Europae  cum  tantis 
copiis,  quantas  neque  ante  nec  postea  habuit  quis- 

6 quam:  huius  enim  classis  mille  et  ducentarum  na- 
vium longarum  fuit,  quam  duo  millia  onerariarum 
sequebantur , terrestris  autem  exercitus  septingenta 

6 peditum , equitum  quadringenta  millia  fuerunt : cuius^ 
dej  adventu  cum  fama  in  Graeciam  esset  perlata  et 
maxime  Athenienses  peti  dicerentur  propter  pugnam 
Marathoniam , miserunt  Delphos  consultum,  quidnam 
facerent  de  rebus  suis,  deliberantibus  Pythia  respon- 

7 dit,  ut  moenibus  ligneis  se  munirent,  id  responsum 

quo  valeret  cum  intelligeret  nemo Themistocles  per- 
suasit consilium  esse  Apollinis , ut  in  naves  se  sua- 
que conferrent:  eum  enim  a deo  significari  murum 
ligneum,  tali  consilio  probato  addunt,  ad  superiores  s 
totidem  naves  triremes  suaque  omnia,  quae  moveri 
poterant,  partim  Salamina,  partim  Troezena  depor^ 
tant:  arcem  sacerdotibus  paucisque  maioribus  natu 
ad  sacra  procuranda  tradunt,  reliquum  oppidum  re- 
linquunt. 

Huius  consilium  plerisque  civitatibus  displicebat  3 
et  in  terra  dimicari  magis  placebat,  itaque  missi 
sunt  delecti  cum  Leonida , Lacedaemoniorum  rege , 
qui  Thermopylas  occuparent  longiusque  barbaros  ^ 
progredi  non  paterentur,  ii  vim  hostium  non  susti- 
nuerant eoque  loco  omnes  interierunt,  at  classis  2^ 
communis  Graeciae  trecentarum  navium,  in  qua  du- 
centae erant  Atheniensium , primum  apud  Artemisium 
inter  Euboeam  continentemque  terram  cum  classiariis 
regiis  conflixit,  angustias  enim  Themistocles  quaere- 
bat , ne  multitudine  circumiretur.  hic  etsi  pari  proelio  3 
discesserant,  tamen  eodem  loco  non  sunt  ausi  ma- 
nere, quod  erat  periculum,  ne,  si  pars  navium  ad- 
versariorum Euboeam  superasset,  ancipiti  premeren- 
tur periculo,  quo  factum  est  ut  ab’  Artemisio  disce-  4 
derent  et  exadversum  Athenas  apud  Salamina  clas- 
sem suam  constituerent. 

At  Xerxes  Thermopylis  expugnatis  protinus  ac-  4 
cessit  astu  idque  nullis  defendentibus,  interfectis  sacer- 
dotibus , quos  in  arce  invenerat , incendio  delevit, 
cuius  flamma  perterriti  classiarii  cum  manere  non  2: 

auderent  et  plurimi  hortarentur , ut  domos  suas  disce- 
derent moenibusque  se  defenderent , Themistocles 
unus  restitit  et  universos  pares  esse  posse  aiebat, 
dispersos  testabatur  perituros,  idque  Eurybiadi,  regi 
Lacedaemoniorum , qui  tum  summae  imperii  praeerat, 

3 fore  af&rmabat.  quem  cum  minus  quam  vellet  mo- 
veret , noctu  de  servis  suis  quem  habuit  fidelissimum 
ad  regem  misit,  ut  ei  nuntiaret  suis  verbis,  adver- 

4 sarios  eius  in  fuga  esse;  qui  si  discessissent,  maiore 
cum  labore  et  longinquiore  tempore  bellum  con- 
fecturum , cum  singulos  consectari  cogeretur : quos 
si  statim  aggrederetur,  brevi  universos  oppressurum, 
hoc  eo  valebat , ut  ingratiis  ad  depugnandum  omnes 

5 cogerentur,  hac  re  audita  barbarus,  nihil  doli  sub- 
esse  credens,  postridie  alienissimo  sibi  loco,  contra 
opportunissimo  hostibus  adeo  angusto  mari  confiixit, 
ut  eius  multitudo  navium  explicari  non  potuerit, 
victus  ergo  est  magis  etiam  consilio  Themistoclis  quam 
armis  Graeciae. 

5 Hic  etsi  male  rem  gesserat,  tamen  tantas  habe- 
bat reliquias  copiarum,  ut  etiam  tum  iis  opprimere 
posset  hostes,  iterum  ab  eodem  gradu  depulsus  est. 
nam  Themistocles  verens  ne  bellare  perseveraret , 
certiorem  eum  fecit  id  agi , ut  pons , quem  ille  in 
Hellesponto  fecerat,  dissolveretur  ac  reditu  in  Asiam 

2 excluderetur,  idque  ei  persuasit,  itaque  qua  sex 
mensibus  iter  fecerat,  eadem  minus  diebus  triginta 
in  Asiam  reversus  est  seque  a Themistocle  non  supe- 

3 ratum,  sed  conservatum  iudicavit.  sic  unius  viri 
prudentia  Graecia  liberata  est  Europaeque  succubuit 

Asia,  haec  est  altera  victoria,  quae  cum  Marathonio 
possit  comparari  tropaeo,  naru  pari  modo  apud  Sa- 
lamina parvo  numero  navium  maxima  post  hominum 
memoriam  classis  est  devicta. 

Magnus  hoc  bello  Themistocles  fuit  neque  minor  6 
in  pace,  cum  enim  Phalerico  portu  neque  magno 
neque  bono  Athenienses  uterentur , huius  consilio 
triplex  Piraei  portus  constitutus  est  iisque  moeni- 
bus circumdatus,  ut  ipsam  urbem  dignitate  aequipa- 
raret,  utilitate  superaret,  idem  muros  Atheniensium  2 
restituit  praecipuo  suo  periculo,  namque  Lacedae- 
monii causam  idoneam  nacti  propter  barbarorum 
excursiones,  qua  negarent  oportere  extra  Pelopon- 
nesum ullam  urbem  muros  habere,  ne  essent  loca 
munita,  quae  hostes  possiderent,  Athenienses  aedifi- 
cantes prohibere  sunt  conati,  hoc  longe  alio  specta-  3 
bat  atque  videri  volebant.  Athenienses  enim  duabus 
victoriis,  Marathonia  et  Salaminia,  tantam  gloriam 
apud  omnes  gentes  erant  consecuti,  ut  intelligerent 
Lacedaemonii  de  principatu  sibi  cum  iis  certamen 
fore,  quare  eos  quam  infirmissimos  esse  volebant, 
postquam  autem  audierunt  muros  strui , legatos  Athe-  4 
nas  miserunt,  qui  id  fieri  vetarent,  his  praesenti- 
bus desierunt  ac  se  de  ea  re  legatos  ad  eos  missu- 
ros dixerunt,  hanc  legationem  suscepit  Themistocles  5 
et  solus  primo  profectus  est:  reliqui  legati  ut  tum 
exirent , cum  satis  alti  muri  exstructi  viderentur , 
praecepit:  interim  omnes,  servi  atque  liberi,  opus 
facerent  neque  ulli  loco  parcerent,  sive  sacer  sive 
profanus , sive  privatus  esset  sive  publicus , et  un- 

dique,  quod  idoneum  ad  muniendum  putarent,  con- 
gererent. quo  factum  est  ut  Atheniensium  muri 
ex  sacellis  sepulchrisque  constarent. 

7 Themistocles  autem,  ut  Lacedaemonem  venit, 
adire  ad  magistratus  noluit  et  dedit  operam,  ut  quam 
longissime  tempus  duceret,  causam  interponens  se 

2 collegas  expectare.  cum  Lacedaemonii  quererentur 
opus  nihilo  minus  fieri  eumque  in  ea  re  conari  fal- 
lere , interim  reliqui  legati  sunt  consecuti,  a quibus 
cum  audisset  non  multum  superesse  munitionis,  ad 
ephoros  Lacedaemoniorum  accessit,  penes  quos  sum- 
mum erat  imperium,  atque  apud  eos  contendit  falsa 
iis  esse  delata;  quare  aequum  esse  illos  viros  bonos 
nobilesque  mittere,  qui  rem  explorarent:  interea  se 

3 obsidem  retinerent,  gestus  est  ei  mos , tresque  legati 
functi  summis  honoribus  Athenas  missi  sunt,  cum 
his  collegas  suos  Themistocles  iussit  proficisci  iisque 
praedixit , ut  ne  prius  Lacedaemoniorum  legatos 
dimitterent  quam  ipse  esset  remissus,  hos  postquam 

4 Athenas  pervenisse  ratus  est,  ad  magistratus  sena- 
tumque Lacedaemoniorum  adiit  et  apud  eos  liber- 
rime professus  est : Athenienses  suo  consilio , quod 
communi  iure  gentium  facere  possent,  deos  publicos 
suosque  patrios  ac  penates,  quo  facilius  ab  hoste 
possent  defendere , muris  saepsisse  neque  in  eo  quod 

5 inutile  esset  Graeciae  fecisse,  nam  illorum  urbem 
propugnaculum  oppositum  esse  barbaris , apud  quam 
iam  bis  copias  regias  fecisse  naufragium.  Lace- 

6 daemonios  autem  male  et  iniuste  facere,  qui  id  po- 
tius intuerentur , quod  ipsorum  dominationi  quam 

quod  universae  Graeciae  utile  esset,  quare , si  suos 
legatos  recipere  vellent,  quos  Athenas  miserant,  se 
remitterent,  aliter  illos  numquam  in  patriam  esse 
reversuros. 

Tamen  non  effugit  civium  suorum  invidiam,  nam-  8 
que  ob  eundem  timorem , quo  damnatus  erat  Mil- 
tiades , testularum  suffragiis  e civitate  eiectus  Argos 
habitatum  concessit,  hic  cum  propter  multas  di-  a 
vitias  magna  cum  dignitate  viveret , Lacedaemonii 
legatos  Athenas  miserunt , qui  eum  absentem  accu- 
sarent , quod  societatem  cum  rege  Persarum  ad  Grae- 
ciam opprimendam  fecisset,  hoc  crimine  absens  3 
damnatus  est.  id  ut  audivit,  quod  non  satis  tutum 
se  Argis  videbat , Corcyram  demigravit,  ibi  cum 
eius  principes  animadvertisset  timere , ne  propter 
se  bellum  iis  Lacedaemonii  et  Athenienses  indice- 
rent, ad  Admetum,  Molossorum  regem,  cum  quo  ei 
hospitium  erat,  confugit,  huc  cum  venisset  et  in 
praesentia  rex  abesset,  quo  maiore  religione  se  re-  4 
oeptum  tueretur , filium  eius  parvulum  arripuit  et  cum 
eo  se  in  sacrarium , quod  summa  colebatur  caerimo- 
nia , coniecit.  inde  non  prius  egressus  est , quam  rex 
eum  data  dextra  in  fidem  reciperet , quam  praestitit, 
nam  cum  ab  Atheniensibus  et  Lacedaemoniis  expo-  5 
sceretur  publice,  supplicem  non  prodidit  monuitque 
ut  consuleret  sibi : difficile  enim  esse  in  tam  propin- 
quo loco  tuto  eum  versari,  itaque  Pydnam  eum 
deduci  iussit  et  quod  satis  esset  praesidii  dedit,  hic 
im  navem  omnibus  ignotus  escendit,  quae  cum 
tempestate  maxima  Naxum  ferretur,  ubi  tum  Athe- 

mensium  erat  exercitus,  seusit  Themistocles,  si  eo 
pervenisset , sibi  esse  pereundum,  hac  necessitate 
coactus  domino  navis , quis  sit , aperit , multa  polli- 
7 cens , si  se  conservasset.  at  ille  clarissimi  viri  captus 
misericordia  diem  noctem  que  procul  ab  insula  in 
salo  navem  tenuit  in  ancoris  neque  quemquam  ex 
ea  exire  passus  est.  inde  Ephesum  pervenit  ibique 
Themistoclem  exponit:  cui  ille  pro  meritis  postea 
gratiam  rettulit. 

9 Scio  plerosque  ita  scripsisse,  Themistoclem  Xerxe 
regnante  in  Asiam  transisse,  sed  ego  potissimum 
Thucydidi  credo , quod  et  aetate  proximus  de  iis^  qui 
illorum  temporum  historiam  reliquerunt , et  eiusdem 
civitatis  fuit,  is  autem  ait  ad  Artaxerxem  eum  ve- 
2 nisse  atque  his  verbis  epistolam  misisse:  Themisto- 
cles veni  ad  te,  qui  plurima  mala  hominum  Graio- 
rum  in  domum  tuam  intuli,  quamdiu  mihi  necesse 
fuit  adversum  patrem  tuum  bellare  patriamque  meam 
S defendere,  idem  multo  plura  bona  feci  postquam 
in  tuto  ipse  et  ille  in  periculo  esse  coepit,  nam  cum 
in  Asiam  reverti  vellet , proelio  apud  Salamina  facto 
litteris  eum  certiorem  feci , id  agi  ut  pons , quem  in 
Hellesponto  fecerat,  dissolveretur  atque  ab  hostibus 
circumiretur ; quo  nuntio  ille  periculo  est  liberatus. 
4 nunc  autem  confugio  ad  te  exagitatus  a cuncta  Grae- 
cia , tuam  petens  amicitiam : quam  si  ero  adeptus , 
non  minus  me  bonum  amicum  habebis  quam  fortem 
inimicum  ille  expertus  est.  te  autem  rogo,  ut  de 
iis  rebus , quas  tecum  colloqui  volo , annuum  mihi 
tempus  des  eoque  transacto  ad  te  venire  patiaris.’ 

Huius  rex  animi  magnitudinem  ad  mirans  cupiens-  10 
que  talem  virum  sibi  conciliari  veniam  dedit,  ille 
omne  illud  tempus  litteris  sermonique  Persarum  dedit: 
quibus  adeo  eruditus  est,  ut  multo  commodius  dica- 
tur apud  regem  verba  fecisse  quam  ii  poterant,  qui 
in  Perside  erant  nati,  bic  cum  multa  regi  esset  2 
pollicitus  gratissimumque  illud , si  suis  uti  consiliis 
vellet,  illum  Graeciam  bello  oppressurum,  magnis 
muneribus  ab  Artaxerxe  donatus  in  Asiam  rediit  3 
domiciliumque  Magnesiae  sibi  constituit.  namque 
hanc  urbem  ei  rex  donarat , bis  quidem  verbis , 
quae  ei  panem  praeberet  (ex  qua  regione  quinqua- 
gena talenta  quotannis  redibant),  Lampsacum  autem, 
unde  vinum  sumeret,  Myunta,  ex  qua  obsonium 
baberet. 

Huius  ad  nostram  memoriam  monumenta  man- 
serunt duo : sepulcbrum  prope  oppidum , in  quo  est 
sepultus,  statua  in  foro  Magnesiae,  de  cuius  morte  4 
multis  modis  apud  plerosque  scriptum  est,  sed  nos 
eundem  potissimum  Thucydidem  auctorem  probamus, 
qui  illum  ait  Magnesiae  morbo  mortuum  neque  ne- 
gat fuisse  famam , venenum  sua  sponte  sumsisse , 
cum  se,  quae  regi  de  Graecia  opprimenda  pollicitus 
esset,  praestare  posse  desperaret,  idem  ossa  eius  5 
clam  in  Attica  ab  amicis  sepulta,  quoniam  legibus 
non  concederetur , quod  proditionis  esset  damnatus , 
memoriae  prodidit. 


2 

IIL  ARISTIDES. 

1 Aristides,  Lysimachi  filius,  Atheniensis,  aequalis 
fere  fuit  Themistocli,  itaque  cum  eo  de  principatu 

2 contendit:  namque  obtrectarunt  inter  se.  in  his 
autem  cognitum  est,  quanto  antestaret  eloquentia 
innocentiae,  quamquam  enim  adeo  excellebat  Ari- 
stides abstinentia,  ut  unus  post  hominum  memOriam , ' 
quem  quidem  nos  audierimus,  cognomine  lustus  sit 
appellatus , tamen  a Themistocle  collabefactus  testula 

3 illa  exilio^  decem  annorum  multatus  est.  qui  qui- 
dem cum  intelligeret  reprimi  concitatam  multitudi- 
nem non  posse , cedensque  animadvertisset  quendam 
scribentem , ut  patria  pelleretur , quaesisse  ab  eo  dici- 
tur, quare  id  faceret  aut  quid  Aristides  commisisset, 

4 cur  tanta  poena  dignus  duceretur,  cui  ille  respondit 
se  ignorare  Aristidem,  sed  sibi  non  placere,  quod 
tam  cupide  laborasset,  ut  praeter  ceteros  lustus  ap- 
pellaretur. hic  decem  annorum  legitimam  pobnam 

5 non  pertulit,  nam  postquam  Xerxes  in  Graeciam 
descendit , sexto  fere  anno  quam  erat  expulsus , po- 
puli scito  in  patriam  restitutus  est. 

2 Interfuit  autem  pugnae  navali  apud  Salamina , 
quae  facta  est  prius  quam  poena  liberaretur,  idem 
praetor  fuit  Atheniensium  apud  Plataeas  in  proelio, 
quo  barbarorum  exercitus  fusus  et  Mardonius  inter- 
fectus est.  neque  aliud  est  ullum  huius  in  re  mili- 
tari illustre  factum  quam  huius  imperii  memoria , 
iustitiae  vero  et  aequitatis  et  innocentiae  multa,  in 
primis,  quod  eius  aequitate  factum  est,  cum  in  com- 

muni  classe  esset  Graeciae  simul  cum  Pausania,  ut 
summa  imperii  maritimi  ab  Lacedaemoniis  transfer- 
retur ad  Athenienses : namque , ad  id  tempus  et  mari 
et  terra  duces  erant  Lacedaemonii,  tum  autem  et  3 
intemperantia  Pausaniae  et  iustitia  factum  est  Ari- 
stidis, ut  omnes  fere  civitates  Graeciae  ad  Athenien- 
sium societatem  se  applicarent  et  adversus  barbaros 
hos  duces  deligerent  sibi. 

Quos  quo  facilius  repellerent , si  forte  bellum  3 
renovare  conarentur , ad  classes  aedificandas  exercitus- 
que comparandos  quantum  pecuniae  quaeque  civitas 
daret,  Aristides  delectus  est  qui  constitueret,  eius- 
que  arbitrio  quadringena  et  sexagena  talenta  quot- 
annis Delum  sunt  collata:  id  enim  commune  aera- 
rium esse  voluerunt,  quae  omnis  pecunia  postero 
tempore  Athenas  translata  est.  hic  qua  fuerit  absti-  2 
nentia , nullum  est  certius  indicium , quam  quod , cum 
tantis  rebus  praefuisset,  in  tanta  paupertate  decessit, 
ut  qui  efferretur  vix  reliquerit,  quo  factum  est  ut  filiae  8 
eius  publice  alerentur  et  de  communi  aerario  dotibus 
datis  collocarentur,  decessit  autem  fere  post  annum 
quartum , quam  Themistocles  Athenis  erat  expulsus. 


IV.  PAUSANIAS. 

Pausanias  Lacedaemonius  magnus  homo , sed  va-  1 
rius  in  omni  genere  vitae  fuit:  nam  ut  virtutibus 
eluxit,  sic  vitiis  est  obrutus,  huius  illustrissimum 
est  proelium  apud  Plataeas,  namque  illo  duce  Mar-  2 

donius,  satrapes  regius,  natione  Medus,  regis  gener, 
in  primis  omnium  Persarum  et  manu  fortis  et  con- 
silii plenus,  cum  ducentis  millibus  peditum,  quos  viritim 
legerat , et  viginti  equitum  baud  ita  magna  manu  Grae- 

3 ciae  fugatus  est,  eoque  ipse  dux  cecidit  proelio,  qua 
victoria  elatus  plurima  miscere  coepit  et  maiora 
concupiscere,  sed  primum  in  eo  est  reprehensus , 
quod  cum  ex  praeda  tripodem  aureum  Delphis  po- 
suisset epigramma  inscripsit,  in  quo  haec  erat  sen- 
tentia: suo  ductu  barbaros  apud  Plataeas  esse  deletos 

4 eiusque  victoriae  ergo  Apollini  id  donum  dedisse, 
hos  versus  Lacedaemonii  exsculpserunt  neque  aliud 
scripserunt  quam  nomina  earum  civitatum,  quarum 
auxilio  Persae  erant  victi. 

2  Post  id  proelium  eundem  Pausaniam  cum  classe 
communi  Cyprum  atque  Hellespontum  miserunt,  ut 
ex  his  regionibus  barbarorum  praesidia  depelleret. 

2 pari  felicitate  in  ea  re  usus  elatius  se  gerere  coepit 
maioresque  appetere  res.  nam  cum  Byzantio  ex- 
pugnato cepisset  complures  Persarum  nobiles  atque 
in  iis  nonnullos  regis  propinquos , hos  clam  Xerxi 
remisit , simulans  ex  vinculis  publicis  effugisse , et  cum 
iis  Gongylum  Eretriensem,  qui  litteras  regi  redderet, 
in  quibus  haec  fuisse  scripta  Thucydides  memoriae 

3 prodidit:  'Pausanias,  dux  Spartae,  quos  Byzantii  ceperat, 
postquam  propinquos  tuos  esse  cognovit , tibi  muneri 
misit  seque  tecum  affinitate  coniungi  cupit:  quare, 

4 si  tibi  videtur , des  ei  filiam]  tuam  nuptum,  id  si 
feceris , • et  Spartam  et  ceteram  Graeciam  sub  tuam 
potestatem  se  adiuvante  te  redacturum  pollicetur. 

Ilis  de  rebus  si  quid  geri  volueris,  certum  bominem 
ad  eum  mittas  face,  cum  quo  colloquatur.’  rex  tot  5 
bominum  salute  tam  sibi  necessariorum  magno  opere 
gavisus  confestim  cum  epistola  Artabazum  ad  Pau- 
saniam  mittit,  in  qua  eum  collaudat  et  petit,  ne  cui 
rei  parcat  ad  ea  efficienda , quae  polliceretur : si 
perfecerit,  nullius  rei  a se  repulsam  laturum,  buius  6 
Pausanias  voluntate  cognita  alacrior  ad  rem  geren- 
dam factus  in  suspicionem  incidit  Lacedaemoniorum, 
quo  facto  domum  revocatus,  accusatus  capitis  absol- 
vitur, multatur  tamen  pecunia:  quam  ob  causam  ad 
classem  remissus  non  est. 

At  ille  post  non  multo  sua  sponte  ad  exercitum  3 
rediit  et  ibi  non  callida,  sed  dementi  ratione  cogitata 
patefecit:  non  enim  mores  patrios  solum,  sed  etiam 
cultum  vestitumque  mutavit,  apparatu  regio  uteba-  2 
tur,  veste  Medica;  satellites  Medi  et  iEgyptii  seque- 
bantur : epulabatur  more  Persarum  luxuriosius , quam 
qui  aderant  perpeti  possent:  aditum  petentibus  non  3 
dabat,  superbe  respondebat,  crudeliter  imperabat. 
Spartam  redire  nolebat:  Colonas,  qui  locus  in  agro 
Troade  est,  se  contulerat:  ibi  consilia  cum  patriae 
tum  sibi  inimica  capiebat,  id  postquam  Lacedaemonii  4 
rescierunt , legatos  cum  scytala  ad  eum  miserunt , in 
qua  more  illorum  erat  scriptum:  nisi  domum  rever- 
teretur, se  capitis  eum  damnaturos,  boc  nuntio  com- 
motus, sperans  se  etiam  tum  pecunia  et  potentia  5 
instans  periculum  posse  depellere,  domum  rediit,  buc 
ut  venit,  ab  epboris.  in  vincula  publica  est  coniectus : 
licet  enim  legibus  eorum  cuivis  epboro  boc  facere 

regi,  hinc  tamen  se  expedivit,  neque  eo  magis  ca- 
rebat suspicione:  nam  opinio  manebat  eum  cum  rege 
habere  societatem,  est  genus  quoddam  hominum, 

6 quod  Hilotae  vocatur , quorum  magna  multitudo  agros 
Lacedaemoniorum  colit  servorumque  munere  fungitur, 
bos  quoque  sollicitare  spe  libertatis  existimabatur.. 

7 sed  quod  harum  rerum  nullum  erat  apertum  crimen , 
quo  argui  posset,  non  putabant  de  tali  tamque  claro 
viro  suspicionibus  oportere  indicari  et  exspectandum,, 
dum  se  ipsa  res  aperiret. 

4 Interim  Argilius  quidam  adulescentulus , quem 
puerum  Pausanias  amore  venerio  dilexerat,  cum  epi- 
stolam ab  eo  ad  Artabazum  accepisset,  eique  in 
suspicionem  venisset  aliquid  in  ea  de  se  esse  scriptum , 
quod  nemo  eorum  redisset,  qui  super  tali  causa 
eodem  missi  erant,  vincula  epistolae  laxavit  signoque 
detracto  cognovit,  si  pertulisset,  sibi  esse  pereun- 

2 dum.  erant  in  eadem  epistola  quae  ad  ea  pertine- 
bant, quae  inter  regem  Pausaniamque  convenerant. 

3 bas  ille  litteras  ephoris  tradidit.  non  est  prae- 
tereunda gravitas  Lacedaemoniorum  hoc  loco,  nam 
ne  huius  quidem  indicio  impulsi  sunt,  ut  Pausaniam 
comprehenderent ,/  neque  prius  vim  adbibendam  puta- 

4 verunt,  quam  se  ipse  indicasset.  itaque  huic  indici, 
quid  fieri  vellent,  praeceperunt,  fanum  Neptuni  est 
Taenari,  quod  violari  nefas  putant  Graeci,  eo  ille 
confugit  in  araque  consedit.  hanc  iuxta  locum 
fecerunt  sub  terra,  ex  quo  posset  exaudiri , si  quis 
quid  loqueretur  cum  Argilio,  huc  ex  ephoris  quidam 

5 descenderunt.  Pausanias,  ut  audivit  Argibum  con- 


IV.  PAUSANIAS.  4.  5. 


23 


fugisse  in  aram , perturbatus  venit  eo.  quem  cum 
supplicem  dei  videret  in  ara  sedentem , quaerit , causae 
quid  sit  tam  repentini  consilii,  buic  ille,  quid  ex 
litteris  comperisset,  aperit,  quo  magis  Pausanias  6 
perturbatus  orare  coepit,  ne  enuntiaret  nec  se  meri- 
tum de  illo  optime  proderet : quodsi  eam  veniam 
sibi  dedisset  tantisque  implicatum  rebus  sublevasset, 
magno  ei  praemio  futurum. 

His  rebus  epbori  cognitis  satius  putarunt  in  urbe  5 
eum  comprehendi,  quo  cum  essent  profecti  et  Pau- 
sanias placato  Argilio , ut  putabat , Lacedaemonem 
reverteretur,  in  itinere,  cum  iam  in  eo  esset  ut 
comprehenderetur , ex  vultu  cuiusdam  ephori , qui 
eum  admonere  cupiebat , insidias  sibi  fieri  intellexit, 
itaque  paucis  ante  gradibus,  quam  qui  eum  seque-  2 
bantur , in  aedem  Minervae , quae  Chalcioicos  vocatur  , 
confugit,  hinc  ne  exire  posset , statim  ephori  valvas 
eius  aedis  obstruxerunt  tectumque  sunt  demoliti,  quo 
celerius  sub  divo  interiret,  dicitur  eo  tempore  ma-  3 
trem  Pausaniae  vixisse  eamque  iam  magno  natu, 
postquam  de  scelere  filii  comperit , in  primis  ad  filium 
claudendum  lapidem  ad  introitum  aedis  attulisse, 
sic  Pausanias  magnam  belli  gloriam  turpi  morte  ma-  4 
culavit,  hic  cum  semianimis  de  templo  elatus  esset , 
confestim  animam  efflavit,  cuius  mortui  corpus  cum  5 
eodem  nonnulli  dicerent  inferri  oportere , quo  ii , 
qui  ad  supplicium  essent  dati,  displicuit  pluribus,  et 
haud  procul  ab  eo  loco  infoderunt,  quo  erat  mortuus, 
inde  posterius  dei  -Delphici  responso  erutus  atque 
eodem  loco  sepultus  est,  ubi  vitam  posuerat. 

V.  CIMON. 

1 C^inoii,  Miltiadis  filius,  Atheniensis,  duro  ad- 
modum initio  usus  est  adolescentiae.  nam  cum 
pater  eius  litem  aestimatam  populo  solvere  non  po- 
tuisset ob  eamque  causam  in  vinculis  publicis  deces- 
sisset , Cimon  eadem  custodia  tenebatur  neque  legibus 
Atheniensium  emitti  poterat , nisi  pecuniam , qua  pater 

2 multatus  erat,  solvisset,  habebat  autem  in  matrimo- 
nio sororem  suam,  nomine  Elpinicen,  non  magis 
amore  quam  more  ductus : namque  Atheniensibus 

3 licet  eodem  patre  natas  uxores  ducere,  huius  con- 
iugii  cupidus  Callias  quidam,  non  tam  generosus 
quam  pecuniosus,  qui  magnas  pecunias  ex  metallis 
fecerat,  egit  cum  Cimone  ut  eam  sibi  uxorem  daret: 
id  si  impetrasset,  se  pro  illo  pecuniam  soluturum. 

4 is  cum  talem  conditionem  aspernaretur,  Elpinice 
negavit  se  passuram  Miltiadis  progeniem  in  vin- 
culis publicis  interire  cum  prohibere  posset , seque 
Galliae  nupturam , si  ea  quae  polliceretur  praesti- 
tisset. 

2 Tali  modo  custodia  liberatus  Cimon  celeriter  ad 
principatum  pervenit,  habebat  enim  satis  eloquen- 
tiae , summam  liberalitatem , magnam  prudentiam  cum 
iuris  civilis  tum  rei  militaris , quod  cum  patre  a 
puero  in  exercitibus  fuerat  versatus,  itaque  hic  et 
populum  urbanum  in  sua  tenuit  potestate  et  apud 

2 exercitum  plurimum  valuit  auctoritate,  primum  im- 
perator apud  fiumen  Strymona  magnas  copias  Thra- 
cum fugavit,  oppidum  Amphipolim  constituit  eoque 

decem  millia  Atheniensium  in  coloniam  misit,  idem 
iterum  apud  Mycalen  Cypriorum  et  Phoenicum  du- 
centarum navium  classem  devictam  cepit  eodemque  3 
die  pari  fortuna  in  terra  usus  est.  namque  hostium 
navibus  captis  statim  ex  classe  copias  suas  eduxit 
harbarorumque  maximam  vim  uno  concursu  prostra- 
vit. qua  victoria  magna  praeda  potitus  cum  domum  4 
reverteretur , quod  iam  nonnullae  insulae  propter 
acerbitatem  imperii  defecerant,  bene  animatas  con- 
firmavit, alienatas  ad  officium  redire  coegit.  Scy-  5 
rum , quam  eo  tempore  Dolopes  incolebant , quod 
contumacius  se  gesserant , vacuefecit , possessores  vete- 
res urbe  insulaque  eiecit , agros  civibus  divisit.  Thasios 
opulentia  fretos  suo  adventu  fregit,  his  ex  manu- 
biis arx  Athenarum,  qua  ad  meridiem  vergit,  est 
ornata. 

Quibus  rebus  cum  unus  in  civitate  maxime  flo-  3 
reret,  incidit  in  eandem  invidiam  in  quam  pater  suus 
ceterique  Atheniensium  principes : nam  testarum 

suffragiis  [quod  illi  oa-rpoiKtfTfjcov  vocant]  decem  anno- 
rum exilio  multatus  est.  cuius  facti  celerius  x^the-  2 
nienses  quam  ipsum  poenituit.  nam  cum  ille  animo 
forti  invidiae  ingratorum  civium  cessisset  bellumque 
Lacedaemonii  Atheniensibus  indixissent,  confestim 
notae  eius  virtutis  desiderium  consecutum  est.  itaque  3 
post  annum  quintum , quam  expulsus  erat , in  patriam 
revocatus  est.  ille,  quod  hospitio  Lacedaemoniorum 
utebatur , satius  existimans  Graeciae  civitates  de  con- 
troversiis suis  inter  se  iure  disceptare  quam  armis 
contendere,  Lacedaemonem  sua  sponte  est  profectus 


26 


VI.  LYSANDER.  1. 


pacemque  inter  duas  potentissimas  civitates  con- 

4 ciliavit.  post , neque  ita  multo  , Cyprum  cum  ducentis 
navibus  imperator  missus,  cum  maiorem  partem  in- 
sulae devicisset , in  morbum  implicitus  in  oppido 
Citio  est  mortuus. 

4 Hunc  Atbenienses  non  solum,  in  bello , sed  etiam 
in  pace  diu  desideraverunt,  fuit  enim  tanta  liberali- 
tate , cum  compluribus  locis  praedia  hortosque  habe- 
ret, ut  numquam  in  iis  custodem  posuerit,  ne  quis 
impediretur , quo  minus  eius  rebus , quibus  quisque 

2 vellet , frueretur.  . semper  eum  pedissequi  cum  num- 
mis sunt  secuti,  ut,  si  quis  opis  eius  indigeret,  ha- 
beret , quod  statim  daret , ne  differendo  videretur 
negare,  saepe,  cum  aliquem  offensum  fortuna  vide- 
ret minus  bene  vestitum , suum  amiculum  dedit. 

3 quotidie  sic  cena  ei  coquebatur,  ut,  quos  invocatos 
vidisset  in  foro,  omnes  vocaret:  quod  facere  nullum 
diem  intermittebat.  nulli  fides  eius , nulli  opera , 
nulli  res  familiaris  defuit:  multos  locupletavit,  com- 
plures pauperes  mortuos,  qui  unde  efferrentur  non 

4 reliquissent,  suo  sum  tu  extulit,  sic  se  gerendo  mi- 
nime est  mirandum,  si  et  vita  eius  fuit  secura  et 
mors  acerba. 


VI.  LYSANDER 

1 Lysander  Lacedaemonius  magnam  reliquit  sui 
famam,  magis  felicitate  quam  virtute  partam:  Athe- 

Dienses  enim  cum  Peloponnesiis  sexto  et  vicesimo 
anno  bellum  gerentes  confecisse  apparet.  id  qua  2 
ratione  consecutus  sit , latet  neminem,  non  enim  virtute 
sui  exercitus,  sed  immodestia  factum  est  adversario- 
rum, qui,  quod  dicto  audientes  imperatoribus  suis 
non  erant , dispalati  in  agris  relictis  navibus  in 
bostium  venerunt  potestatem,  quo  facto  Atbenienses 
se  Lacedaemoniis  dediderunt,  hac  victoria  Lysander  3 
elatus , cum  et  antea  semper  factiosus  audaxque  fuisset , 
sic  sibi  indulsit,  ut  eius  opera  in  maximum  odium 
Graeciae  Lacedaemonii  pervenerint,  nam  cum  hanc  4 
causam  Lacedaemonii  dictitassent  sibi  esse  belli,  ut 
Atheniensium  impotentem  dominationem  refringe- 
rent, postquam  apud  Aegos  flumen  Lysander  classis 
hostium  est  potitus , nihil  aliud  molitus  est , quam 
ut  omnes  civitates  in  sua  teneret  potestate,  cum  id 
se  Lacedaemoniorum  causa  facere  simularet,  nam-  3 
que  undique , qui  Atheniensium  rebus  studuissent , 
eiectis , decem  delegerat  in  unaquaque  civitate , qui- 
bus summum  imperium  potestatemque  omnium  rerum 
committeret,  horum  in  numerum  nemo  admitteba- 
tur , nisi  qui  aut  eius  hospitio  continebatur  aut  se 
illius  fore  proprium  fide  confirmarat. 

Ita  decemvirali  potestate  in  omnibus  urbibus  2 
constituta  ipsius  nutu  omnia  gerebantur,  cuius  de 
crudelitate  ac  perfidia  satis  est  unam  rem  exempli 
gratia  proferre . ne  de  eodem  plura  enumerando  de- 
fatigemus lectores,  victor  ex  Asia  cum  reverteretur  % 
Thasumque  divertisset,  quod  ea  civitas  praecipua  fide 
fuerat  erga  Athenienses,  proinde  ac  si  iidem  infir- 

luissimi  solerent  esse  amici,  qui  constantes  fuissent 

B inimici,  pervertere  eam  concupivit,  vidit  autem, 
nisi  in  eo  occultasset  voluntatem , futurum  ut  Thasii 
dilaberentur  consulerentque  rebus  suis  * * * * 

3 Itaque  bi  decemviralem  potestatem  ab  illo  consti- 
tutam sustulerunt,  quo  dolore  incensus  iniit  consi- 
lia reges  Lacedaemoniorum  tollere,  sed  quia  sentie- 
bat id  se  sine  ope  deorum  facere  non  posse , quod 
Lacedaemonii  omnia  ad  oracula  referre  consuerant, 

2 primum  Delphicum  corrumpere  est  conatus,  cum 
id  non  potuisset,  Dodonam  adortus  est.  hinc  quo- 
que repulsus  dixit  se  vota  suscepisse,  quae  lovi 
Hammoni  solveret,  existimans  se  Afros  facilius  cor- 

B rupturum,  hac  spe  cum  profectus  esset  in  Africam  , 
multum  eum  antistites  lovis  fefellerunt,  nam  non 
solum  corrumpi  non  potuerunt,  sed  etiam  legatos 
Lacedaemonem  miserunt , qui  Lysandrum  accusarent , 

4 quod  sacerdotes  fani  corrumpere  conatus  esset,  accu- 
satus hoc  crimine  iudicumque  absolutus  sententiis, 
Orchomeniis  missus  subsidio  occisus  est  a Thebanis 

-5  apud  Haliartum,  quam  vere  de  eo  foret  iudicatum, 
oratio  indicio  fuit,  quae  post  mortem  in  domo  eius 
reperta  est , in  qua  suadet  Lacedaemoniis , ut  regia 
potestate  dissoluta  ex  omnibus  dux  eligatur  ad  bel- 
lum gerendum,  sed  sic  scripta,  ut  deorum  videretur 
congruere  sententiae , quam  ille  se  habiturum  pe- 
cunia fidens  non  dubitarat.  hanc  ei  scripsisse  Cleon 
Halicarnassius  dicitur. 

4 Atque  hoc  loco  non  est  praetereundum  factum 
Pharnabazi,  satrapis  regii,  nam  cum  Lysander  prae- 

fectus  classi  in  bello  multa  crudeliter  avareque  fe- 
cisset deque  iis  rebus  suspicaretur  ad  cives  suos  esse 
perlatum,  petiit  a Pharnabazo  ut  ad  ephoros  sibi 
testimonium  daret,  quanta  sanctitate  bellum  gessisset 
sociosque  tractasset,  deque  ea  re  accurate  scriberet; 
magnam  enim  eius  auctoritatem  in  ea  re  futuram, 
huic  ille  liberaliter  pollicetur:  librum  grandem  ver-  ^ 
bis  multis  conscripsit,  in  quibus  summis  eum  effert 
laudibus,  quem  cum  legisset  probassetque , dum  si- 
gnatur, alterum  pari  magnitudine,  tanta  similitudine, 
ut  discerni  non.  posset,  signatum  subiecit,  in  quo 
accuratissime  eius  avaritiam  perfidiamque  accusarat. 
Lysander,  domum  cum  redisset,  postquam  de  suis  s 
rebus  gestis  apud  maximum  magistratum  quae  vo- 
luerat dixerat,  testimonii  loco  librum  a Pharnabazo 
datum  tradidit,  hunc  summoto  Lysandro  cum  ephori 
cognossent,  ipsi  legendum  dederunt,  ita  ille  impru- 
dens ipse  suus  fuit  accusator. 


VII.  ALCIBIADES. 

Alcibiades , Cliniae  filius , Atheniensis,  in  hoc  1 
natura  quid  efficere  possit,  videtur  experta,  constat 
enim  inter  omnes,, qui  de  eo  memoriae  prodiderunt, 
nihil  illo  fuisse  excellentius  vel  in  vitiis  vel  in  vir- 
tutibus. natus  in  amplissima  civitate  summo  ge-  3 
nere,  omnium  aetatis  suae  multo  formosissimus,  ad 
omnes  res  aptus  consiliique  plenus  (namque  impe- 
rator fuit  summus  et  mari  et  terra) , disertus , ut 

in  primis  dicendo  valeret , quod  tanta  erat  commen- 
datio oris  atque  orationis , ut  nemo  ei  posset  resis- 
^ tere , dives , cum  tempus  posceret , laboriosus , patiens , 
liberalis , splendidus  non  minus  in  vita  quam  victu , 
affabilis , blandus , temporibus  callidissime  serviens : 
4 idem,  simul  ac  se  remiserat  neque  causa  suberat 
quare  animi  laborem  perferret , luxuriosus , dissolu- 
tus , libidinosus , intemperans  reperiebatur , ut  omnes 
admirarentur,  in  uno  homine  tantam  esse  dissimili- 
tudinem tamque  diversam  naturam. 

2 Educatus  est  in  domo  Periclis  (privignus  enim 
eius  fuisse  dicitur) , eruditus  a Socrate,  socerum  ha- 
buit Hipponicum , omnium  Graeca  lingua  loquen- 
tium  ditissimum,  ut,  si  ipse  fingere  vellet,  neque 
plura  bona  neque  maiora  posset  consequi,  quam  vel 

2 natura  vel  fortuna  tribuerat,  ineunte  adolescentia 
amatus  est  a multjs  more  Graecorum,  in  iis  a So- 
crate , de  quo  mentionem  facit  Plato  in  symposio, 
namque  eum  induxit  commemorantem  se  pernoctasse 
cum  Socrate  neque  aliter  ab  eo  surrexisse,  ac  filius 

3 a parente  debuerit,  posteaquam  robustior  est  factus, 
non  minus  multos  amavit , in  quorum  amore , quoad 
licitum  est,  odiosa  multa  delicate  iocoseque  fecit: 
quae  referremus,  nisi  maiora  haberemus. 

3 Bello  Peloponnesio  huius  consilio  atque  aucto- 
ritate Athenienses  bellum  Syracusanis  indixerunt ; 
ad  quod  gerendum  ipse  dux  delectus  est , duo  prae- 
2 terea  collegae-  dati,  Nicias  et  Lamachus,  id  cum 
appararetur,  prius  quam  classis  exiret,  accidit  ut 
una  nocte  omnes  hermae , qui  in  oppido  erant , deii- 

cerentur  praeter  unum,  qui  ante  ianuam  erat  Ando- 
cidis. itaque  ille  postea  Mercurius  Andocidis  vocita- 
tus est.  hoc  cum  appareret  non  sine  magna  mul-  ^ 
torum  consensione  esse  factum  , quae  non  ad  privatam, 
sed  ad  publicam  rem  pertineret,  magnus  multitudini 
timor  est  iniectus,  ne  qua  repentina  vis  in  civitate 
existeret,  quae  libertatem  opprimeret  populi,  boc 
maxime  convenire  in  Alcibiadem  videbatur  , quod  et  ^ 
potentior  et  maior  quam  privatus  existimabatur : mul- 
tos enim  liberalitate  devinxerat,  plures  etiam'  opera 
forensi  suos  reddiderat,  qua  re  fiebat  ut  omnium  ^ 
oculos,  quotiescumque  in  publicum  prodisset,  ad  se 
converteret  neque  ei  par  quisquam  in  civitate  pone- 
retur. itaque  non  solum  spem  in  eo  habebant  maxi- 
mam , sed  etiam  timorem , quod  et  obesse  plurimum 
et  prodesse  poterat,  aspergebatur  etiam  infamia,  ^ 
quod  in  domo  sua  facere  mysteria  dicebatur:  quod 
nefas  erat  more  Atheniensium,  idque  non  ad  re- 
ligionem, sed  ad  coniurationem  pertinere  existima- 
batur. 

Hoc  crimine  in  contione  ab  inimicis  compellaba-  4 
tur.  sed  instabat  tempus  ad  bellum  proficiscendi, 
id  ille  intuens  neque  ignorans  civium  suorum  con- 
suetudinem postulabat,  si  quid  de  se  agi  vellent,  ut 
potius  de  praesente  quaestio  haberetur,  quam  absens 
invidiae  crimine  accusaretur,  inimici  vero  eius  quie-  2 
scendum  in  praesentia , quia  noceri  ei  non  posse  in- 
telligebant,  et  illud  tempus  exspectandum  decreve- 
runt , quo  exisset , ut  absentem  aggrederentur,  itaque 
fecerunt,  nam  postquam  in  Siciliam  eum  pervenisse  3 

crediderunt , absentem , * quod  sacra  violasset , reuin 
fecerunt,  qua  de  re  cum  ei  nuntius  a magistratu 
in  Siciliam  missus  esset,  ut  domum  ad  causam  di- 
cendam rediret , essetque  in  magna  spe  provinciae 
bene  administrandae,  non  parere  noluit  et  in  trire- 
mem , quae  ad  eum  erat  deportandum  missa , ascen- 

4 dit.  bac  Tburios  in  Italiam  pervectus , multa  securn 
reputans  de  immoderata  civium  suorum  licentia  cru- 
delitateque erga  nobiles , utilissimum  ratus  impenden- 
tem evitare  tempestatem , clam  se  custodibus  sub- 
duxit et  inde  primum  Elidem , dein  Thebas  venit. 

5 postquam  autem  se  capitis  damnatum  bonis  publicatis 
audivit,  et,  id  quod  numquam  antea  usu  venerat, 
Eumolpidas  sacerdotes  a populo  coactos  ut  se  devo- 
verent , eiusque  devotionis  quo  testatior  esset  memoria 
exemplum  in  pila  lapidea  incisum  esse  positum  in 

6 publico , Lacedaemonem  demigravit,  ibi , ut  ipse 
praedicare  consuerat , non  adversus  patriam , sed  ini- 
micos suos  bellum  gessit,  quod  iidem  hostes  essent 
civitati : nam  cum  intelligerent  se  plurimum  prodesse 
posse  rei  publicae,  ex  ea  eiecisse  plusque  irae  suae 

7 quam  utilitati  communi  paruisse,  itaque  huius  con- 
silio Lacedaemonii  cum  Persarum  rege  amicitiam  fe- 
cerunt , dein  Deceleam  in  Attica  munierunt  praesi- 
dioque ibi  perpetuo  imposito  in  obsidione  Athenas 
tenuerunt,  eiusdem  opera  Ioniam  a societate  aver- 
terunt Atheniensium.  quo  facto  multo  superiores 
bello  esse  coeperunt. 

5 Neque  vero  his  rebus  tam  amici  Alcibiadi  sunt 
facti  quam  timore  ab  eo  alienati,  nam  cum  acer- 

limi  viri  praestantem  prudentiam  in  omnibus  rebus 
cognoscerent,  pertimuerunt  ne  caritate  patriae  du- 
ctus aliquando  ab  ipsis  descisceret  et  cum  suis  in 
gratiam  rediret,  itaque  tempus  eius  interficiendi 
quaerere  institerunt,  id  Alcibiades  diutius  celari  2 
non  potuit:  erat  enim  ea  sagacitate,  ut  decipi  non 
posset , praesertim  cum  animum  attendisset  ad  ca- 
vendum. itaque  ad  Tissaphernem,  praefectum  regis 
Darii,  se  contulit,  cuius  cum  in  intimam  amicitiam  3 
pervenisset  et  Atheniensium  male  gestis  in  Sicilia 
rebus  opes  senescere,  contra  Lacedaemoniorum  cre- 
scere videret,  initio  cum  Pisandro  praetore,  qui  apud 
Samum  exercitum  habebat,  per  internuntios  collo- 
quitur et  de  reditu  suo  facit  mentionem,  erat  enim 
oodem  quo  Alcibiades  sensu,  populi  potentiae  non 
amicus  et  optimatium  fautor,  ab  hoc  destitutus  pri-  4 
mum  per  Thrasybulum , Lyci  filium , ab  exercitu 
tecipitur  praetorque  fit  apud  Samum,  post  suffra- 
gante Theramene  populi  scito  restituitur  parique  ab- 
sens imperio  exercitui  praeficitur  simul  cum  Thrasy- 
bulo et  Theramene,  horum  in  imperio  tanta  com-  5 
mutatio  rerum  facta  est,  ut  Lacedaemonii,  qui  paulo 
ante  victores  viguerant,  perterriti  pacem  peterent, 
victi  enim  erant  quinque  proeliis  terrestribus,  tribus 
navalibus , in  quibus  ducentas  naves  triremes  amise- 
rant ^ quae  captae  in  hostium  venerant  potestatem. 
Alcibiades  simul  cum  collegis  receperat  Ioniam,  Hei-  6^ 
lespontum,  multas  praeterea  urbes  Graecas,  quae  in 
ora  sitae  sunt  Thraciae,  quarum  expygnarant  com- 
plures, in  his  Byzantium,  neque  minus  multas  con- 

silio  ad  amicitiam  adiunxerant , quod  in  captos  cle~ 
7 mentia  fuerant  usi.  ita  praeda  onusti,  locupletato 
exercitu , maximis  rebus  gestis  Athenas  venerunt. 

6 His  cum  obviam  universa  civitas  in  Piraeum  de- 
scendisset , tanta  fuit  omnium  exspectatio  visendi 
Alcibiadis , ut  ad  eius  triremem  vulgus  conflueret  , 

2 proinde  ac  si  solus  advenisset,  sic  enim  populo  erat 
persuasum,  et  adversas  superiores  et  praesentes  se- 
cundas res  accidisse  eius  opera,  itaque  et  Siciliam 
amissam  et  Lacedaemoniorum  victorias  culpae  suae 
tribuebant , quod  talem  virum  e civitate  expulissent, 
neque  id  sine  causa  arbitrari  videbantur,  nam  post- 
quam exercitui  praeesse  coeperat,  neque  terra  neque 

3 mari  hostes  pares  esse  potuerant,  hic  ut  e navi 
egressus  est,  quamquam  Theramenes  et  Thrasybulus 
iisdem  rebus  praefuerant  simulque  venerant  in  Pi- 
raeum, tamen  unum  illum  omnes  prosequebantur, 
et,  id  quod  numquam  antea  usu  venerat  nisi  Olym- 
piae victoribus , coronis  laureis  taeniisque  vulgo  do- 
nabatur. ille  lacrumans  talem  benevolentiam  civium 
suorum  accipiebat , reminiscens  pristini  temporis 

4 acerbitatem,  postquam  in  astu  venit,  contione  ad- 
vocata sic  verba  fecit,  ut  nemo  tam  ferus  fuerit, 
quin  eius  casui  illacrumarit  inimicumque  iis  se  osten- 
derit, quorum  opera  patria  pulsus  fuerat,  proinde 
ac  si  alius  populus,  non  ille  ipse,  qui  tum  flebat, 

5 eum  sacrilegii  damnasset.  restituta  ergo  huic  sunt 
publice  bona,  iidemque  illi  Eumolpidae  rursus  rese- 
crare sunt  coacti,  pilaeque  illae,  in  quibus  devotio 
fuerat  scripta,  in  mare  praecipitatae. 

Haec  Alcibiadi  laetitia  non  nimis  fuit  diuturna.  7 
nam  cum  ei  omnes  essent  bonores  decreti  totaque 
res  publica  domi  bellique  tradita,  ut  unius  arbitrio 
gereretur,  et  ipse  postulasset  ut  duo  sibi  collegae 
darentur,  Thrasybulus  et  Adimantus,  neque  id  ne- 
gatum esset,  classe  in  Asiam  profectus,  quod  apud 
Cymen  minus  ex  sententia  rem  gesserat,  in  invi- 
diam recidit:  nihil  enim  eum  non  efficere  posse  du-  2 
cebant.  ex  quo  fiebat  ut  omnia  minus  prospere  gesta 
culpae  tribuerent,  cum  eum  aut  negligenter  aut  ma- 
litiose fecisse  loquerentur,  sicut  tum  accidit:  nam 
corruptum  a rege  capere  Cymen  noluisse  arguebant, 
itaque  huic  maxime  putamus  malo  fuisse  nimiam  3 
opinionem  ingenii  atque  virtutis : timebatur  enim 
non  minus  quam  diligebatur,  ne  secunda  fortuna 
magnisque  opibus  elatus  tyrannidem  concupisceret, 
quibus  rebus  factum  est  ut  absenti  magistratum  ab- 
rogarent et  alium  in  eius  locum  substituerent,  id  4 
ille  ut  audivit,  domum  reverti  noluit  et  se  Pactyen 
contulit  ibique  tria  castella  communiit,  Ornos,  Bi- 
santhen , Neontichos , manuque  collecta  primus  Grae- 
cae civitatis  in  Thraciam  introiit,  gloriosius  existi- 
mans barbarorum  praeda  locupletari  quam  Graiorum. 
qua  ex  re  creverat  cum  fama  tum  opibus,  magnam-  5 
que  amicitiam  sibi  cum  quibusdam  regibus  Thraciae 
pepererat. 

Neque  tamen  a caritate  patriae  potuit  recedere.  8 
nam  cum  apud  Aegos  fiumen  Philocles , praetor  Athe- 
niensium , classem  constituisset  suam  neque  longe 
abesset  Lysander,  praetor  Lacedaemoniorum,  qui  in 

eo  erat  occupatus  ut  bellum  quam  diutissime  duce- 
ret , quod  ipsis  pecuuia  a rege  suppeditabatur,  contra 
Atheniensibus  exhaustis  praeter  arma  et  naves  nihil 

2 erat  super,  Alcibiades  ad  exercitum  Atheniensium 
venit  ibique  praesente  vulgo  agere  coepit:  si  vellent, 
se  coacturum  Lysandrum  dimicare  aut  pacem  petere : 
Lacedaemonios  eo  nolle  classe  confligere,  quod  pe- 

3 destribus  copiis  plus  quam  navibus  valerent:  sibi 
autem  esse  facile  Seuthem , regem  Thracum , ad- 
ducere ut  eum  terra  depelleret:  quo  facto  necessa- 
rio aut  classe  conflicturum  aut  bellum  compositu- 

4 rum.  id  etsi  vere  dictum  Philocles  animadvertebat, 
bamen  postulata  facere  noluit,  quod  sentiebat  se  Al- 
cibiade recepto  nullius  momenti  apud  exercitum  fu- 
turum et,  si  quid  secundi  evenisset,  nullam  in  ea 
re  suam  partem  fore , contra  ea , si  quid  adversi  ac- 

5 cidisset,  se  unum  eius  delicti  futurum  reum,  ab  hoc 
discedens  Alcibiades  ‘quoniam’  inquit  ‘victoriae  pa- 
triae repugnas,  illud  moneo,  iuxta  hostem  castra 
habeas  nautica:  periculum  est  enim,  ne  immodestia 
militum  vestrorum  occasio  detur  Lysandro  vestri  op- 

6 primendi  exercitus’,  neque  ea  res  illum  fefellit,  nam 
Lysander,  cum  per  speculatores  comperisset  vulgus 
Atheniensium  in  terram  praedatum  exisse  navesque 
paene  inanes  esse  relictas,  tempus  rei  gerendae  non 
dimisit  eoque  impetu  bellum  totum  delevit. 

9 At  Alcibiades , victis  Atheniensibus  non  satis  tuta 
eadem  loca  sibi  arbitrans , penitus  in  Thraciam  se 
supra  Propontidem  abdidit , sperans  ibi  facillime 

2 suam  fortunam  occuli  posse,  falso,  nam  Thraces , 

postquam  eum  cum  magna  pecunia  venisse  sense- 
runt, insidias  fecerunt,  ea,  quae  apportarat,  abstu- 
lerunt, ipsum  capere  non  potuerunt,  ille  cernens  3 
nullum  locum  sibi  tutum  in  Graecia  propter  poten- 
tiam Lacedaemoniorum  ad  Pharnabazum  in  Asiam 
transiit:  quem  quidem  adeo  sua  cepit  humanitate, 
ut  eum  nemo  in  amicitia  antecederet,  namque^  ei 
Grynium  dederat,  in  Phrygia  castrum,  ex  quo  quin- 
quagena talenta  vectigalis  capiebat.  qua  fortuna  4 
Alcibiades  non  erat  contentus  neque  Athenas  victas 
Lacedaemoniis  servire  poterat  pati,  itaque  ad  patriam 
liberandam  omni  ferebatur  cogitatione,  sed  videbat  5 
id  sine  rege  Persarum  non  posse  fieri,  ideoque  eum 
amicum  sibi  cupiebat  adiungi  neque  dubitabat  facile 
se  consecuturum,  si  modo  eius  conveniendi  habuisset 
potestatem,  nam  Cyrum  fratrem  ei  bellum  clam 
parare  L.acedaemoniis  adiuvantibus  sciebat:  id  si  ape- 
ruisset , magnam  se  initurum  gratiam  videbat. 

Hoc  cum  moliretur  peteretque  a Pharnabazo , ut  10 
ad  regem  mitteretur,  eodem  tempore  Critias  ceterique 
tyranni  Atheniensium  certos  homines  ad  Lysandrum 
in  Asiam  miserant , qui  eum  certiorem  facerent , 
nisi  Alcibiadem  sustulisset , nihil  earum  rerum  fore 
ratum , quas  ipse  Athenis  constituisset : quare , si  suas 
res  gestas  manere  vellet,  illum  persequeretur,  his  2 
Laco  rebus  commotus  statuit  accuratius  sibi  agendum  x 
cum  Pharnabazo,  huic  ergo  societatem  renuntiat  quae 
regi  cum  Lacedaemoniis  esset,  nisi  Alcibiadem  vivum 
aut  mortuum  sibi  tradidisset,  non  tulit  hoc  satra-  3 
pes  et  violare  clementiam  quam  regis  opes  minui 

maluit,  itaque  misit  Susamithrem  et  Bagaeum  ad  Al- 
cibiadem interficiendum,  cum  ille  esset  in  Phrygia 

4 iterque  ad  regem  compararet,  missi  clam  vicinitati, 
in  qua  tum  Alcibiades  erat,  dant  negotium  ut  eum 
interficiant,  illi  cum  ferro  aggredi  non  auderent, 
noctu  ligna  contulerunt  circa  casam,  in  qua  quiesce- 
bat, eamque  succenderunt,  ut  incendio  conficerent, 

5 quem  manu  superari  posse  diffidebant,  ille  autem 
ut  sonitu  fiammae  est  excitatus,  etsi  gladius  ei  erat 
subductus , familiaris  sui  subalare  telum  eripuit,  nam- 
que erat  cum  eo  quidam  ex  Arcadia  hospes , qui  num- 
quam  discedere  voluerat,  hunc  sequi  se  iubet  et  id 
quod  in  praesentia  vestimentorum  fuit  arripit,  his 

6 in  ignem  coniectis  fiammae  vim  transiit,  quem  ut 
barbari  incendium  effugisse  viderunt , telis  eminus 
missis  interfecerunt  caputque  eius  ad  Pharnabazum 
rettulerunt,  at  mulier,  quae  cum  eo  vivere  consue- 
rat, muliebri  sua  veste  contectum  aedificii  incendio 
mortuum  cremavit , quod  ad  vivum  interimendum  erat 
comparatum,  sic  Alcibiades  annos  circiter  quadra- 
ginta natus  diem  obiit  supremum. 

ll  Hunc  infamatum  a plerisque  tres  gravissimi  histo- 
rici summis  laudibus  extulerunt:  Thucydides,  qui  eius- 
dem aetatis  fuit , Theopompus  post  aliquanto  natus , 
et  Timaeus:  qui  quidem  duo  maledicentissimi  nescio 

2 quo  modo  in  illo  uno  laudando  consentiunt,  nam- 
que ea , quae  supra  scripsimus , de  eo  praedicarunt 
atque  hoc  amplius:  cum  Athenis,  splendidissima  ci- 

3 vitate,  natus  esset,  omnes  splendore  ac  dignitate  su- 
perasse vitae,  postquam  inde  expulsus  Thebas  vene- 

rit,  adeo  studiis  eorum  inservisse,  ut  nemo  eum 
labore  corporisque  viribus  posset  aequiperare  (omnes 
enim  Boeotii  magis  firmitati  corporis  quam  ingenii 
acumini  serviunt) , eundem  apud  Lacedaemonios  ^ 4 
quorum  moribus  summa  virtus  in  patientia  ponebatur , 
sic  duritiae  se  dedisse,  ut  parsimonia  victus  atque 
cultus  omnes  Lacedaemonios  vinceret;  fuisse  apud 
Thracas , homines  vinolentos  rebusque  veneriis  de- 
ditos: hos  quoque  in  his  rebus  antecessisse:  venisse  5 
ad  Persas , apud  quos  summa  laas  esset  fortiter  ve- 
nari , luxuriose  vivere : horum  sic  imitatum  consuetu- 
dinem, ut  illi  ipsi  eum  in  his  maxime  admirarentur, 
quibus  rebus  effecisse  ut,  apud  quoscumque  esset,  6 
princeps  poneretur  habereturque  carissimus,  sed  satis 
de  hoc;  reliquos  ordiamur. 


VIIL  THRASYBULUS. 

Thrasybulus , Lyci  filius , Atheniensis,  si  per  se  1 
virtus  sine  fortuna  ponderanda  est,  dubito  an  hunc 
primum  omnium  ponam,  illud  sine  dubio:  neminem 
huic  praefero  fide,  constantia,  magnitudine  animi, 
in  patriam  amore,  nam  quod  multi  voluerunt  pauci-  2 
que  potuerunt , ab  uno  tyranno  patriam  liberare , huic 
contigit,  ut  a triginta  oppressam  tyrannis  e servi- 
tute in  libertatem  vindicaret,  sed  nescio  quo  modo,  S 
cum  eum  nemo  anteiret  his  virtutibus , multi  nobi- 
litate praecucurrerunt,  primum  Peloponnesio  bello 

multa  hic  sine  Alcibiade  gessit,  ille  nullam  rem  sine 
hoc:  quae  ille  universa  naturali  quodam  bono  fecit 

4 lucri,  sed  illa  tamen  omnia  communia  imperatori- 
bus cum  militibus  et  fortuna,  quod  in  proelii  con- 
cursu  abit  res  a consilio  ad  vires  virtutemque  pu- 
gnantium. itaque  iure  suo  nonnulla  ab  imperatore 
miles,  plurima  vero  fortuna  vindicat,  seque  his  plus 

5 valuisse  vere  potest  praedicare,  illud  magnificentis- 
simum factum  proprium  est  Thrasybuli,  nam  cum 
triginta  tyranni,  praepositi  a Lacedaemoniis,  servi- 
tute oppressas  tenerent  Athenas , plurimos  cives , qui- 
bus in  bello  parserat  fortuna,  partim  patria  expulissent 
partim  interfecissent , plurimorum  bona  publicata  inter 
se  divisissent,  non  solum  princeps,  sed  etiam  solus 
initio  bellum  iis  indixit. 

2  Hic  enim  cum  Phylen  confugisset,  quod  est 
castellum  in  Attica  munitissimum,  non  plus  habuit 
secum  quam  triginta  de  suis,  hoc  initium  fuit  salutis 

2 Atticorum,  hoc  robur  libertatis  clarissimae  civitatis,  ne- 

que vero  hic  non  contemptus  est  primo  a tyrannis 
atque  eius  solitudo.  quae  quidem  res  et  con- 

temnentibus perniciei  et  despecto  saluti  fuit:  haec 
enim  illos  segnes  ad  persequendum  , hos  autem  tem- 

3 pore  ad  comparandum  dato  fecit  robustiores,  quo 
magis  illud  omnium  in  animis  esse  debet : nihil 
in  bello  oportere  contemni,  neque  sine  causa  dici 

4 matrem  timidi  flere  non  solere.  neque  tamen 
pro  opinione  Thrasybuli  auctae  sunt  opes : nam 
iam  illis  temporibus  fortius  boni  pro  libertate  loque- 
bantur quam  pugnabant,  hinc  in  Piraeum  transiit 

Municbiamque  munivit,  hanc  bis  tyranni  oppugnare  5 
sunt  adorti,  ab  eaque  turpiter  repulsi  protinus  in 
urbem  armis  impedimentisque  amissis  refugerunt, 
usus  est  Thrasybulus  non  minus  prudentia  quam  for-  6 
titudine.  nam  cedentes  violari  vetuit  (cives  enim  ci- 
vibus parcere  aequum  censebat),  neque  quisquam  est 
vulneratus,  nisi  qui  prior  impugnare  voluit,  nemi- 
nem iacentem  veste  spoliavit,  nil  attigit  nisi  arma, 
quorum  indigebat,  quaeque  ad  victum  pertinebant, 
in  secundo  proelio  cecidit  Critias , dux  tyrannorum , 7 
cum  quidem  exadversus  Thrasybulum  fortissime  pu- 
gnaret. 

Hoc  deiecto  Pausanias , rex  Lacedaemoniorum  venit  S 
Atticis  auxilio,  is  inter  Thrasybulum  et  eos,  qui 
urbem  tenebant,  fecit  pacem  his  condicionibus:  ne 
qui  praeter  triginta  tyrannos  et  decem , qui  postea 
praetores  creati  superioris  more  crudelitatis  erant  usi , 
af&cerentur  exilio  neve  bona  publicarentur:  rei  pu- 
blicae procuratio  populo  redderetur,  praeclarum  hoc  2 
quoque  Thrasybuli,  quod  reconciliata  pace,  cum  plu- 
rimum in  civitate  posset , legem  tulit , ne  quis  ante 
actarum  rerum  accusaretur  neve  multaretur,  eamque 
illi  oblivionis  appellarunt,  neque  vero  hanc  tantum  g 
ferendam  curavit,  sed  etiam  ut  valeret  effecit,  nam 
cum  quidam  ex  iis,  qui  simul  cum  eo  in  exilio  fue- 
rant, caedem  facere  eorum  vellent,  cum  quibus  in 
gratiam  reditum  erat  publice , prohibuit  et  id  quod 
pollicitus  erat  praestitit. 

Huic  pro  tantis  meritis  honoris  causa  corona  a po-  4r 
pulo  data  est,  facta  duabus  virgulis  oleaginis,  quam 

quod  amor  civium  et  non  vis  expresserat,  nullam 

2 tabuit  invidiam  magnaque  fuit  gloria,  bene  ergo 
Pittacus  ille,  qui  in  septem  sapientum  numero  est 
babitus,  cum  Mytilenaei  multa  millia  iugerum  agri 
ei  muneri  darent,  'nolite  oro  vos’  inquit  'id  mihi 
dare,  quod  multi  invideant,  plures  etiam  concupi- 
scant. quare  ex  istis  nolo  amplius  quam  centum 
iugera , quae  et  meam  animi  aequitatem  et  vestram 
voluntatem  indicent.’  nam  parva  munera  diutina, 

3 locupletia  non  propria  esse  consuerunt,  illa  igitur 
corona  contentus  Thrasybulus  neque  quidquam  amplius 
requisivit  neque  quemquam  honore  se  antecessisse  existi- 

4 mavit.  hic  sequenti  tempore,  cum  praetor  classem 
ad  Ciliciam  appulisset  neque  satis  diligenter  in  castris 
eius  agerentur  vigiliae,  a barbaris  ex  oppido  noctu 
eruptione  facta  in  tabernaculo  interfectus  est. 


IX.  coxox. 

1 Conon  Atheniensis  Peloponnesio  bello  accessit 
ad  rem  publicam  , in  eoque  eius  opera  magni  fuit, 
nam  et  praetor  pedestribus  exercitibus  praefuit  et 
praefectus  classi  magnas  res  mari  gessit,  quas  ob 
causas  praecipuus  ei  honos  habitus  est.  namque  om- 
nibus unus  insulis  praefuit,  in  qua  potestate  Pheras 

2 cepit,  coloniam  Lacedaemoniorum,  fuit  etiam  ex- 
tremo Peloponnesio  bello  praetor,  cum  apud  Aegos 
flumen  copiae  Atheniensium  ab  Lysandro  sunt  de- 
victae. sed  tum  abfuit,  eoque  peius  res  administrata 

est:  nam  et  prudens  rei  militaris  et  diligens  erat 
imperator,  itaque  nemini  erat  iis  temporibus  dubium  3 
si  adfuisset,  illam  Athenienses  calamitatem  acceptu- 
ros non  fuisse. 

Rebus  autem  afflictis,  cum  patriam  obsideri  audis- 2 
set , non  quaesivit , ubi  ipse  tuto  viveret , sed  unde 
praesidio  posset  esse  civibus  suis,  itaque  contulit 
se  ad  Pharnabazum,  satrapem  Ioniae  et  Lydiae  eun- 
demque  generum  regis  et  propinquum:  apud  quem 
ut  multum  gratia  valeret,  multo  labore  multisque  ef- 
fecit periculis,  nam  cum  Lacedaemonii  Atheniensi-  3 
bus  devictis  in  societate  non  manerent,  quam  cum 
Artaxerxe  fecerant,  Agesilaumque  bellatum  misissent 
in  Asiam,  maxime  impulsi  a Tissapherne,  qui  ex 
intimis  regis  ab  amicitia  eius  defecerat  et  cum  La- 
cedaemoniis coierat  societatem,  hunc  adversus  Phar- 
nabazus habitus  est  imperator,  re  quidem  vera  exer- 
citui praefuit  Conon  eiusque  omnia  arbitrio  gesta 
sunt,  hic  multum  ducem  summum  Agesilaum  im-  3 
pedivit  saepeque  eius  consiliis  obstitit,  neque  vero 
non  fuit  apertum , si  ille  non  fuisset , Agesilaum 
Asiam  Tauro  tenus  regi  fuisse  erepturum,  qui  postea-  4 
quam  domum  a suis  civibus  revocatus  est,  quod 
Boeotii  et  Athenienses  Lacedaemoniis  bellum  indixe- 
rant , Conon  nihilo  secius  apud  praefectos  regios  ver- 
sabatur iisque  omnibus  magno  erat  usui. 

Defecerat  a rege  Tissaphernes , neque  id  tam  Ar-  3 
taxerxi  quam  ceteris  erat  apertum : multis  enim 
magnisque  meritis  apud  regem,  etiam  cum  in  offlcio 
non  maneret,  valebat,  neque  id  erat  mirandum,  si 


44 


IX.  CONON.  3.  4. 


non  facile  ad  credendum  adducebatur , reminiscens 

2 eius  se  opera  Cyrum  fratrem  superasse,  buius  accu- 
sandi gratia  Conon  a Pharnabazo  ad  regem  missus 
posteaquam  venit , primum  ex  more  Persarum  ad 
chiliarchum,  qui  secundum  gradum  imperii  tenebat, 
Tithraustem  accessit  seque  ostendit  cum  rege  collo- 

3 qui  velle:  huic  ille  'nulla’  inquit  'mora  est,  sed  tu 
delibera,  utrum  colloqui  malis  an  per  litteras  agere 
quae  cogitas,  necesse  est  enim,  si  in  conspectum 
veneris,  venerari  te  regem,  quod  TrpotTKvvslv  illi  vo- 
cant. nemo  enim  sine  hoc  admittitur,  hoc  si  tibi 
grave  est , per  me  nihilo  secius  editis  mandatis 

4 conficies  quod  studes’,  tum  Conon  'mihi  vero’  in- 
quit 'non  est  grave  quemvis  honorem  habere  regi, 
sed  vereor,  ne  civitati  meae  sit  opprobrio,  si,  cum 
ex  ea  sim  profectus,  quae  ceteris  gentibus  imperare 
consuerit,  potius  barbarorum  quam  illius  more  fun- 
gar.’ itaque  huic  quae  volebat,  scripta  tradidit. 

4 Quibus  cognitis  rex  tantum  auctoritate  eius  mo- 
tus est,  ut  et  Tissaphernem  hostem  indicaret  et  La- 
cedaemonios bello  persequi  iusserit  et  ei  permiserit 
quem  vellet  eligere  ad  dispensandam  pecuniam,  id 
arbitrium  Conon  negavit  sui  esse  consilii,  sed  ipsius ^ 
qui  optime  suos  nosse  deberet,  sed  se  suadere  Phar- 

2 nabazo  id  negotii  daret,  hinc  magnis  muneribus 
donatus  ad  mare  est  missus , ut  Cypriis  et  Phoenici- 
bus ceterisque  maritimis  civitatibus  naves  longas  im- 
peraret classemque,  qua  proxima  aestate  mare  tueri 
posset , compararet , dato  adiutore  Pharnabazo , sicut 

3 ipse  voluerat,  id  ut  Lacedaemoniis  est  nuntiatum. 

non  sine  cura  rem  administrarunt , quod  maius  bellum 
imminere  arbitrabantur,  quam  si  cum  b^.rbaro  solo 
contenderent,  nam  ducem  fortem  et  prudentem  regiis 
opibus  praefuturum  ac  secum  dimicaturum  videbant , 
quem  neque  consilio  neque  copiis  superare  possent, 
bac  mente  magnam  contrahunt  classem:  proficiscun-  4 
tur  Pisandro  duce,  hos  Conon  apud  Cnidum  ador- 
tus magno  proelio  fugat,  multas  naves  capit,  com- 
plures deprimit,  qua  victoria  non  solum  Athenae, 
sed  cuncta  Graecia , quae  sub  Lacedaemoniorum 
fuerat  imperio , liberata  est.  Conon  cum  parte  na-  5 
vium  in  patriam  venit,  muros  dirutos  a Lysandro 
utrosque,  et  Piraei  et  A+henarum,  reficiendos  curat 
pecuniaeque  quinquaginta  talenta , quae  a Pharnabazo  • 
acceperat,  civibus  suis  donat. 

Accidit  huic,  quod  ceteris  mortalibus,  ut  incon- 5 
sideratior  in  secunda  quam  in  adversa  esset  fortuna, 
nam  classe  Peloponnesiorum  devicta,  cum  ultum  se 
iniurias  patriae  putaret,  plura  concupivit  quam  effi- 
cere potuit,  neque  tamen  ea  non  pia  et  probanda  2 
fuerunt,  quod  potius  patriae  opes  augeri  quam  regis 
maluit,  nam  cum  magnam  auctoritatem  sibi  pugna 
illa  navali,  quam  apud  Cnidum  fecerat,  constituisset 
non  solum  inter  barbaros,  sed  etiam  omnes  Graeciae 
civitates , clam  dare  operam  coepit , ut  Ioniam  et 
Aeoliam  restitueret  Atheniensibus,  id  cum  minus  3 
diligenter  esset  celatum , Tiribazus , qui  Sardibus  prae- 
erat, Cononem  evocavit,  simulans  ad  regem  eum  se 
mittere  velle  magna  de  re.  huius  nuntio  parens  cum 
venisset,  in  vincula  coniectus  est,  in  quibus  ali- 

4 quamdiu  fuit,  inde  nonnulli  eum  ad  regem  abductum 
ibique  perisse  scriptum  reliquerunt,  contra  ea  Dinon 
historicus,  cui  nos  plurimum  de  Persicis  rebus  cre- 
dimus , effugisse  scripsit : illud  addubitat , utrum  Ti- 
ribazo  sciente  an  imprudente  sit  factum. 


X.  DIOX. 

1 Dion , Hipparini  filius , Syracusanus , nobili  ge- 
nere natus,  utraque  implicatus  tyrannide  Dionysio- 
rum. namque  ille  superior  Aristomachen,  sororem, 
Dionis , habuit  in  matrimonio , ex  qua  duos  filios , 
Hipparinum  et  Nisaeum , procreavit  totidemque  filias , 
nomine  Sophrosynen  et  Areten , quarum  priorem 
Dionysio  filio,  eidem,  cui  regnum  reli«][uit,  nuptum 

2 dedit , alteram , Areten , Dioni.  Dion  autem  praeter 
nobilem  propinquitatem  generosamque  maiorum  fa- 
mam multa  alia  ab  natura  habuit  bona,  in  his  inge- 
nium docile , come , aptum  ad  artes  optimas , magnam 
corporis  dignitatem,  quae  non  minima  est  commen- 
datio , magnas  praeterea  divitias  a patre  relictas , quas 

3 ipse  tyranni  muneribus  auxerat,  erat  intimus  Dionysio 
priori,  neque  minus  propter  mores  quam  affinita- 
tem. namque  etsi  Dionysii  crudelitas  ei  displicebat, 
tamen  salvum  propter  necessitudinem,  magis  etiam 
suorum  causa  studebat,  aderat  in  magnis  rebus, 
eiusque  consilio  multum  movebatur  tyrannus , nisi 

4 qua  in  re  maior  ipsius  cupiditas  intercesserat,  lega- 
tiones vero  omnes , quae  essent  illustriores , per 

Dionem  administrabantur ; quas  quidem  ille  diligenter 
obeundo,  fideliter  administrando  crudelissimum  no- 
men tyranni  sua  humanitate  tegebat,  bunc  a Dio-  5 
nysio  missum  Carthaginienses  sic  suspexerunt,  ut 
neminem  umquam  Graeca  lingua  loquentem  magis 
sint  admirati. 

Neque  vero  haec  Dionysium  fugiebant:  nam  2 

quanto  esset  sibi  ornamento,  sentiebat,  quo  fiebat 
ut  uni  huic  maxime  indulgeret  neque  eum  secus 
diligeret  ac  filium : qui  quidem , cum  Platonem  Ta-  2 
ren  tum  venisse  fama  in  Siciliam  esset  perlata,  ado- 
lescenti, cum  eius  audiendi  cupiditate  flagraret,  ne- 
gare non  potuerit  quin  eum  arcesseret,  dedit  ergo 
huic  veniam  magnaque  eum  ambitione  Syracusas  per- 
duxit. quem  Dion  adeo  admiratus  est  atque  ada-  3 
mavit,  ut  se  ei  totum  traderet,  neque  vero  minus 
ipse  Plato  delectatus  est  Dione,  itaque  cum  a ty- 
ranno crudeliter  violatus  esset,  quippe  qui  eum  venum- 
dari  iussisset,  tamen  eodem  rediit  eiusdem  Dionis 
precibus  adductus,  interim  in  morbum  incidit  Dio-  4 
nysius.  quo  cum  gravi  conflictaretur , quaesivit  a 
medicis  Dion,  quemadmodum  se  haberet,  simulque 
ab  iis  petiit , si  forte  in  maiore  esset  periculo , ut 
sibi  faterentur:  nam  velle  se  cum  eo  colloqui  de 
partiendo  regno , quod  sororis  suae  filios  ex  illo 
natos  partem  regni  putabat  debere  habere,  id  me-  5 
dici  non  tacuerunt  et  ad  Dionysium  filium  sermo- 
nem rettulerunt,  quo  ille  commotus  , ne  agendi  esset 
Dioni  potestas,  patri  soporem  medicos  dare  coegit, 
hoc  aeger  sumto  diem  obiit  supremum. 

3 Tale  initium  fuit  Dionis  et  Dionysii  simultatis 
eaque  multis  rebus  aucta  est,  sed  tamen  primis  tem- 
poribus aliquamdiu  simulata  inter  eos  amicitia  man- 
sit. cum  Dion  non  desisteret  obsecrare  Dionysium , 
ut  Platonem  Athenis  arcesseret  et  eius  consiliis  ute- 
retur, ille,  qui  in  aliqua  re  vellet  patrem  imitari, 

2 morem  ei  gessit,  eodemque  tempore  Philistum  histo- 
ricum Syracusas  reduxit , hominem  amicum  non  ma- 
gis tyranno  quam  tyrannidi,  sed  de  hoc  in  eo  libro 
plura  sunt  exposita,  qui  de  historicis  Graecis  con- 

3 scriptus  est.  Plato  autem  tantum  apud  Dionysium 
auctoritate  potuit  valuitque  eloquentia , ut  ei  per- 
suaserit tyrannidis  facere  finem  libertatemque  red- 
dere Syracusanis:  a qua  voluntate  Philisti  consilio 
deterritus  aliquanto  crudelior  esse  coepit. 

4 Qui  quidem  cum  a Dione  se  superari  videret  in- 
genio, auctoritate,  amore  populi,  verens  ne,  si  eum 
secum  haberet , aliquam  occasionem  sui  daret  oppri- 
mendi, navem  ei  triremem  dedit,  qua  Corinthum 
deveheretur,  ostendens  se  id  utriusque  facere  causa, 
ne,  cum  inter  se  timerent,  alteruter  alterum  prae- 

2 occuparet,  id  cum  factum  multi  indignarentur  ma- 
gnaeque  esset  invidiae  tyranno,  Dionysius  omnia, 
quae  moveri  poterant  Dionis,  in  naves  imposuit  ad 
eumque  misit,  sic  enim  existimari  volebat , id  se 
non  odio  hominis,  sed  suae  salutis  fecisse  causa. 

3 postea  vero  quam  audivit  eum  in  Peloponneso  ma- 
num comparare  sibique  bellum  facere  conari,  Areten, 
Dionis  uxorem,  alii  nuptum  dedit  filiumque  eius  sic 
educari  iussit,  ut  indulgendo  turpissimis  imbueretur 

cupiditatibus,  uam  puero  prius  quam  pubes  esset,  4 
scorta  adducebantur,  vino  epulisque  obruebatur,  neque 
ullum  tempus  sobrio  relinquebatur,  is  usque  eo  vitae  5 
statum  commutatum  ferre  non  potuit , postquam  in  pa- 
triam rediit  pater  (namque  appositi  erant  custodes  , 
qui  eum  a pristino  victu  deducerent),  ut  se  de  su- 
periore parte  aedium  deiecerit  atque  ita  interierit, 
sed  illuc  revertor. 

Postquam  Corinthum  pervenit  Dion  et  eodem  per-  5 
fugit  Heraclides  ab  eodem  expulsus  Dionysio , qui 
praefectus  fuerat  equitum,  omni  ratione  bellum  com- 
parare coeperunt,  sed  non  multum  proficiebant,  quod  2 
multorum  annorum  tyrannis  magnarum  opum  puta- 
batur: quam  ob  causam  pauci  ad  societatem  peri- 
culi perducebantur,  sed  Dion , fretus  non  tam  suis  3 
copiis  quam  odio  tyranni,  maximo  animo  duabus 
onerariis  navibus  quinquaginta  annorum  imperium , 
munitum  quingentis  longis  navibus,  decem  equitum 
centumque  peditum  millibus , profectus  oppugnatum , 
quod  omnibus  gentibus  admirabile  est  visum,  adeo 
facile  perculit,  ut  post  diem  tertium,  quam  Siciliam 
attigerat,  Syracusas  introierit,  ex  quo  intelligi  po- 
test nullum  esse  imperium  tutum  nisi  benevolentia 
munitum,  eo  tempore  aberat  Dionysius  et  in  Italia  4 
classem  opperiebatur  adversariorum,  ratus  neminem 
sine  magnis  copiis  ad  se  venturum:  quae  res  eum 
'fefellit,  nam  Dion  iis  ipsis , qui  sub  adversarii  fue-  5 
rant  potestate , regios  spiritus  repressit  totiusque  eius 
partis  Siciliae  potitus  est,  quae  sub  Dionysii  fuerat 
potestate,  parique  modo  urbis  Syracusarum  praeter 

4 

6 arcem  et  insulam  adiunctam  oppido , eoque  rem  per- 
duxit , ut  talibus  pactionibus  pacem  tyrannus  facere 
vellet:  Siciliam  Dion  obtineret,  Italiam  Dionysius, 
Syracusas  Apollocrates,  cui  maximam  fidem  uni  habebat. 

6 Has  tam  prosperas  tamque  inopinatas  res  conse- 
cuta est  subita  commutatio,  quod  fortuna  sua  mo- 
bilitate, quem  paulo  ante  extulerat,  demergere  est 

2 adorta,  primum  in  filio,  de  quo  commemoravi  supra, 
suam  vim  exseruit,  nam  cum  uxorem  reduxisset , 
quae  alii  fuerat  tradita , filiumque  vellet  revocare  ad 
virtutem  a perdita  luxuria , accepit  gravissimum 

3 vulnus  morte  filii,  deinde  orta  dissensio  est  inter 
eum  et  Heraclidem , qui , quod  ei  principatum  non 
concedebat,  factionem  comparavit,  neque  is  minus 
valebat  apud  optimates,  quorum  consensu  praeerat 

4 classi , cum  Dion  exercitum  pedestrem  teneret,  non 
tulit  hoc  animo  aequo  Dion , et  versum  illum  Ho- 
meri rettulit  ex  secunda  rhapsodia , in  quo  haec 
sententia  est:  non  povsse  bene  geri  rem  publicam 
multorum  imperiis,  quod  dictum  magna  invidia  con- 
secuta est:  namque  aperuisse  videbatur  omnia  in 

5 sua  potestate  esse  se  velle,  hanc  ille  non  lenire  obse- 
quio, sed  acerbitate  opprimere  studuit,  Heraclidem- 
que , cum  Syracusas  venisset , interficiendum  curavit. 

7 Quod  factum  omnibus  maximum  timorem  iniecit: 
nemo  enim  illo  interfecto  se  tutum  putabat,  ille 
autem  adversario  remoto  licentius  eorum  bona,  quos 
sciebat  adversus  se  sensisse,  militibus  dispertivit. 

2 quibus  divisis  cum  quotidiani  maximi  fierent  sumtus, 
celeriter  pecunia  deesse  coepit , neque , quo  manus 

porrigeret,  suppetebat  nisi  in  amicorum  possessiones, 
id  eius  modi  erat , ut , cum  milites  reconciliasset , amit- 
teret optimates,  quarum  rerum  cura  angebatur  et  3 
insuetus  male  audiendi  non  animo  aequo  ferebat , de 
se  ab  iis  male  existimari,  quorum  paulo  ante  in 
caelum  fuerat  elatus  laudibus,  vulgus  autem  ofiPensa 
in  eum  militum  voluntate  liberius  loquebatur  et  ty- 
rannum non  ferendum  dictitabat. 

Haec  ille  intuens  cum  quemadmodum  sedaret  8 
nesciret  et  quorsum  evaderent  timeret , Callicrates 
quidam , civis  Atheniensis , qui  simul  cum  eo  ex  Pe- 
loponneso in  Siciliam  venerat,  bomo  et  callidus  et 
ad  fraudem  acutus , sine  ulla  religione  ac  fide , adiit 
ad  Dionem  et  ait:  eum  magno  in  periculo  esse  2 
propter  offensionem  populi  et  odium  militum , quod 
nullo  modo  evitare  posset,  nisi  alicui  suorum  nego- 
fium  daret , qui  se  simularet  illi  inimicum,  quem 
si  invenisset  idoneum , facile  omnium  animos  cogni- 
turum adversariosque  sublaturum,  quod  inimici  eius 
dissidenti  suos  sensus  aperturi  forent,  tali  consilio  3 
probato  excipit  bas  partes  ipse  Callicrates  et  se 
armat  imprudentia  Dionis,  ad  eum  interficiendum 
socios  conquirit,  adversarios  eius  convenit,  coniura- 
tione  confirmat,  res , multis  consciis  quae  ageretur,  4 
elata  defertur  ad  Aristomachen , sororem  Dionis , 
lixoremque  Areten.  illae  timore  perterritae  conve- 
niunt, cuius  de  periculo  timebant,  at  ille  negat  a 
Callicrate  fieri  sibi  insidias,  sed  illa,  quae  agerentur, 
fieri  praecepto  suo.  mulieres  nihilo  secius  Callicra-  5 
iem  in  aedem  Proserpinae  deducunt  ac  iurare  cogunt, 

nihil  ab  illo  periculi  fore  Dioni,  ille  hac  religione 
non  modo  non  deterritus,  sed  ad  maturandum  con- 
citatus est , yerens  ne  prius  consilium  aperiretur  suum , 
quam  cogitata  perfecisset. 

9 Hac  mente  proximo  die  festo , cum  a conventu 
se  remotum  Dion  domi  teneret  atque  in  conclavi 
edito  recubuisset , consciis  facinoris  loca  munitiora 
oppidi  tradit,  domum  custodiis  saepit,  a foribus  qui 

2 non  discedant,  certos  praeficit,  navem  triremem  ar- 
matis ornat  Pbilostratoque , fratri  suo , tradit  eamque 
in  portu  agitari  iubet,  ut  si  exercere  remiges  vellet, 
cogitans , si  forte  consiliis  obstitisset  fortuna , ut  ba- 

3 beret,  qua  fugeret  ad  salutem,  suorum  autem  e 
numero  Zacynthios  adolescentes  quosdam  eligit  cum 
audacissimos  tum  viribus  maximis,  bisque  dat  nego- 
tium, ad  Dionem  eant  inermes,  sic  ut  conveniendi 
eius  gratia  viderentur  venire,  bi  propter  notitiam 

4 sunt  intromissi,  at  illi,  ut  limen  eius  intrarant,  fo- 
ribus obseratis  in  lecto  cubantem  invadunt , colli- 
gant; fit  strepitus,  adeo  ut  exaudiri  posset  foris. 

5 bic,  sicut  ante  saepe  dictum  est,  quam  invisa  sit 
singularis  potentia  et  miseranda  vita , qui  se  metui 

6 quam  amari  malunt,  cuivis  facile  intellectu  fuit,  nam- 
que illi  ipsi  custodes , si  prompta  fuissent  voluntate , 
foribus  effractis  servare  eum  potuissent,  quod  illi 
inermes  telum  foris  flagitantes  vivum  tenebant,  cui 
cum  succurreret  nemo , Lyco  quidam  Syracusanus  per 
fenestram  gladium  dedit,  quo  Dion  interfectus  est. 

10  Confecta  caede,  cum  multitudo  visendi  gratia  in- 
troisset , nonnulli  ab  insciis  pro  noxiis  conciduntur. 

nam  celeri  rumore  dilato , Dioni  vim  allatam , multi 
concurrerant , quibus  tale  facinus  displicebat,  bi  falsa 
suspicione  ducti  immerentes  ut  sceleratos  occidunt, 
buius  de  morte  ut  palam  factum  est,  mirabiliter  vulgi  2 
mutata  est  voluntas,  nam  quem  vivum  tyrannum 
vocitarant , eundem  liberatorem  patriae  tyraniiique  ex- 
pulsorem praedicabant,  sic  subito  misericordia  odio 
successerat , ut  eum  suo  sanguine  ab  Acheronte , si 
possent,  cuperent  redimere,  itaque  in  urbe  celeber-  3 
rimo  loco , elatus  publice , monumento  donatus  est. 
diem  obiit  circiter  annos  quinquaginta  natus , quar- 
tum post  annum,  quam  ex  Peloponneso  in  Siciliam 
redierat.  , 


XI.  IPHICRATES. 

Iphicrates  Atheniensis  non  tam  magnitudine  rerum  1 
gestarum  quam  disciplina  militari  nobilitatus  est. 
fuit  enim  talis  dux , ut  non  solum  aetatis  suae  cum 
primis  compararetur,  sed  ne  de  maioribus  natu  qui- 
dem quisquam  ei  anteponeretur,  multum  vero  in  2 
bello  est  versatus,  saepe  exercitibus  praefuit,  nus- 
quam culpa  male  rem  gessit , semper  consilio  vicit 
tantumque  eo  valuit,  ut  multa  in  re  militari  partim 
nova  attulerit,  partim  meliora  fecerit,  namque  ille 
pedestria  arma  mutavit:  cum  ante  illum  imperato-  3 

rem  maximis  clypeis , brevibus  hastis , minutis  gladiis  4 
uterentur , ille  e contrario  peltam  pro  parma  fecit 
(a  quo  postea  peltastae  pedites  appellati  sunt  ^ qui 

antea  hoplitae  appellabantur) , ut  ad  motus  concur- 
susque essent  leviores , hastae  modum  duplicavit , 
gladios  longiores  fecit,  idem  genus  loricarum  novum 
instituit  et  pro  sertis  atque  aenis  linteas  dedit,  quo 
facto  expeditiores  milites  reddidit:  nam  pondere  de- 
tracto , quod  aeque  corpus  tegeret  curavit. 

2  Bellum  cum  Thracibus  gessit , Seuthem , socium 
Atheniensium,  in  regnum  restituit,  apud  Corinthum 
tanta  severitate  exercitui  praefuit , ut  nullae  umquam 
in  Graecia  neque  exercitatiores  copiae  neque  magis 

2 dicto  audientes  fuerint  duci:  in  eamque  consuetudi- 
nem adduxit,  ut,  cum  proelii  signum  ab  impera- 
tore esset  datum , sine  ducis  opera  sic  ordinatae 
consisterent,  ut  singuli  a peritissime  imperatore  dis- 

3 positi  viderentur,  hoc  exercitu  moram  Lacedaemo- 
niorum interfecit , quod  maxime  tota  celebratum  est 
Graecia,  iterum  eodem  bello  omnes  copias  eorum 

4 fugavit,  quo  facto  magnam  adeptus  est  gloriam, 
cum  Artaxerxes  Aegyptio  regi  bellum  inferre  voluit, 
Iphicratem  ab  Atheniensibus  ducem  petiit,  quem 
praeficeret  exercitui  conducticio , cuius  numerus  duo- 
decim millium  fuit,  quem  quidem  sic  omni  disci- 
plina militari  erudivit,  ut,  quemadmodum  quon- 
dam Fabiani  milites  Romae , sic  Iphicratenses  apud 

5 Graecos  in  summa  laude  fuerint,  idem  subsidio 
Lacedaemoniis  profectus  Epaminondae  retardavit  im- 
petus. nam  nisi  eius  adventus  appropinquasset,  non 
prius  Thebani  Sparta  abscessissent , quam  captam 
incendio  delessent. 

3 Fuit  autem  et  animo  magno  et  corpore  imperato- 

riaque  forma , ut  ipso  aspectu  cuivis  iuiiceret  admi- 
rationem sui,  sed  in  labore  nimis  remissus  parum-  2 
que  patiens , ut  Theopompus  memoriae  prodidit , bo- 
nus vero  civis  fideque  magna,  quod  cum  in  aliis 
rebus  declaravit,  tum  maxime  in  Amyntae  Mace- 
donis liberis  tuendis,  namque  Eurydice,  mater  Per- 
diccae et  Philippi,  cum  his  duobus  pueris  Amynta 
mortuo  ad  Iphicratem  confugit  eiusque  opibus  defensa 
est.  vixit  ad  senectutem  placatis  in  se  suorum  ci-  3 
vium  animis,  causam  capitis  semel  dixit , bello  so- 
ciali , simul  cum  Timotheo  , eoque  iudicio  est  abso- 
lutus. Menesthea  filium  reliquit  ex  Thressa  natum  , 4 
Coti  regis  filia,  is  cum  interrogaretur,  utrum  pluris 
patrem  matremne  faceret , ‘ matrem’  inquit,  id  cum 
omnibus  mirum  videretur,  at  ille  ‘merito’  inquit  ‘id 
facio : nam  pater , quantum  in  se  fuit , Thracem  me 
genuit,  contra  ea  mater  Atheniensem.’ 


XII.  CHABRIAS. 

Chabrias  Atheniensis,  hic  quoque  in  summis  ha-  1 
bitus  est  ducibus  resque  multas  memoria  dignas 
gessit,  sed  ex  iis  elucet  maxime  inventum  eius  in 
proelio,  quod  apud  Thebas  fecit , cum  Boeotis  sub- 
sidio venisset,  namque  in  eo  victoria  fidente  summo  2 
duce  Agesilao , fugatis  iam  ab  eo  conducticiis  cater- 
vis, reliquam  phalangem  loco  vetuit  cedere  obnixo- 
que  genu  scuto , proiecta  hasta  impetum  excipere 
hostium,  id  novum  Agesilaus  intuens  progredi  non 

est  ausus  suosque  iam  incurrentes  tuba  revocavit. 

3 boc  usque  eo  tota  Graecia  fama  celebratum  est , ut 
illo  statu  Chabrias  sibi  statuam  fieri  voluerit,  quae 
publice  ei  ab  Atheniensibus  in  foro  constituta  est. 
ex  quo  factum  est  ut  postea  athletae  ceterique  arti- 
fices iis  statibus  in  statuis  ponendis  uterentur,  qui- 
bus victoriam  essent  adepti. 

2 Chabrias  autem  multa  in  Europa  bella  administra- 
vit, cum  dux  Atheniensium  esset;  in  Aegypto  sua 
sponte  gessit:  nam  Nectanebim  ^diutum  profectus 

2 regnum  ei  constituit,  fecit  idem  Cypri,  sed  publice 
ab  Atheniensibus  Euagorae  adiutor  datus  neque  prius 
inde  discessit,  quam  totam  insulam  bello  devinceret: 
qua  ex  re  Athenienses  magnam  gloriam  sunt  adepti. 

3 interim  bellum  inter  Aegyptios  et  Persas  conflatum 
est.  Athenienses  cum  Artaxerxe  societatem  habe- 
bant, Lacedaemonii  cum  Aegyptiis,  a quibus  missus 
magnas  praedas  Agesilaus , rex  eorum , faciebat,  id 
intuens  Chabrias , cum  in  re  nulla  Agesilao  cederet , 
sua  sponte  eos  adiutum  profectus  Aegyptiae  classi 
praefuit,  pedestribus  copiis  Agesilaus. 

3 Tum  praefecti  regii  legatos  miserunt  Athenas 
questam , quod  Chabrias  adversus  regem  bellum 
gereret  cum  Aegyptiis.  Athenienses  diem  certam 
Chabriae  praestituerunt , quam  ante  domum  nisi  re- 
disset , capitis  se  illum  damnaturos  denuntiarunt, 
hoc  ille  nuntio  Athenas  rediit , neque  ibi  diutius 

2 est  moratus  , quam  fuit  necesse.  non  enim  libenter 
erat  ante  oculos  suorum  civium , quod  et  vivebat 
laute  et  indulgebat  sibi  liberalius,  quam  ut  invidiam 

vulgi  posset  effugere,  est  eiiim  hoc  commune  vitium  3 
magnis  liberisque  civitatibus , ut  invidia  gloriae  co- 
mes sit  et  libenter  de  iis  detrahant,  quos  eminere 
videant  altius , neque  animo  aequo  pauperes  alienam 
opulentiam  intueantur,  itaque  Chabrias  cum  ei  lice- 
bat, plurimum  aberat,  neque  vero  solus  ille  aberat  4 
Athenis  libenter,  sed  omnes  fere  principes  fecerunt 
idem , quod  tantum  se  ab  invidia  putabant  afuturos , 
quantum  a conspectu  suorum  recesserint,  itaque  Conon 
plurimum  Cypri  vixit,  Iphicrates  in  Thracia,  Timotheus 
Lesbi,  Chares  Sigei,  dissimilis  quidem  Chares  horum  et  , 
factis  et  moribus, sed  tamen  Athenis  et  honoratus  et  potens. 

Chabrias  autem  periit  bello  sociali  tali  modo,  op-  4 
pugnabant  Athenienses  Chium,  erat  insolasse  Cha- 
brias privatus,  sed  omnes,  qui  in  magistratu  erant, 
auctoritate  anteibat,  eumque  magis  milites  quam  qui 
praeerant  aspiciebant,  quae  res  ei  maturavit  mor-  2 
tem.  nam  dum  primus  studet  portum  intrare  guber- 
natoremque iubet  eo  dirigere  navem , ipse  sibi  per- 
niciei fuit:  cum  enim  eo  penetrasset,  ceterae  non 
sunt  secutae,  quo  facto  circumfusus  hostium  concursu 
cum  fortissime  pugnaret,  navis  rostro  percussa  coepit 
sidere,  hinc  refugere  cum  posset,  si  se  in  mare  3 
deiecisset,  quod  suberat  classis  Atheniensium,  quae 
exciperet  natantes,  perire  maluit  quam  armis  abiectis 
navem  relinquere,  in  qua  fuerat  vectus,  id  ceteri 
facere  noluerunt,  qui  nando  in  tutum  pervenerunt, 
at  ille , praestare  honestam  mortem  existimans  turpi 
vitae,  cominus  pugnans  telis  hostium  interfectus  est. 

XIII.  TIMOTHEUS. 

1 Timotheus , Cononis  filius,  Atheniensis.  hic  a 
patre  acceptam  gloriam  multis  auxit  virtutibus:  fuit 
enim  disertus , impiger , laboriosus , rei  militaris  peri- 

2 tus  neque  minus  civitatis  regendae,  multa  huius 
sunt  praeclare  facta , sed  haec  maxime  illustria. 
Olynthios  et  Byzantios  bello  subegit,  Samum  cepit: 
in  quo  oppugnando  superiore  bello  Athenienses  mille 
et  ducenta  talenta  cousumserant , id  ille  sine  ulla 
publica  impensa  populo  restituit-  adversus  Cotum 
bella  gessit  ab  eoque  ducenta  talenta  praedae  in 

3 publicum  rettulit.  Cyzicum  obsidione  liberavit.  Ario- 
barzani simul  cum  Agesilao  auxilio  profectus  est:  a 
quo  cum  Laco  pecuniam  numeratam  accepisset,  ille 
cives  suos  agro  atque  urbibus  augeri  maluit  quam 
id  sumere , cuius  partem  domum  suam  ferre  posset, 
itaque  accepit  Crithoten  et  Sestum. 

2 Idem  classi  praefectus  circumvehens  Peloponne- 
sum , Laconicen  populatus . classem  eorum  fugavit , 
Corcyram  sub  imperium  Atheniensium  redegit,  so- 
ciosque idem  adiunxit  Epirotas , Athamanas , Chaonas 

2 omnesque  eas  gentes , quae  mare  illud  adiacent.  quo 
facto  Lacedaemonii  de  diutina  contentione  destite- 
runt et  sua  sponte  Atheniensibus  imperii  maritimi 
principatum  concesserunt,  pacemque  iis  legibus  con- 
stituerunt, ut  Athenienses  mari  duces  essent,  quae 
victoria  tantae  fuifc  Atticis  laetitiae , ut  tum  primum 
arae  Paci  publice  sint  factae  eique  deae  pulvinar  sit 

3 institutum,  cuius  laudis  ut  memoria  maneret,  Timo- 

tlieo  publice  statuam  in  foro  posuerunt,  qui  honos 
huic  uni  ad  id  tempus  contigit , ut  cum  patri 
populus  statuam  posuisset,  filio  quoque  daret,  sic 
iuxta  posita  recens  filii  veterem  patris  renovavit  me- 
moriam. 

Hic  cum  esset  magno  natu  et  magistratus  gerere  3 
desisset , bello  Athenienses  undique  premi  sunt  coepti, 
defecerat  Samus  , descierat  Hellespontus  , Philippus , 
iam  tum  valens , multa  moliebatur : cui  oppositus 
Chares  cum  esset,  non  satis  in  eo  praesidii  putaba- 
tur. fit  Menestheus  praetor,  filius  Iphicratis,  gener  2 
Timothei,  et,  ut  ad  bellum  proficiscatur,  decernitur, 
huic  in  consilium  dantur  viri  duo  usu  sapientiaque 
praestantes , pater  et  socer , quod  in  his  tanta  erat 
auctoritas , ut  magna  spes  esset  per  eos  amissa  posse 
recuperari,  ii  cum  Samum  profecti  essent  et  eodem  3 
Chares  illorum  adventu  cognito  cum  suis  copiis  pro- 
ficisceretur, ne  quid  absente  se  gestum  videretur, 
accidit,  cum  ad  insulam  appropinquarent,  ut  magna 
tempestas  oreretur : quam  evitare  duo  veteres  impe- 
ratores utile  arbitrati  suam  classem  suppresserunt, 
at  ille  temeraria  usus  ratione  non  cessit  maiorum  natu  4 
auctoritati , velut  in  sua  manu  esset  fortuna,  quo 
contenderat,  pervenit,  eodemque  ut  sequerentur,  ad 
Timotheum  et  Iphicratem  nuntium  misit,  hinc  male 
re  gesta,  compluribus  amissis  navibus  eo,  unde  erat 
profectus , se  recepit  litterasque  Athenas  publice  misit , 
sibi  proclive  fuisse  Samum  capere , nisi  a Timotheo 
et  Iphicrate  desertus  esset,  populus  acer,  suspicax  5 
ob  eamque  rem  mobilis , adjersarius , invidus , etiam 

opulentia  in  crimen  vocabatur,  domum  revocat:  ac- 
cusantur proditionis,  boc  indicio  da(mnatur  Timo- 
theus lisque  eius  aestimatur  centum  talentis,  ille 
odio  ingratae  civitatis  Chalcidem  se  contulit. 

4 Huius  post  mortem  cum  populum  iudicii  sui  poe- 
niteret,  multae  novem  partes  detraxit  et  decem  ta- 
lenta Cononem  , filium  eius , ad  muri  quandam  par- 
tem reficiendam  iussit  dare,  in  quo  fortunae  varietas 
est  animadversa,  nam'  quos  avus  Conon  muros  cum 
maxima  gloria  ex  hostium  praeda  patriae  restituerat 
eosdem  nepos  cum  summa  ignominia  ex  sua  re  fa- 

2 miliari  reficere  coactus  est.  Timothei  autem  mode- 
ratae sapientisque  vitae  cum  pleraque  possimus  pro- 
ferre testimonia , uno  erimus  contenti , quod  ex 
eo  facile  coniici  poterit,  quam  carus  suis  fuerit,  cum 
Athenis  adolescentulus  causam  diceret , non  solum 
amici  privatique  hospites  ad  eum  defendendum  con- 
venerunt , sed  etiam  Iason , tyrannus  Thessaliae , qui 

3 illo  tempore  fuit  omnium  potentissimus.  hic  cum  in 
patria  sine  satellitibus  se  tutum  non  arbitraretur , 
Athenas  sine  ullo  praesidio  venit  tantique  hospitem 
fecit,  ut  mallet  capitis  periculum  adire  quam  Timo- 
theo de  fama  dimicanti  deesse.  hunc  adversus  tamen 
Timotheus  postea  populi  iussu  bellum  gessit , pa- 
triaeque sanctiora  iura  quam  hospitii  esse  duxit. 

4 Haec  extrema  fuit  aetas  imperatorum  Athenien- 
sium , Iphicratis , Chabriae , Timothei : neque  post 
illorum  obitum  quisquam  dux  in  illa  urbe  fuit  dignus 
memoria. 

5 Venio  nunc  ad  fortissimum  virum  maximique  con- 

silii  omnium  barbarorum,  exceptis  duobus  Cartha- 
giniensibus, Hamilcare  et  Hannibale,  de  quo  hoc  6 
plura  referemus,  quod  et  obscuriora  sunt  eius  gesta 
pleraque  et  ea , quae  prospere  ei  cesserunt , non 
magnitudine  copiarum,  sed  consilii,  quo  omnes  supe- 
rabat, acciderunt:  quorum  nisi  ratio  explicata  fuerit 
res  apparere  non  poterunt. 


XIV.  DATAMES. 

Datames,  patre  Camisare,  natione  Care,  matre  1 
Scythissa  natus , primum  militum  in  numero  fuit 
apud  Artaxerxem  eorum , qui  regiam  tuebantur,  pater 
eius  Camisares,  quod  et  manu  fortis  et  bello  stre- 
nuus et  regi  multis  locis  fidelis  erat  repertus,  habuit 
provinciam  partem  Ciliciae  iuxta  Cappadociam , quam 
incolunt  Leucosyri.  Datames  militare  munus  fungens  2 
primum  qualis  esset , aperuit  in  bello , quod  rex  ad- 
versus Cadusios  gessit,  namque  hic  magni  fuit  eius 
opera,  quo  factum  est,  cum  in  eo  bello  cecidisset 
Camisares,  ut  paterna  ei  traderetur  provincia. 

Pari  se  virtute  postea  praebuit , cum  Autophra-  2 
dates  iussu  regis  bello  persequeretur  eos,  qui  defe- 
cerant. namque  huius  opera  hostes,  cum  castra  iam 
intrassent  multis  millibus  regiorum  interfectis  profli- 
gati sunt  exercitusque  reliquus  conservatus  regi  est: 
qua  ex  re  maioribus  rebus  praeesse  coepit,  erat  eo  2 
tempore  Thuys  dynastes  Paphlagoniae , antiquo  ge- 
nere ortus  a Pylaemene  illo,  quem  Homerus  Troico 

bello  a Patroclo  interfectum  ait.  is  regi  dicto  audiens 

3 non  erat,  quam  ob  causam  bello  eum  persequi 
constituit  eique  rei  praefecit  Datamem,  propinquum 
Paphlagonis:  namque  ex  fratre  et  sorore  erant  nati, 
quam  ob  causam  Datames  primum  experiri  voluit 
sine  armis  propinquum  ad  officium  reducere,  ad 
quem  cum  venisset  sine  praesidio,  quod  ab  amico 
nullas  vereretur  insidias , paene  interiit ; nam  Tbuys 

4 eum  clam  interficere  voluit,  erat  mater  cum  Datame 
amita  Paphlagonis,  ea,  quid  ageretur,  resciit  filium- 

5 que  monuit,  ille  fuga  periculum  evitavit  bellumque 
indixit  Thuyni.  in  quo  cum  ab  Ariobarzane , prae- 
fecto Lydiae  et  Ioniae  totiusque  Phrygiae,  desertus 
esset,  nihilo  secius  perseveravit  vivumque  Thuyn 
cepit  cum  uxore  et  liberis. 

3 Cuius  facti  ne  prius  fama  ad  regem  quam  ipse 
perveniret,  dedit  operam,  itaque  omnibus  insciis  eo, 
ubi  erat  rex,  venit  posteroque  die  Thuyn,  hominem 
maximi  corporis  terribilique  facie,  quod  et  niger  et 
capillo  longo  barbaque  erat  promissa,  optima  veste 
texit , quam  satrapae  regii  gerere  consuerant , orna- 
vit etiam  torque  atque  armillis  aureis  ceteroque 

2 regio  cultu : ipse  agresti  duplici  amiculo  circumdatus 
hirtaque  tunica,  gerens  in  capite  galeam  venatoriam, 
dextra  manu  clavam , sinistra  copulam , vinctum 
ante  se  Thuynem  agebat , ut  si  feram  bestiam  captam 

3 duceret,  quem  cum  omnes  conspicerent  propter  no- 
vitatem ornatus  ignotamque  formam  ob  eamque  rem 
magnus  esset  concursus,  fuit  nonnemo,  qui  agno- 

4 sceret  Thuyn  regique  nuntiaret,  primo  non  accredi- 

dit:  itaque  Pharnabazum  misit  exploratum,  a quo 
ut  rem  gestam  comperit , statim  admitti  iussit , magno 
opere  delectatus  cum  facto  tum  ornatu,  in  primis 
quod  nobilis  rex  in  potestatem  inopinanti  venerat, 
itaque  magnifice  Datamem  donatum  ad  exercitum  5 
misit , qui  tum  contrahebatur  duce  Pharnabazo  et 
Tithrauste  ad  bellum  Aegyptium,  parique  eum  atque 
illos  imperio  esse  iussit.  postea  vero  quam  Pharna- 
bazum rex  revocavit,  illi  summa  imperii  tradita  est. 

Hic  cum  maximo  studio  compararet  exercitum  4 
Aegyptumque  proficisci  pararet,  subito  a rege  litterae 
sunt  ei  missae , ut  Aspim  aggrederetur , qui  Catao- 
niam tenebat : quae  gens  iacet  supra  Ciliciam  , i con- 
finis Cappadociae,  namque  Aspis , saltuosam  regio-  2 
nem  castellisque  munitam  incolens,  non  solum  im- 
perio regis  non  parebat,  sed  etiam  finitimas  regiones 
vexabat  et  quae  regi  portarentur  abripiebat.  Data-  3 
mes,  etsi  longe  aberat  ab  his  regionibus  et  a maiore 
re  abstrahebatur,  tamen  regis  voluntati  morem  ge- 
rendum putavit,  itaque  cum  paucis , sed  viris  for- 
tibus navem  conscendit,  existimans,  quod  accidit, 
facilius  se  imprudentem  parva  manu  oppressurum 
quam  paratum  quamvis  magno  exercitu,  hac  dela-  4 
tus  in  Ciliciam,  egressus  inde,  dies  noctesque  iter 
faciens  Taurum  transiit  eoque , quo  studuerat,  venit, 
quaerit,  quibus  locis  sit  Aspis:  cognoscit  haud  longe 
abesse  profectumque  eum  venatum,  quae  dum  spe- 
culatur, adventus  eius  causa  cognoscitur.  Pisidas 
cum  iis,  quos  secum  habebat,  ad  resistendum  Aspis 
comparat,  id  Datames  ubi  audivit,  arma  sumit,  suos  5 

sequi  iubet:  ipse  equo  concitato  ad  bostem  vehitur, 
quem  procul  Aspis  conspiciens  ad  se  ferentem  per- 
timescit atque  a conatu  resistendi  deterritus  sese 
dedidit,  hunc  Datames  vinctum  ad  regem  ducendum 
tradidit  Mithridati. 

5 Haec  dum  geruntur , Artaxerxes  reminiscens , a 
quanto  bello  ad  quam  parvam  rem  principem  ducum 
misisset,  se  ipse  reprehendit  et  nuntium  ad  exerci- 
tum Acen  misit,  quod  nondum  Datamem  profectum 
putabat,  ne  ab  exercitu  discederet,  hic  priusquam 
perveniret , quo  erat  profectus , in  itinere  convenit 

2 qui  Aspim ' ducebant,  qua  celeritate  cum  magnam 
benevolentiam  regis  Datames  consecutus  esset , non 
minor  eum  invidia  aulicorum  excepit , quod  illum 
unum  pluris  quam  se  omnes  fieri  videbant,  quo 
facto  cuncti  ad  eum  opprimendum  consenserunt. 

3 haec  Pandantes,  gazae  custos  regiae,  amicus  Datami, 
perscripta  ei  mittit,  in  quibus  docet  eum  in  magno 
fore  periculo , si  quid  illo  imperante  adversi  in 

4 Aegypto  accidisset,  namque  eam  esse  consuetudi- 
nem regum,  ut  casus  adversos  hominibus  tribuant, 
secundos  fortunae  suae:  quo  fieri  ut  facile  impel- 
lantur ad  eorum  perniciem , quorum  ductu  res  male 
gestae  nuntientur,  illum  hoc  maiore  fore  in  discri- 
mine , quod , quibus  rex  maxime  oboediat , eos  habeat 

5 inimicissimos,  talibus  ille  litteris  cognitis,  cum  iam 
ad  exercitum  Acen  venisset,  quod  non  ignorabat  ea 
vere  esse  scripta,  desciscere  a rege  constituit,  neque 
tamen  quicquam  fecit,  quod  fide  sua  esset  indignum. 

6 nam  Mandroclem  Magnetem  exercitui  praefecit:  ipse 

cum  suis  in  Cappadociam  discedit  coniunctamque 
huic  Paphlagoniam  occupat,  celans,  qua  voluntate 
esset  in  regem,  clam  cum  Ariobarzane  facit  amici- 
tiam, manum  comparat,  urhe^  munitas  suis  tuen- 
das tradit. 

Sed  haec  propter  hiemale  tempus  minus  prospere  6 
procedebant,  audit  Pisidas  quasdam  copias  adversus 
se  parare,  filium  eo  Arsideum  cum  exercitu  mittit: 
cadit  in  proelio  adolescens,  proficiscitur  eo  pater 
non  ita  cum  magna  manu,  celans,  quantum  vulnus 
accepisset,  quod  prius  ad  hostem  pervenire  cupiebat, 
quam  de  male  re  gesta  fama  ad  suos  perveniret,  ne 
cognita  filii  morte  animi  debilitarentur  militum,  quo  2 
contenderat  pervenit  iisque  locis  castra  ponit , ut 
neque  circumiri  multitudine  adversariorum  posset 
neque  impediri , quo  minus  ipse  ad  dimicandum 
manum  haberet  expeditam,  erat  cum  eo  Mithro-  3 
harzanes,  socer  eius,  praefectus  equitum,  is  despe- 
ratis generi  rebus  ad  hostes  transfugit,  id  Datames 
ut  audivit,  sensit,  si  in  turbam  exisset  ab  homine 
tam  necessario  se  relictum,  futurum  ut  ceteri  idem 
consilium  sequerentur,  itaque  in  vulgus  edit : suo  iussu  4 
Mithrobarzanem  profectum  pro  perfuga,  quo  facilius 
receptus  interficeret  hostes:  quare  relinqui  eum  par 
non  esse  et  omnes  confestim  sequi,  quod  si  animo 
strenuo  fecissent,  futurum  ut  adversarii  non  possent 
resistere,  cum  et  intra  rallum  et  .foris  caederentur, 
hac  re  probata  exercitum  educit,  Mithrobarzanem  5 
persequitur:  qui  tantum  quod  ad  hostes  pervenerat, 
cum  Datames  signa  inferri  iubet.  Pisidae  nova  re  6 

commoti  in  opinionem  adducuntur  perfugas  mala  fide 
compositoque  fecisse , ut  recepti  maiori  essent  calami- 
tati. itaque  primum  eos  adoriuntur,  illi  cum , quid  age- 
retur aut  quare  fieret,  ignorarent,  coacti  sunt  cum 
iis  pugnare,  ad  quos  transierant,  ab  iisque  stare j 
quos  reliquerant:  quibus  cum  neutri  parcerent,  ce- 

7 leriter  sunt  concisi,  reliquos  Pisidas  resistentes  Da- 
tames invadit : primo  impetu  pellit , fugientes  perse- 

8 quitur , multos  interficit , castra  bostium  capit,  tali 
coQsilio  uno  tempore  et  proditores  perculit  et  hostes 
profligavit,  et,  quod  ad  perniciem  suam  fuerat  co- 
gitatum, ad  salutem  convertit,  quo  neque  acutius 
ullius  imperatoris  cogitatum  neque  celerius  factum 
usquam  legimus. 

7 Ab  hoc  tamen  viro  Sysinas , maximus  natu  filius , 
descivit  ad  regemque  transiit  et  de  defectione  patris 
detulit,  quo  nuntio  Artaxerxes  commotus,  quod  in- 
telligebat  sibi  cum  viro  forti  ac  strenuo  negotium 
esse , qui , et  prius  cogitare  quam  conari  consuesset , 
et  quum  cogitasset  facere  auderet , Autophradatem  in 

2 Cappadociam  mittit,  hic  ne  intrare  posset,  saltum, 
in  quo  Ciliciae  portae  sunt  sitae,  Datames  praeoccu- 

:S  pare  studuit,  sed  tam  subito  copias  contrahere  non 
potuit,  a qua  re  depulsus  cum  ea  manu,  quam  con- 
traxerat , locum  delegit  talem , ut  neque  circumiretur 
ab  hostibus  neque  praeteriret  adversarius , quin  anci- 
pitibus  locis  premeretur , et , si  dimicare  vellet , non 
multum  obesse  multitudo  hostium  suae  paucitati 
posset. 

8 Haec  etsi  Autophradates  videbat , tamen  statim 

maluit  congredi  quam  cum  tantis  copiis  refugere  aut 
tam  diu  uno  loco  sedere,  habebat  barbarorum  equi- 
tum viginti , peditum  centum  millia , quos  illi  Car-  2 
dacas  appellant,  eiusdemque  generis  tria  millia  fun- 
ditorum, praeterea  Cappadocum  octo  millia,  Arme- 
niorum decem  millia,  Papblagonum  quinque  millia, 
Phrygum  decem  millia,  Lydorum  quinque  millia, 
Aspendiorum  et  Pisidarum  circiter  tria  millia,  Cili- 
cum decem  millia,  Captianorum  totidem,  ex  Graecia 
conductorum  tria  millia,  levis  armaturae  maximum 
numerum,  has  adversus  copias  spes  omnis  consiste-  3 
bat  Datami  in  se  locique  natura:  namque  huius  par- 
tem non  habebat  vicesimam  militum,  quibus  fretus 
conflixit  adversariorumque  multa  millia  concidit , cum 
de  ipsius  exercitu  non  amplius  hominum  mille  ceci- 
disset. quam  ob  causam  postero  die  tropaeum  posuit, 
quo  loco  pridie  pugnatum  erat,  hinc  cum  castra  4 
movisset  semperque  inferior  copiis  superior  omnibus 
proeliis  discederet , quod  numquam  manum  conse- 
reret, nisi  cum  adversarios  locorum  angustiis  clau- 
sisset, quod  perito  regionum  callideque  cogitanti  saepe 
accidebat , Autophradates , cum  bellum  duci  maiore  5 
regis  calamitate  quam  adversariorum  videret,  horta- 
tus est,  ut  cum  rege  in  gratiam  rediret^et  pacem 
amicitiamque  coniungeret;  quam  ille  etsi  fidam  non  6 
fore  putabat,  tamen  conditionem  accepit  seque  ad 
Artaxerxem  legatos  missurum  dixit,  sic  bellum , 
quod  rex  adversus  Datamem  susceperat,  sedatum  est, 
Autophradates  in  Phrygiam  se  recepit. 

At  rex , quod  implacabile  odium  in  Datamem  sus-  9 

ceperat , postquam  bello  eum  opprimi  nou  posse 
animadvertit,  insidiis  interficere  studuit:  quas  ille 

2 plerasque  evitavit,  sicut,  cum  ei  nuntiatum  esset 
quosdam  sibi  insidiari,  qui  in  amicorum  erant  nu- 
mero : de  quibus , quod  inimici  detulerant , neque 
credendum  neque  negligendum  putans  experiri  vo- 

3 luit,  verum  falsumne  sibi  esset  relatum,  itaque  eo 
profectus  est,  in  quo  itinere  futuras  insidias  dixe- 
rant. sed  elegit  corpore  ac  statura  simillimum  sui 
eique  vestitum  suum  dedit  atque  eo  loco  ire ,-  quo 
ipse  consuerat,  iussit;  ipse  autem  ornatu  militari 

4 inter  corporis  custodes  iter  facere  coepit,  at  insi- 
diatores, postquam  in  eum  locum  agmen  pervenit, 
decepti  ordine  atque  vestitu  impetum  in  eum  fa- 
ciunt, qui  suppositus  erat,  praedixerat  autem  iis 
Datames,  cum  quibus  iter  faciebat,  ut  parati  essent 

5 facere , quod  ipsum  vidissent,  ipse , ut  concurrentes 
insidiatores  animum  advertit,  tela  in  eos  coniecit. 
hoc  idem  cum  universi  fecissent,  priusquam  perve- 
nirent ad  eum,  quem  aggredi  volebant,  confixi  con- 
ciderunt. 

10  Hic  tamen  tam  callidus  vir  extremo  tempore  ca- 
ptus est  Mithridatis,  Ariobarzanis  filii,  dolo,  nam- 
que is  pollicitus  est  regi  se  eum  interfecturum,  si 
ei  rex  permitteret,  ut  quodcumque  vellet  liceret  im- 
pune facere , fidemque  de  ea  re  more  Persarum  dextra 

2 dedisset,  hanc  ut  accepit  a rege  missam,  copias 
parat  et  absens  amicitiam  cum  Datame  facit,  regis 
provincias  vexat,  castella  expugnat,  magnas  praedas 
capit,  quarum  partim  suis  dispertit,  partim  ad  Data- 

mem  mittit;  pari  modo  complura  castella  ei  tradit, 
haec  diu  faciendo  persuasit  homini  se  infinitum  ad-  3 
versus  regem  suscepisse  bellum , cum  nihilo  magis , 
ne  quam  suspicionem  illi  praeberet  insidiarum,  neque 
colloquium  eius  petiit  neque  in  conspectum  venire 
studuit,  sic  absens  amicitiam  gerebat,  ut  non  bene- 
ficiis mutuis,  sed  communi  odio,  quod  erga  regem 
susceperant,  contineri  viderentur. 

Id  cum  satis  se  confirmasse  arbitratus  esset,  cer-  11 
tiorem  facit  Datamem,  tempus  esse  maiores  res  pa- 
rari et  bellam  cum  ipso  rege  suscipi,  deque  ea  re, 
si  ei  videretur,  quo  loco  vellet,  in  colloquium  ve- 
niret. probata  re  colloquendi  tempus  sumitur  lo- 
cusque , quo  conveniretur.  huc  Mithridates  cum  2 
uno,  cui  maxime  habebat  fidem,  ante  aliquot  dies 
venit  compluribusque  locis  separatim  gladios  obruit 
eaque  loca  diligenter  notat,  ipso  autem  colloquii  die 
utrique , locum  qui  explorarent  atque  ipsos  scruta- 
rentur, mittunt:  deinde  ipsi  sunt  congressi,  hic  cum  3 
aliquamdiu  in  colloquio  fuissent  et  diversi  discessis- 
sent iamque  procul  Datames  abesset , Mithridates , 
priusquam  ad  suos  perveniret,  ne  quam  suspicionem 
pareret,  in  eundem  locum  revertitur  atque  ibi,  ubi 
telum  erat  infossum , resedit , ut  si  lassitudine  cupe- 
ret  acquiescere,  Datamemque  revocavit,  simulans  se 
quiddam  in  colloquio  esse  oblitum,  interim  telum , 4 
quod  latebat,  protulit  nudatumque  vagina  veste  texit 
ac  Datami  venienti  ait,  digredientem  se  animadver- 
tisse locum  quendam,  qui  erat  in  conspectu,  ad 
castra  ponenda  esse  idoneum,  quem^  cum  digito  5 

monstraret  et  ille  respiceret , aversum  ferro  trans- 
fixit priusque , quam  quisquam  posset  succurrere , 
interfecit,  ita  ille  vir,  qui  multos  consilio,  neminem 
perfidia  ceperat,  simulata  captus  est  amicitia. 


XV.  EPAMINONDAS. 

1 Epaminondas , Polymnidis  filius , Thebanus,  de 
hoc  priusquam  scribimus,  haec  praecipienda  videntur 
lectoribus , ne  alienos  mores  ad  suos  referant , neve 
ea,  quae  ipsis  leviora  sunt,  pari  modo  apud  ceteros 

2 fuisse  arbitrentur,  scimus  'enim  musicen  nostris  mori- 
bus abesse  a principis  persona , saltare  vero  etiam  in 
vitiis  poni:  quae  omnia  apud  Graecos  et  grata  et  laude 

3 digna  ducuntur,  cum  autem  exprimere  imaginem  con- 
suetudinis atque  vitae  velimus  Epaminondae , nihil  vi- 
demur debere  praetermittere,  quod  pertineat  ad  eam 

4 declarandam,  quare  dicemus  primum  de  genere  eius, 
deinde  quibus  disciplinis  et  a quibus  sit  eruditus, 
tum  de  moribus  ingeniique  facultatibus  et  si  qua  alia 
memoria  digna  erunt,  postremo  de  rebus  gestis,  quae 
a plurimis  animi  virtutibus  anteponuntur. 

2 Natus  igitur  patre,  quo  diximus,  genere  honesto, 
pauper  iam  a maioribus  relictus  est , eruditus  autem 
sic,  ut  nemo  Thebanus  magis,  nam  et  citharizare  et 
cantare  ad  chordarum  sonum  doctus  est  a Dionysio , 
qui  non  minore  fuit  in  musicis  gloria  quam  Damon 
aut  Lamprus,  quorum  pervulgata  sunt  nomina,  can- 
tare tibiis  ab  Olympiodoro , saltare  a Calliphrone. 

at  philosophiae  praeceptorem  habuit  Lysim  Taren-  2 
tinum , Pyth^oreum : cui  quidem  sic  fuit  deditus , 
ut  adolescens  tristem  ac  severum  senem  omnibus 
aequalibus  suis  in  familiaritate  anteposuerit,  neque 
prius  eum  a se  dimisit , qqam  in  doctrinis  tanto 
antecessit  condiscipulos , ut  facile  intelligi  j;  posset 
pari  modo  superaturum  omnes  in  ceteris  artibus, 
atque  haec  ad  nostram  consuetudinem  [sunt  levia  et  3 
potius  contemnenda : at  in  Graecia  utique  olim , 
magnae  laudi  erant,  postquam  ephebus  est^  factus  J et  4 
palaestrae  dare  operam  coepit,  non  tam y magnitu- 
dini virium  servivit  quam  velocitati : illam^  enim  ad 
athletarum  usum , hanc  ad  belli  existimabat  per- 
tinere. itaque  exercebatur  plurimum  currendo  et 
luctando  ad  eum  finem,  quoad  stans  complecti 
posset  atque  contendere,  in  armis  vero  plurimum  5 
studii  consumebat. 

Ad  hanc  corporis  firmitatem  plura  | etiam [fanimi  3 
bona  accesserant,  erat  enim  modestus,  iprudens,  gra- 
vis, temporibus  sapienter  utens,  peritus  belli],  fortis 
manu , animo  maximo , adeo  veritatis  diligens  ,1  ut 
ne  ioco  quidem  mentiretur,  idem  continens,  clemens  2 
patiensque  admirandum  in  modum . non  solum  po- 
puli, sed  etiam  amicorum  ferens  iniurias , in  primis 
commissa  celans , quod  interdum  non  minus  prodest 
quam  diserte  dicere,  studiosus  audiendi : ex  hoc  enim 
facillime  disci  arbitrabatur,  itaque  cum  in  circulum  3 
venisset,  in  quo  aat  de  re  publica  disputaretur  aut 
de  philosophia  sermo  haberetur , numquam  inde*  prius 
discessit,  quam  ad  finem  sermo  esset  perductus,  pau-  4 

pertatem  adeo  facile  perpessus  est,  ut  de  re  publica 
nihil  praeter  gloriam  ceperit,  amicorum  in  se  tuendo 
caruit  facultatibus,  fide  ad  alios  sublevandos  saepe 
sic  usus  est,  ut  iudicari  possit  omnia  ei  cum  amicis 

5 fuisse  communia,  nam  cum  aut  civium  suorum  ali- 
quis ab  hostibus  esset  captus , aut  virgo  amici  nubilis 
propter  paupertatem  collocari  non  posset , amicorum 
concilium  habebat  et,  quantum  quisque  daret,  pro 

6 facultatibus  imperabat,  eamque  summam  cum  con- 
fecerat, priusquam  acciperet  pecuniam,  adducebat 
eum , q ui  quaerebat , ad  eos , qui  conferebant , eique 
ut  ipsi  numerarent , faciebat , ut  ille , ad  quem  ea 
res  pertinebat,  sciret  quantum  cuique  deberet. 

4 Tentata  autem  eius  est  abstinentia  a Diomedonte 
Cyziceno:  namque  is  rogatu  Artaxerxis  regis  Epa- 
minondam  pecunia  corrumpendum  susceperat,  hic 
magno  cum  pondere  auri  Thebas  venit  et  Micythum 
adolescentulum,  quem  tum  Epaminondas  plurimum  dili- 
gebat, quinque  talentis  ad  suam  perduxit  volunta- 
tem. Micythus  Epaminondam  convenit  et  causam 

2 adventus  Diomedontis  ostendit,  at  ille  Diomedonte 
coram  'nihil’  inquit  'opus  pecunia  est:  nam  si  rex 
ea  vult , quae  Thebanis  sunt  utilia , gratis  facere 
sum  paratus , sin  autem  contraria , non  habet  auri 
atque  argenti  satis,  namque  orbis  terrarum  divitias 

3 accipere  nolo  prae  patriae  caritate,  tu  quod  me  in- 
cognitum tentasti  tuique  similem  existimasti,  non 
miror  tibique  ignosco;  sed  egredere  propere,  ne  alios 
carrumpas , cum  me  non  potueris,  et  tu , Micythe 
argentum  huic  redde,  aut,  nisi  id  confestim  facis,. 

ego  te  tradam  magistratui.’  hunc  Diomedon  cum  4 
rogaret , ut  tuto  exiret  suaque , quae  attulerat , liceret 
efferre,  'istud  quidem’  inquit  'faciam,  neque  tua  causa, 
sed  mea,  ne,  si  tibi  sit  pecunia  ademta,  aliquis  dicat 
id  ad  me  ereptum  pervenisse , quod  oblatum  acci- 
pere noluissem.’  a quo  cum  quaesisset , quo  se  de-  5 
duci  vellet,  et  ille  Athenas  dixisset,  praesidium  de-*- 
dit,  ut  tuto  perveniret,  neque  vero  id  satis  habuit, 
sed  etiam , ut  inviolatus  in  navem  escenderet , per 
Chabriam  Atheniensem  , de  quo  supra  mentionem  feci- 
mus , effecit,  abstinentiae  erit  hoc  satis  testimonium.  6 
plurima  quidem  proferre  possumus,  sed  modus  adbi- 
bendus est,  quoniam  uno  hoc  volumine  vitam  excel- 
lentium virorum  complurium  concludere  constituimus, 
quorum  separatim  multis  millibus  versuum  complures 
scriptores  ante  nos  explicarunt. 

Fuit  etiam  disertus , ut  nemo  ei  Thebanus  par  5 
esset  eloquentia,  neque  minus  concinnus  in  brevitate 
respondendi  quam  in  perpetua  oratione  ornatus,  ha-  2 
buit  obtrectatorem  Meneclidem  quendam , indidem 
Thebis,  et  adversarium  in  administranda  re  publica, 
satis  exercitatum  in  dicendo,  ut  Thebanum  scilicet: 
namque  illi  genti  plus  inest  virium  quam  ingenii, 
is,  quod  in  re  militari  florere  Epaminondam  videbat,  g 
hortari  solebat  Thebanos , ut  pacem  bello  anteferrent, 
ne  illius  imperatoris  opera  desideraretur,  huic  ille 
'fallis’  inquit  'verbo  cives  tuos,  quod  eos  a bello 
avocas:  otii  enim  nomine  servitutem  concilias,  nam  4 
paritur  pax  bello,  itaque  qui  ea  diutina  volunt  frui, 
bello  exercitati  esse  debent,  quare  si  principes  Grae- 

ciae  vultis  esse , castris  est  vobis  utendum,  non  pa- 

5 laestra.’  idem  ille  Meneclides  cum  huic  obiiceret, 
quod  liberos  non  haberet  neque  uxorem  duxisset , 
maximeque,  quod  sibi  Agamemnonis  belli  gloriam 
videretur  consecutus;  at  ille  'desine’  inquit  'Mene- 
clida , de  uxore  mihi  exprobrare : nam  nullius  in 
ista  re  minus  uti  consilio  volo.’  (habebat  enim 

6 Meneclides  suspicionem  adulterii.)  'quod  autem  me 
Agamemnonem  aemulari  putas  , falleris,  namque  ille 
cum  universa  Graecia  vix  decem  annis  unam  cepit 
urbem,  ego  contra  ea  una  urbe  nostra  dieque  uno 
totam  Graeciam  Lacedaemoniis  fugatis  liberavi.’ 

6 Idem*  cum  [;in  conventum  venisset  Arcadum,  pe- 
tens ut  societatem  cum  Thebanis  et  Argivis  facerent, 
contraque  Callistratus , Atheniensium  legatus , qui 
eloquentia  omnes  eo  praestabat  tempore , postularet 
ut  potius  amicitiam  sequerentur  Atticorum , et  in 
oratione  sua  multa  invectus  esset  in  Thebanos  et 

2 Argivos  in  iisque  hoc  posuisset,  animum  advertere 

debere  Arcades , quales  utraque  civitas  cives  pro- 
creasset,  ex  quibus  de  ceteris  possent  indicare:  Ar- 

givos enim  fuisse  Orestem  et  Alcmaeonem  matrici- 
das , Thebis  Oedipum  natum , qui  cum  patrem  suum 

3 interfecisset,  ex  matre  liberos  procreasset:  huic  in 
respondendo  Epaminondas , cum  de  ceteris  perorasset, 
postquam  ad  illa  duo  opprobria  pervenit,  admirari 
se  dixit  stultitiam  rhetoris  Attici,  qui  non  animad- 
verterit , innocentes  illos  natos  domi , scelere  ad- 
misso cum  patria  essent  expulsi  , receptos  esse  ab 

4 Atheniensibus,  sed  maxime  eius  eloquentia  eluxit 

Spartae  ante  pugnam  Leuctricam,  quo  cum  omnium 
sociorum,  convenissent  legati,  coram  frequentissimo 
conventu  sic  Lacedaemoniorum  tyrannidem  coarguit, 
ut  non  minus  illa  oratione  opes  eorum  concusserit 
quam  Leuctrica  pugna,  tum  enim  perfecit , quod  post 
apparuit,  ut  auxilio  sociorum  privarentur. 

Fuisse  patientem  suorumque  iniurias  ferentem  ci-  7 
vium,  quod  se  patriae  irasci  nefas  esse  duceret,  Laec 
sunt  testimonia,  cum  eum  propter  invidiam  cives 
sui  praeficere  exercitui  noluissent  duxque  esset  dele- 
ctus belli  imperitus , cuius  errore  res  eo  esset  deducta 
ut  omnes  de  salute  pertimescerent,  quod  locorum 
angustiis  clausi  ab  hostibus  obsidebantur , desiderari 
coepta  est  Epaminondae  diligentia:  erat  enim  ibi  pri- 
vatus numero  militis,  a quo  cum  peterent  opem , 2 
nullam  adhibuit  memoriam  contumeliae  et  exercitum 
obsidione  liberatum  domum  reduxit  incolumem,  nec  3 
vero  hoc  semel  fecit,  - sed  saepius,  maxime  autem 
fuit  illustre , cum  in  Peloponnesum  exercitum  duxis- 
set adversus  Lacedaemonios  haberetque  collegas  duos, 
quorum  alter  erat  Pelopidas , vir  fortis  ac  strenuus, 
hi  cum  criminibus  adversariorum  omnes  in  invidiam 
venissent  ob  eamque  rem  imperium  iis  esset  abroga- 
tum atque  in  eorum  locum  alii  praetores  successis- 
sent, Epaminondas  populi  scito  non  paruit  idemque  4 
ut  facerent  persuasit  collegis  et  bellum , quod  susce- 
perat, gessit,  namque  animadvertebat,  nisi  id  fe- 
cisset , totum  exercitum  propter  praetorum  impru- 
dentiam inscitiamque  belli  periturum,  lex  erat  Thebis , 5 
quae  morte  multabat,  si  quis  imperium  diutius  reti- 

nuisset , quam  lege  praefinitum  foret,  hanc  Epa- 
minondas cum  rei  publicae  conservandae  causa  latam 
videret , ad  perniciem  civitatis  conferre  noluit  et 
quatuor  mensibus  diutius,  quam  populus  iusserat, 
gessit  imperium. 

8 Postquam  domum  reditum  est,  collegae  eius  boc 
crimine  accusabantur,  quibus  ille  permisit,  ut  om- 
nem causam  in  se  transferrent  suaque  opera  factum 
contenderent,  ut  legi  non  oboedirent,  qua  defen- 
sione illis  periculo  liberatis  nemo  Epaminondam  re- 
sponsurum putabat , quod , quid  diceret , non  habe- 

2 ret.  at  ille  in  iudicium  venit,  nihil  eorum  negavit, 
quae  adversarii  crimini  dabant,  omniaque,  quae 
collegae  dixerant,  confessus  est  neque  recusavit  quo 
minus  legis  poenam  subiret,  sed  unum  ab  iis  petiit, 

3 ut  in  sepulcro  suo  inscriberent:  'Epaminondas  a 
Thebanis  morte  multatus  est,  quod  eos  coegit  apud 
Leuctra  superare  Lacedaemonios,  quos  ante  se  im- 
peratorem nemo  Boeotorum  ausus  est  aspicere  in 

4 acie,  quodque  uno  proelio  non  solum  Thebas 
ab  interitu  retraxit,  sed  universam  Graeciam  in 
libertatem  vindicavit  eoque  res  utrorumque  perduxit, 
ut  Thebani  Spartam  oppugnarent , Lacedaemonii 

5 satis  haberent,  si  salvi  esse  possent,  neque  prius 
bellare  destitit,  quam  Messene  restituta  urbem  eorum 
obsidione  clausit.’  haec  cum  dixisset,  risus  omnium 
cum  'hilaritate  coortus  est,  neque  quisquam  iudex 
ausus  est  de  eo  ferre  suffragium,  sic  a iudicio  ca- 
pitis maxima  discessit  gloria. 

9 Hic  extremo  tempore  imperator  apud  Mantineam 

cum  acie  instructa  audacius  instaret  liostibus cogni- 
tus est  a Lacedaemoniis,  qui  quod  in  pernicie  eius 
patriae  sitam  putabant  salutem,  universi  in  unum 
impetum  fecerunt  neque  prius  abscesserunt,  quam 
magna  caede  multisque  occisis  fortissime  pugnantem, 
sparo  eminus  percussum , concidere  viderunt,  buius  2 
casu  aliquantum  retardati  sunt  Boeoti , neque  tamen 
prius  pugna  excesserunt , quam  repugnantes  profliga- 
runt. at  Epaminondas,  cum  animadverteret  morti-  3 
ferum  se  vulnus  accepisse  simulque,  si  ferrum,  quod 
ex  hastili  in  corpore  remanserat , extraxisset , animam 
statim  emissurum,  usque  eo  retinuit,  quoad  renun- 
tiatum est  vicisse  Boeotos,  id  postquam  audivit,  4 
‘satis’  inquit  ‘vixi:  invictus  enim  morior.’  tum  ferro 
extracto  confestim  exanimatus  est. 

Hic  uxorem  numquam  duxit,  in  quo  cum  repre-  10 
henderetur  a Pelopida , qui  filium  habebat  infamem , 
maleque  eum  in  eo  patriae  consulere  diceret  quod 
liberos  non  relinqueret  ‘vide’  inquit  ‘ne  tu  peius 
consulas , qui  talem  ex  te  natum  relicturus  sis. 
neque  vero  stirps  potest  mihi  deesse:  namque  ex  2 
me  natam  relinquo  pugnam  Leuctricam,  quae  non 
modo  mihi  superstes , sed  etiam  immortalis  sit  ne- 
cesse  est.’  quo  tempore  duce  Pelopida  exules  The-  3 
bas  occuparunt  et  praesidium  Lacedaemoniorum  ex 
arce  expulerunt , Epaminondas , quamdiu  facta  est 
caedes  civium,  domi  se  tenuit,  quod  neque  malos 
defendere  volebat  neque  impugnare,  ne  manus  suo- 
rum sanguine  cruentaret ; namque  omnem  civilem 
victoriam  funestam  putabat,  idem,  postquam  apud 

Cadmeam  cum  Lacedaemoniis  pugnari  coeptum  est, 
in  primis  stetit. 

4 Huius  de  virtutibus  vitaque  satis  erit  dictum , si 
hoc  unum  adiunxero , quod  nemo  ibit  inficias , The- 
bas et  ante  Epaminondam  natum  et  post  eiusdem 
interitum  perpetuo  alieno  paruisse  imperio,  contra 
ea,  quam  diu  ille  praefuerit, rei  publicae,  caput  fuisse 
totius  Graeciae,  ex  quo  intelligi  potest  unum  ho- 
minem  pluris  quam  civitatem  totam  fuisse. 


XVL  PELOPIDAS. 

1 Pelopidas  Thebanus,  magis  historicis  quam  vulgo 

notus.  cuius  de  virtutibus  dubito  quemadmodum 
exponam , quod  vereor , si  res  explicare  incipiam , 
ne  non  vitam  eius  enarrare,  sed  historiam  videar 
scribere : si  tantummodo  summas  attigero , ne  rudi- 
bus Graecarum  litterarum  minus  dilucide  appareat, 
quantus  fuerit  ille  vir.  itaque  utrique  rei  occurram, 
quantum  potero,  et  medebor  cum  satietati  tum  igno- 
rantiae lectorum.  ' 

2 Phoebidas  Lacedaemonius , cum  exercitum  Olyn- 
thum duceret  iterque  per  Thebas  faceret,  arcem  op- 
pidi , quae  Cadmea  nominatur , occupavit  impulsu 
paucorum  Thebanorum  , qui  adversariae  factioni  quo 
facilius  resisterent,  Laconum  rebus  studebant,  idque 

3 suo  privato , non  publico  fecit  consilio,  quo  facto 
eum  Lacedaemonii  ab  exercitu  removerunt  pecunia- 
que multarunt : neque  eo  magis  arcem  Thebanis  red- 

diderunt,  quod  susceptis  inimicitiis  satius  ducebant 
eos  obsideri  quam  liberari,  nam  post  Peloponnesium 
bellum  Atbenasque  devictas  cum  Thebanis  sibi  rem 
esse  existimabant  et  eos  esse  solos,  qui  adversus  re- 
sistere auderent,  hac  mente  amicis  suis  summas  po-  4 
testates  dederant  alteriusque  factionis  principes  par- 
tim  interfecerant , alios  in  exilium  eiecerant : in 
quibus  Pelopidas  hic , de  quo  scribere  exorsi  sumus , 
pulsus  patria  carebat. 

Hi  omnes  fere  Athenas  se  contulerant,  non  quo  2 
sequerentur  otium , sed  ut , quem  ex  proximo  locum 
fors  obtulisset , eo  patriam  recuperare  niterentur, 
itaque  cum  tempus  esset  visum  rei  gerendae , com-  2 
muniter  cum  iis , qui  Thebis  idem  sentiebant , diem 
delegerunt  ad  inimicos  opprimendos  civitatemque 
liberandam  eum,  quo  maximi  magistratus  simul  con- 
suerant epulari,  magnae  saepe  res  non  ita  magnis  3 
copiis  sunt  gestae , sed  profecto  numquam  tam  ab 
tenui  initio  tantae  opes  sunt  profligatae,  nam  duo- 
decim adolescentuli  coierunt  ex  iis,  qui  exilio  erant 
multati , cum  omnino  non  essent  amplius  centum , 
qui  tanto  se  offerrent  periculo,  qua  paucitate  per- 
culsa est  Lacedaemoniorum  potentia,  hi  enim  non  4 
magis  adversariorum  factioni  quam  Spartanis  eo  tem- 
pore bellum  intulerunt,  qui  principes  erant  totius 
Graeciae:  quorum  imperii  maiestas,  neque  ita  multo 
post , Leuctrica  pugna  ab  hoc  initio  perculsa  concidit, 
illi  igitur  duodecim , quorum  dux  erat  Pelopidas , cum  5 
Athenis  interdiu  exeundum  esset,  ut  vesperascente  caelo 
Thebas  possent  pervenire,cum  canibus  venaticis  exierunt. 

retia  ferentes , vestitu  agresti , quo  minore  suspicione 
facerent  iter,  qui  cum  tempore  ipso , quo  studuerant , 
pervenissent,  domum  Charonis  deverterunt,  a quo 
et  tempus  et  dies  erat  datus. 

3 Hoc  loco  libet  interponere,  etsi  seiunctum  ab  re 
proposita  est,  nimia  fiducia  quantae  calamitati  soleat 
esse.  nam  magistratuum  Thebanorum  statim  ad 
aures  pervenit  exules  in  urbem  venisse,  id  illi  vino 
epulisque  dediti  usque  eo  despexerunt,  ut  ne  quae- 
ri rere  quidem  de  tanta  re  laborarint.  accessit  quod 
etiam  magis  aperiret  eorum  dementiam,  allata  est 
enim  epistola  Athenis  ab  Archino  uni  ex  his , Ar- 
chiae, qui  tum  maximum  magistratum  Thebis  obti- 
nebat , in  qua  omnia  de  profectione  eorum  per- 
scripta erant,  quae  cum  iam  accubanti  in  convivio 
esset  data,  sicut  erat  signata,  sub  pulvinum  subii- 

3 ciens  ‘in  crastinum’  inquit  ‘differo  res  serias.’  at 
illi  omnes,  cum  iam  nox  processisset,  vinolenti  ab 
exulibus  duce  Pelopida  sunt  interfecti,  quibus  rebus 
confectis,  vulgo  ad  arma  libertatemque  vocato,  non 
solum  qui  in  urbe  erant,  sed  etiam  uncjique  ex  agris 
concurrerunt,  praesidium  Lacedaemoniorum  ex  arce 
pepulerunt,  patriam  obsidione  liberarunt,  auctores 
Cadmeae  occupandae  partim  occiderunt,  partim  in 
exilium  eiecerunt. 

4 Hoc  tam  turbido  tempore,  sicut  supra  docuimus, 
Epaminondas , quoad  cum  civibus  dimicatum  est , 
domi  quietus  fuit,  itaque  haec  liberatarum  Theba- 
rum propria  laus  est  Pelopidae,  ceterae  fere  com- 

2 munes  cum  Epaminonda.  namque  in  Leuctrica 

pugna  imperatore  Epaminonda  hic  fuit  dux  delectae 
manus , quae  prima  phalangem  prostravit  Laconum. 
omnibus  praeterea  eius  periculis  adfuit  (sicut , Spartam  3 
eum  oppugnavit , alterum  tenuit  cornu) , quoque 
Messena  celerius  restitueretur,  legatus  in  Persas  est 
profectus,  denique  haec  fuit  altera  persona  Thebis , 
sed  tamen  secunda  ita , ut  proxima  esset  Epaminondae.  , 
Conflictatus  autem  est  cum  adversa  fortuna,  nam  5 
et  initio  , sicut  ostendimus  , exui  patria  caruit  et , cum 
Thessaliam  in  potestatem  Thebanorum  cuperet  re- 
digere legationisque  iure  satis  tectum  se  arbitrare- 
tur, quod  apud  omnes  gentes  sanctum  esse  consues- 
set,  a tyranno  Alexandro  Pheraeo  simul  cum  Isme- 
nia comprehensus  in  vincula  coniectus  est.  hunc  2 
Epaminondas  recuperavit,  bello  persequens  Alexan- 
drum. post  id  factum  numquam  animo  placari  potuit 
in  eum , a quo  erat  violatus,  itaque  persuasit  The- 
banis ut  subsidio  Thessaliae  proficiscerentur  tyran- 
nosque eius  expellerent,  cuius  belli  cum  ei  summa  3 
esset  data  eoque  cum  exercitu  profectus  esset,  non 
dubitavit , simul  ac  conspexit  hostem , confligere,  in  4 
quo  proelio  Alexandrum  ut  animadvertit , incensus 
ira  equum  in  eum  concitavit  proculque  digressus  a 
suis  coniectu  telorum  confossus  concidit,  atque  hoc 
secunda  victoria  accidit:  nam  iam  inclinatae  erant 
tyrannorum  copiae,  quo  facto  omnes  Thessaliae  ci-  5 
vitates  interfectum  Pelopidam  coronis  aureis  et  sta- 
tuis aeneis  liberosque  eius  multo  agro  donarunt. 

XYII.  AGESILAUS. 

1 Agesilaus  Lacedaemonius  cum  a ceteris  scripto- 
ribus, tum  eximie  a Xenophonte  Socratico  collau- 

2 datus  est:  eo  enim  usus  est  familiarissime,  bic  pri- 
mum de  regno  cum  Leotycbide , fratris  filio , babuit 
contentionem,  mos  erat  enim  Lacedaemoniis  a maio- 
ribus traditus,  ut  duos  baberent  semper  reges,  no- 
mine magis  quam  imperio , ex  duabus  familiis  Proclis 
et  Eurysthenis , qui  principes  ex  progenie  Herculis 

3 Spartae  reges  fuerunt,  horum  ex  altera  in  alterius 
familiae  locum  fieri  non  licebat:  ita  utraque  suum 
retinebat  ordinem.  primum  ratio  habebatur , qui 
maximus  natu  esset  ex  liberis  eius,  qui  regnans  de- 
cessisset: sin  is  virile  secus  non  reliquisset,  tum 

4 deligebatur , ^qui  proximus  esset  propinquitate,  mor- 
tuus erat  Agis  rex,  frater  Agesilai:  filium  reliquerat 
Leotycbidem.  quem  ille  natum  non  agnorat,  eun- 
dem moriens  suum  esse  dixerat,  is  de  honore  regni 
cum  Agesilao,  patruo  suo,  contendit,  neque  id,  quod 

5 petiit,  consecutus  est.  nam  Lysandro  suffragante, 
homine,  ut  ostendimus  supra,  factioso  et  iis  tempo- 
ribus potente,  Agesilaus  antelatus  est. 

2 Hic  simul  atque  imperii  potitus  est , persuasit  La- 
cedaemoniis ut  exercitum  mitterent  in  Asiam  bel- 
lumque regi  facerent , docens  satius  esse  in  Asia 
quam  in  Europa  dimicari,  namque  fama  exierat 
Artaxerxem  comparare  classes  pedestresque  exercitus , 

2 quos  in  Graeciam  mitteret,  data  potestate  tanta 
celeritate  usus  est,  ut  prius  in  Asiam  cum  copiis 

|)ervenerit , quam  regii  satrapae  eum  scirent  pro- 
fectum. quo  factum  est  ut  omnes  imparatos  im- 
prudentesque  offenderet,  id  ut  cognovit  Tissaphernes,  3 
qui  summum  imperium  tum  inter  praefectos  habebat 
regios,  inducias  a Lacone  petiit,  simulans  se  dare 
operam , ut  Lacedaemoniis  cum  rege  conveniret , re 
autem  vera  ad  copias  comparandas , easque  impetravit 
trimestres,  iuravit  autem  uterque  se  sine  dolo  in-  4 
ducias  conservaturum,  in  qua  pactione  summa  fide 
mansit  Agesilaus:  contra  ea  Tissaphernes  nihil  aliud 
quam  bellum  comparavit,  id  etsi  sentiebat  Laco,  ta-  5 
men  iusiurandum  servabat  multumque  in  eo  se  con- 
sequi dicebat,  quod  Tissaphernes  periurio  suo  et  ho- 
mines suis  rebus  abalienaret  et  deos  sibi  iratos 
redderet,  se  autem  conservata  religione  confirmare 
exercitum , cum  animadverteret  deorum  numen  facere 
secum,  hominesque  sibi  conciliari  amiciores,  quod 
iis  studere  consuessent,  quos  conservare  fidem  vi- 
derent. 

Postquam  induciarum  praeteriit  dies , barbarus  3 
non  dubitans,  quod  ipsius  erant  plurima  domicilia 
in  Caria  et  ea  regio  iis  temporibus  multo  putabatur 
locupletissima,  eo  potissimum  hostes  impetum  factu- 
ros, omnes  suas  copias  eo  contraxerat,  at  Agesilaus  2 
in  Phrygiam  se  convertit  eamque  prius  depopulatus 
est,  quam  Tissaphernes  usquam  se  moveret,  magna 
praeda  militibus  locupletatis  Ephesum  hiematum 
exercitum  reduxit  atque  ibi  officinis  armorum  insti- 
tutis magna  industria  bellum  apparavit,  et  quo  stu- 
diosius armarentur  insigniusque  ornarentur,  praemia 

proposuit , quibus  donarentur , quorum  egregia  in 

3 ea  re  fuisset  industria,  fecit  idem  in  exercitationum 
generibus,  ut,  qui  ceteris  praestitissent,  eos  magnis 
afficeret  muneribus,  bis  igitur  rebus  effecit  ut  et 
ornatissimum  et  exercitatissimum  baberet  exercitum. 

4 buic  cum  tempus  esset  visum  copias  extrahere  ex 
hibernaculis , vidit , si , quo  esset  iter  facturus , palam 
pronuntiasset , hostes  non  credituros  aliasque  regiones 
praesidiis  occupaturos  neque  dubitaturos  aliud  eum 

5 facturum  ac  pronuntiasset.  itaque  cum  ille  Sardes 
iturum  se  dixisset,  Tissaphernes  eandem  Cariam  de- 
fendendam putavit,  in  quo  cum  eum  opinio  fefellis- 
set victumque  se  vidisset  consilio , sero  suis  praesi- 
dio profectus  est.  nam  cum  illo  venisset  , iam  Age- 
silaus multis  locis  expugnatis  magna  erat  praeda 

6 potitus.  Laco  autem  cum  videret  hostes  equitatu 
superare , numquam  in  campo  sui  fecit  potestatem  et 
iis  locis  manum  conseruit,  quibus  plus  pedestres 
copiae  valerent,  pepulit  ergo , quotiescumque  con- 
gressus est,  multo  maiores  adversariorum  copias  et 
sic  in  Asia  versatus  est,  ut  omnium  opinione  victor 
duceretur. 

4 Hic  cum  iam  animo  meditaretur  proficisci  in  Per- 
sas et  ipsum  regem  adoriri,  nuntius  ei  domo  venit 
ephororum  missu,  bellum  Athenienses  et  Boeotos 
indixisse  Lacedaemoniis : quare  venire  ne  dubitaret. 

2 in  hoc  non  minus  eius  pietas  suspicienda  est  quam 
virtus  bellica:  qui  cum  victori  praeesset  exercitui 
maximamque  haberet  fiduciam  regni  Persarum  po- 
tiundi,  tanta  modestia  dicto  audiens  fuit  iussis  ab- 

sentium  magistratuum , ut  si  privatus  in  comitio 
esset  Spartae,  cuius  exemplum  utinam  imperato- 
res nostri  sequi  voluissent!  sed  illuc  redeamus.  3 
Agesilaus  opulentissimo  regno  praeposuit  bonam 
existimationem  multoque  gloriosius  duxit,  si  insti- 
tutis patriae  paruisset , quam  si  bello  superasset 
Asiam,  hac  igitur  mente  Hellespontum  copias  traiecit  4 
tautaque  usus  est  celeritate,  ut,  quod  iter  Xerxes 
anno  vertente  confecerat,  hic  transierit  triginta  die- 
bus. cum  iam  baud  ita  longe  abesset  a Pelopon-  5 
neso , obsistere  ei  conati  sunt  Athenienses  et  Boeoti 
ceterique  eorum  socii  apud  Coroneam:  quos  omnes 
gravi  proelio  vicit,  huius  victoriae  vel  maxima  fuit  6 
laus , quod , cum  plerique  ex  fuga  se  in  templum 
Minervae  coniecissent  quaefereturque  ab  eo , quid  iis 
vellet  fieri,  etsi  aliquot  vulnera  acceperat  eo  proelio 
et  iratus  videbatur  omnibus,  qui  adversus  arma  tule- 
rant, tamen  antetulit  irae  religionem  et  eos  vetuit 
violari,  neque  vero  hoc  solum  in  Graecia  fecit,  ut  7 
templa  deorum  sancta  haberet,  sed  etiam  apud  bar- 
baros summa  religione  omnia  simulacra  arasque 
conservavit,  itaque  praedicabat  mirari  se,  non  sa-  8 
crilegorum  numero  haberi , qui  supplicibus  deorum 
nocuissent,  aut  non  gravioribus  poenis  af&ci,  qui 
religionem  minuerent,  quam  qui  fana  spoliarent. 

Post  hoc  proelium  collatum  omne  bellum  est  circa  5 
Corinthum  ideoque  Corinthium  est  appellatum,  hic  2 
cum  una  pugna  decem  millia  hostium  Agesilao  duce 
cecidissent  eoque  facto  opes  adversariorum  debili- 
tatae viderentur,  tantum  afuit  ab  insolentia  gloriae. 


86  XVII.  AGESILAUS.  5.  6. 

ut  commiseratus  sit  fortunam  Graeciae,  quod  tam 
multi  a se  victi  vitio  adversariorum  concidissent  r 
namque  illa  multitudine , si  sana  mens  esset , Grae- 

3 ciae  supplicium  Persas  dare  potuisse,  idem , cum 
adversarios  intra  moenia  compulisset  et  ut  Corinthum 
oppugnaret  multi  hortarentur,  negavit  id  suae  vir- 
tuti convenire:  se  enim  eum  esse,  qui  ad  officium 
peccantes  redire  cogeret,  non  qui  urbes  nobilissimas 

4 Graeciae  expugnaret,  'nam  si’  inquit  'eos  exstin- 
guere voluerimus , qui  nobiscum  adversus  barbaros 
steterunt,  nosmet  ipsi  nos  expugnaverimus  illis  quie- 
scentibus. quo  facto  sine  negotio , cum  voluerint ,, 
nos  oppriment.’ 

6 Interim  accidit  illa  calamitas  apud  Leuctra  Lace- 
daemoniis. quo  ne  proficisceretur,  cum  a plerisque 
ad  exeundum  impelleretur , ut  si  de  exitu  divinaret , 
usus  est  aetatis  vacatione,  idem , cum  Epaminondas 
Spartam  oppugnaret  essetque  sine  muris  oppidum, 
talem  se  imperatorem  praebuit , ut  eo  tempore  om- 
nibus apparuerit,  nisi  ille  fuisset,  Spartam  futuram 

2 non  fuisse,  in  quo  quidem  discrimine  celeritas  eius 
consilii  saluti  fuit  universis,  nam  cum  quidam  ado- 
lescentuli,  hostium  adventu  perterriti,  ad  Thebanos 
transfugere  vellent  et  locum  extra  urbem  editum  ce- 
pissent, Agesilaus,  qui  perniciosissimum  fore  videret,, 
si  animadversum  esset,  quemquam  ad  hostes  trans- 
fugere conari , cum  suis  eo  venit  atque , ut  si  bono* 
animo  fecissent , laudavit  consilium  eorum  , quod  eum. 
locum  occupassent,  et  se  quoque  id  fieri  debere  ani- 

3 madvertisse.  sic  adolescentes  simulata  laudatione 

recuperavit  et  adiunctis  de  suis  comitibus  locum 
tutum  reliquit,  namque  illi  adiecto  numero  eorum , 
qui  expertes  erant  consilii , commovere  se  non  sunt 
ausi  eoque  libentius , quod  latere  arbitrabantur  quae 
cogitaverant. 

Sine  dubio  post  Leuctricam  pugnam  Lacedae-  7 
monii  se  numquam  refecerunt  neque  pristinum  im- 
perium recuperarunt,  cum  interim  numquam  Agesi- 
laus destitit  quibuscumque  rebus  posset  patriam 
iuvare.  nam  cum  praecipue  Lacedaemonii  indige-  2 
rent  pecunia , ille  omnibus , qui  a regej  defecerant , 
praesidio  fuit:  a quibus  magna  donatus  pecunia  pa- 
triam sublevavit,  atque  in  hoc  illud  in  primis  fuit  3 
admirabile,  cum  maxima  munera  ei  ab  regibus  ac 
dynastis  civitatibusque  conferrentur,  quod  nibil  um- 
quam  domum  suam  contulit , nihil  de  victu , nihil  de 
vestitu  Laconum  mutavit,  domo  eadem  fuit  conten-  4 
tus , qua  Eurysthenes  , progenitor  maiorum  suorum  , 
fuerat  usus : quam  qui  intrarat , nullum  signum  li- 
bidinis , nullum  luxuriae  videre  poterat , contra  ea 
plurima  patientiae  atque  abstinentiae,  sic  enim  erat 
instructa,  ut  in  nulla  re  differret  a cuiusvis  inopis 
atque  privati. 

Atque  hic  tantus  vir  ut  naturam  fautricem  ha-  8 
buerat  in  tribuendis  animi  virtutibus,  sic  maleficam 
nactus  est  in  corpore  fingendo:  nam  et  statura  fuit 
humili  et  corpore  exiguo  et  claudus  altero  pede, 
quae  res  etiam  nonnullam  afferebat  deformitatem , 
atque  ignoti,  faciem  eius  cum  intuerentur,  contem- 
nebant, qui  autem  virtutes  noverant,  non  poterant 

2 admirari  satis,  quod  ei  usu  venit,  cum  annorum 
octoginta  subsidio  Tacho  in  Aegyptum  missus  esset 
et  in  acta  cum  suis  accubuisset  sine  ullo  tecto  stra- 
tumque haberet  tale , ut  terra  tecta  esset  stramentis 
neque  huc  amplius  quam  pellis  esset  iniecta,  eodem 
quo  comites  omnes  vestitu  humili  atque  obsoleto,  ut 
eorum  ornatus  non  modo  in  his  regem  neminem 
significaret , sed  homines  non  beatissimos  esse  suspi- 

3 cionem  praeberet,  huius  de  adventu  fama  cum  ad 
regios  esset  perlata , celeriter  munera  eo  cuiusque 
generis  sunt  allata,  his  quaerentibus  Agesilaum  vix 
fides  facta  est , unum  esse  ex  iis , qui  tum  accubabant. 

4 qui  cum  regis  verbis  quae  attulerant  dedissent,  ille 
praeter  vitulinam  et  eiusmodi  genera  obsonii , quae 
praesens  tempus  desiderabat , nihil  accepit : unguenta , 
coronas  secundamque  mensam  servis  dispertiit,  cetera 

5 referri  iussit.  quo  facto  eum  barbari  magis  etiam 
contemserunt , quod  eum  ignorantia'  bonarum  rerum 
illa  potissimum  sumsisse  arbitrabantur. 

6 Hic  cum  ex  Aegypto  reverteretur,  donatus  a, 
rege  Nectanabide  ducentis  viginti  talentis,  quae  ille 
muneri  populo  suo  daret,  venissetque  in  portum,  qui 
Menelai  vocatur,  iacens  inter  Cyrenas  et  Aegyptum, 

7 in  morbum  implicitus  decessit,  ibi  eum  amici,  quo 
Spartam  facilius  perferre  possent , quod  mei  non 
habebant,  cera  circumfuderunt  atque  ita  domum  ret- 
tulerunt. 

Eumenes  Cardianus,  huius  si  virtuti  par  data  1 
esset  fortuna,  non  ille  quidem  maior  esset,  quod 
magnos  homines  virtute  metimur,  non  fortuna,  sed 
multo  illustrior  atque  etiam  honoratior,  nam  cum  2 
aetas  eius  incidisset  in  ea  tempora,  quibus  Macedo- 
nes florerent,  multum  ei  detraxit  inter  eos  viventi, 
quod  alienae  erat  civitatis,  neque  aliud  huic  defuit 
quam  generosa  stirps,  etsi  ille  domestico  summo  3 
genere  erat,  tamen  Macedones  eum  sibi  aliquando 
anteponi  indigne  ferebant,  neque  tamen  non  patie- 
bantur: vincebat  enim  omnes  cura,  vigilantia,  pa- 
tientia, calliditate  et  celeritate  ingenii. 

Hic  peradolescentulus  ad  amicitiam  accessit  Phi-  4 
lippi , Amyntae  filii , brevique  tempore  in  intimam 
pervenit  familiaritatem:  fulgebat  enim  iam  in  adu- 
lescentulo indoles  virtutis,  itaque  eum  habuit  ad  5 
manum  scribae  loco , quod  multo  apud  Graios  hono- 
rificentius est  quam  apud  Romanos,  namque  apud 
nos  re  vera , sicut  sunt , mercenarii  scribae  existi- 
mantur : at  apud  illos  e contrario  nemo  ad  id  officium 
admittitur  nisi  honesto  loco , et  fide  et  industria 
cognita,  quod  necesse  est  omnium  consiliorum  eum 
esse  participem,  hunc  locum  tenuit  amicitiae  apud  6 
Philippum  annos  septem.  illo  interfecto  eodem 
gradu  fuit  apud  Alexandrum  annos  tredecim.  no- 
vissimo tempore  praefuit  etiam  alteri  equitum  alae, 
quae  Hetaerice  appellabatur,  utrique  autem  in  con- 

silio  semper  adfuit  et  omnium  rerum  habitus  est 
particeps. 

2  Alexandro  Babylone  mortuo,  cum  regna  singulis 
familiaribus  dispertirentur  et  summa  rerum  tradita 

2 esset  tuenda  eidem , cui  Alexander  moriens  anulum 
suum  dederat,  Perdiccae  (ex  quo  omnes  coniecerant, 
eum  regnum  ei  commisisse , quoad  liberi  eius  in  suam 
tutelam  pervenissent:  aberant  enim  Craterus  et  Anti- 
pater , qui  antecedere  bunc  videbantur , mortuus  erat 
Hephaestio,  quem  unum  Alexander,  quod  facile  in- 
telligi  posset , plurimi  fecerat) , boc  tempore  data 
est  Eumeni  Cappadocia  sive  potius  dicta:  nam  tum 

3 in  hostium  erat  potestate,  bunc  sibi  Perdiccas 
adiunxerat  magno  studio  , quod  in  homine  fidem  et 
industriam  magnam  videbat,  non  dubitans,  si  eum 
pellexisset,  magno  usui  fore  sibi  in  iis  rebus,  quas 
apparabat.  cogitabat  enim , quod  fere  omnes  in 
magnis  imperiis  concupiscunt,  omnium  partes  cor- 

4 ripere  atque  complecti,  neque  vero  boc  ille  solus 
fecit , sed  ceteri  quoque  omnes , qui  Alexandri  fuerant 
amici,  primus  Leonnatus  Macedoniam  praeoccupare 
destinavit,  is  multis  magnisque  pollicitationibus  per- 
suadere Eumeni  studuit,  ut  Perdiccam  desereret  ac 

5 secum  faceret  societatem,  cum  perducere  eum  non 
posset , interficere  conatus  est , et  fecisset , nisi  ille 
clam  noctu  ex  praesidiis  eius  effugisset. 

3 Interim  conflata  sunt  illa  bella,  quae  ad  interne- 
cionem post  Alexandri  mortem  gesta  sunt,  omnes- 
que  concurrerunt  ad  Perdiccam  opprimendum,  quem 
etsi  infirmum  videbat,  quod  unus  omnibus  resistere 

cogebatur,  tamen  amicum  non  deseruit  neque  salutis 
quam  fidei  fuit  cupidior,  praefecerat  hunc  Perdie-  2 
cas  ei  parti  Asiae,  quae  inter  Taurum  montem  iacet 
atque  Hellespontum , et  illum  unum  opposuerat 
Europaeis  adversariis : ipse  Aegyptum  oppugnatum 
adversus  Ptolemaeum  erat  profectus.  Eumenes  cum  3 
neque  magnas  copias  neque  firmas  haberet , quod  et 
inexercitatae  et  non  multo  ante  erant  contractae , 
adventare  autem  dicerentur  Hellespontumque  trans- 
isse Antipater  et  Craterus  magno  cum  exercitu  Ma- 
cedonum , viri  cum  claritate  tum  usu  belli  praestantes 
(Macedones  vero  milites  ea  tum  erant  fama,  qua  4- 
nunc  Romani  feruntur:  etenim  semper  | habiti  sunt 
fortissimi , qui  summa  imperii  potirentur) : Eumenes 
intelligebat , si  copiae  suae  cognossent,  adversus 
quos  ducerentur,  non  modo  non  ituras,  sed  simul 
cum  nuntio  dilapsuras,  itaque  hoc  ei  visum  est  pru-  5 
dentissimum,  ut  deviis  itineribus  milites  duceret,  in 
quibus  vera  audire  non  possent,  et  iis  persuaderet 
se  contra  quosdam  barbaros  proficisci,  atque  tenuit  6 
hoc  propositum  et  prius  in  aciem^  exercitum  eduxit 
proeliumque  commisit,  quam  milites  sui  scirent,  cum 
quibus  arma  conferrent.  efPecit  etiam  illud  locorum 
praeoccupatione , ut  equitatu  potius  dimicaret , quo 
plus  valebat , quam  peditatu , quo  erat  deterior. 

Quorum  acerrimo  concursu  cum  magnam  par-  4 
tem  diei  esset  pugnatum , cadit  Craterus  dux  et 
Neoptolemus , qui  secundum  locum  imperii  tenebat, 
cum  hoc  concurrit  ipse  Eumenes,  qui  cum  inter  se  2: 
complexi  in  terram  ex  equis  decidissent,  ut  facile 

intelligi  possent  inimica  mente  contendisse  animo- 
que magis  etiam  pugnasse  quam  corpore , non  prius 
distracti  sunt,  quam  alterum  anima  relinqueret,  ab 
boc  aliquot  plagis  Eumenes  vulneratur , neque  eo 
magis  ex  proelio  excessit,  sed  acrius  hostibus  institit. 

3 hic  equitibus  profligatis , interfecto  duce  Cratero , 
multis  praeterea  et  maxime  nobilibus  captis  pedester 
exercitus  quod  in  ea  loca  erat  deductus , ut  invito 
Eumene  elabi  non  posset,  pacem  ab  eo  petiit,  quam 
cum  impetrasset,  in  flde  non  mansit  et  se,  simul  ac 

4 potuit,  ad  Antipatrum  recepit.  Eumenes  Craterum 
ex  acie  semivivum  elatum  recreare  studuit:  cum  id 
non  posset,  pro  hominis  dignitate  proque  pristina 
amicitia  (namque  illo  usus  erat  Alexandro  vivo  fa- 
miliariter) amplo  funere  extulit  ossaque  in  Macedo- 
niam uxori  eius  ac  liberis  remisit. 

5 Haec  dum  apud  Hellespontum  geruntur,  Perdic- 
cas apud  Nilum  flumen  interflcitur  a Seleuco  et 
Antigene , rerumque  summa  ad  Antipatrum  defertur, 
hic  qui  deseruerant,  exercitu  suffragium  ferente,  ca- 
pitis absentes  damnantur,  in  his  Eumenes,  hac  ille 
perculsus  plaga  non  succubuit  neque  eo  secius  bel- 
lum administravit,  sed  exiles  res  animi  magnitudi- 

2 nem,  etsi  non  frangebant,  tamen  minuebant,  hunc 
persequens  Antigonus , cum  omni  genere  copiarum 
abundaret,  saepe  in  itineribus  vexabatur,  neque  um- 
quam  manum  conserere  licebat  nisi  iis  locis,  qui- 

3 bus  pauci  multis  possent  resistere,  sed  extremo  tem- 
pore , cum  consilio  capi  non  posset , multitudine 
circumitus  est.  hinc  tamen  multis  suis  amissis  se 


XVIII.  EUMENES.  5,  6. 


93 


expedivit  et  in  castellum  Phrygiae,  quod  Nora  ap- 
pellatur, confugit,  in  quo  cum  circumsederetur  et  4 
vereretur,  ne  uno  loco  manens  equos  militares  per- 
deret, quod  spatium  non  esset  agitandi,  callidum 
fuit  eius  inventum , quemadmodum  stans  iumentum 
concalefieri  exercerique  posset,  quo  et  libentius  cibo 
uteretur  et  a corporis  motu  non  removeretur,  sub-  5 
stringebat  caput  loro  altius,  quam  ut  prioribus 
pedibus  plane  terram  posset  attingere,  deinde  post  . 
verberibus  cogebat  exultare  et  calces  remittere:  qui 
motus  non  minus  sudorem  excutiebat,  quam  si  in 
spatio  decurreret,  quo  factum  est,  quod  omnibus  6 
mirabile  est  visum , ut  aeque  nitida  iumenta  ex 
castello  educeret,  cum  complures  menses  in  obsidione 
fuisset , ac  si  in  campestribus  ea  locis  habuisset,  in  7 
bac  conclusione , quotiescumque  voluit , apparatum 
et  munitiones  Antigoni  alias  incendit,  alias  disiecit. 
tenuit  autem  se  uno  loco,  quamdiu  biems  fuit,  quod 
castra  sub  divo  habere  non  poterat,  ubi  ver  appro- 
pinquabat, simulata  deditione,  dum  de  conditionibus 
tractat,  praefectis  Antigoni  imposuit  seque  ac  suos 
omnes  extraxit  incolumes. 

Ad  hunc  Olympias,  mater  quae  fuerat  Alexandri,  6 
cum  litteras  et  nuntios  misisset  in  Asiam  consul- 
tum, utrum  regnum  repetitum  in  Macedoniam  ve- 
niret (nam  tum  in  Epiro  habitabat)  et  eas  res  occu- 
paret, huic  ille  primum  suasit,  ne  se  moveret  et  2 
exspectaret,  quoad  Alexandri  filius  regnum  adipisce- 
retur : sin  aliqua  cupiditate  raperetur  in  Macedoniam , 
oblivisceretur  omnium  iniuriarum  et  in  neminem 

3 acerbiore  uteretur'  imperio,  horum  illa  nihil  fecit: 
nam  et  in  Macedoniam  profecta  est  et  ibi  crudelis- 
sime se  gessit,  petiit  autem  ab  Eumene  absente,  ne 
pateretur  Philippi  domus  ac  familiae  inimicissimos 
stirpem  quoque  interimere , ferretque  opem  liberis 

4 Alexandri,  quam  veniam  si  daret,  quam  primum 
exercitus  pararet,  quos  sibi  subsidio  adduceret,  id 
quo  facilius  faceret,  se  omnibus  praefectis,  qui  in 
ofiScio  manebant , misisse  litteras , ut  ei  parerent 

5 eiusque  consiliis  uterentur,  his  rebus  Eumenes  per- 
motus satius  duxit,  si  ita  tulisset  fortuna , perire  bene 
meritis  referentem  gratiam  quam  ingratum  vivere. 

7 Itaque  copias  contraxit,  bellum  adversus  Antigo- 
num comparavit,  quod  una  erant  Macedones  com^ 
plures  nobiles , in  iis  Peucestes , qui  corporis  custos 
fuerat  Alexandri,  tum  autem  obtinebat  Persidem,  et 
Antigenes,  cuius  sub  imperio  phalanx  erat  Macedo- 
num, invidiam  verens,  quam  tamen  effugere  non 
potuit,  si  potius  ipse  alienigena  summa  imperii  poti- 
retur , quam  alius  Macedonum , quorum  ibi  erat  mul- 

2 titudo , in  principiis  Alexandri  nomine  tabernaculum 
statuit  in  eoque  sellam  auream  cum  sceptro  ac  diade- 
mate iussit  poni  eoque  omnes  quotidie  convenire,  ut 
ibi  de  summis  rebus  consilia  caperentur , credens 
minore  se  invidia  fore , si  specie  imperii  nominisque 
simulatione  Alexandri  bellum  videretur  administrare. 

3 quod  effecit,  nam  cum  non  ad  Eumenis  principia , 
sed  ad  regia  conveniretur  atque  ibi  de  rebus  delibe- 
raretur, quodam  modo  latebat,  cum  tamen  per  eum 
unum  gererentur  omnia. 

Hic  in  Paraetacis  cum  Antigono  conflixit , non  8 
:acie  instructa , sed  in  itinere , eumque  male  acceptum 
in  Mediam  hiematum  coegit  redire,  ipse  in  flnitima 
regione  Persidis  hiematum  copias  divisit , non  ut 
voluit,  sed  ut  militum  cogebat  voluntas,  namque  2 
illa  phalanx  Alexandri  Magni , quae  Asiam  pera- 
grarat  deviceratque  Persas,  inveterata  cum  gloria 
tum  etiam  licentia , non  parere  ducibus , sed  imperare 
postulabat,  ut  nunc  veterani  faciunt  nostri,  itaque 
periculum  est  ne  faciant,  quod  illi  fecerunt,  ut  sua 
intemperantia  nimiaque  licentia  omnia  perdant  [ne- 
que minus  eos,  cum  quibus  steterint,  quam  adversus 
quos  fecerint,  quodsi  quis  illorum  veteranorum  legat  3 
facta,  paria  horum  cognoscat  neque  rem  ullam  nisi 
tempus  interesse  iudicet.  sed  ad  illos  revertor, 
hiberna  sumserant  non  ad  usum  belli,  sed  ad  ipso- 
rum luxuriam,  longeque  inter  se  discesserant,  hoc  4 
Antigonus  cum  comperisset  intelligeretque  se  parem 
non  esse  paratis  adversariis,  statuit  aliquid  sibi  con- 
silii novi  esse  capiendum,  duae  erant  viae,  qua  ex 
Medis , ubi  ille  hiemabat , ad  adversariorum  hiberna- 
cula posset  perveniri,  quarum  brevior  per  loca  de-  5 
serta,  quae  nemo  incolebat  propter  aquae  inopiam, 
ceterum  dierum  erat  fere  decem:  illa  autem,  qua 
omnes  commeabant , altero  tanto  longiorem  habebat 
anfractum , sed  erat  copiosa  omniumque  rerum  abun- 
dans. hac  si  proficisceretur,  intelligebat^[prius  ad-  6 
versarios*  rescituros  de  suo  adventu , quam  ipse  ter- 
tiam partem  confecisset  itineris : sinj , per  floca]  sola 
contenderet,  sperabat  se  imprudentem  hostem  op- 

7 pressurum.  ad  hanc  rem  conficiendam  imperavit 
quam  plurimos  utres  atque  etiam  culleos  comparari, 
post  haec  pabulum,  praeterea  cibaria  cocta  dierum 
decem , ut  quam  minime  fieret  ignis  in  castris,  iter 
quo  babeat,  omnes  celat,  sic  paratus,  qua  constitue- 
rat proficiscitur. 

9 Dimidium  fere  spatium  confecerat,  cum  ex  fumo 
castrorum  eius  suspicio  allata  est  ad  Eumenem  bostem 
appropinquare,  conveniunt  duces : quaeritur , quid 
opus  sit  facto,  intelligebant  omnes  tam  celeriter 
copias  ipsorum  contrabi  non  posse , quam  Antigonus 

2 adfuturus  videbatur,  bic  omnibus  titubantibus  et  de 
rebus  suis  desperantibus,  Eumenes  ait,  si  celeritatem 
velint  adbibere  et  imperata  facere  , quod  ante  non 
fecerint,  se  rem  expediturum,  nam  quod  iter  die- 
bus quinque  bostis  transisse  posset , se  effecturum , ut 
non  minus  totidem  dierum  spatio  retardaretur : quare 

.3  circumirent,  suas  quisque  contraheret  copias,  ad 
Antigoni  autem  refrenandum  impetum  tale  capit  con- 
silium. certos  mittit  homines  ad  infimos  montes,  qui 
obvii  erant  itineri  adversariorum,  iisque  praecipit  ut 
prima  nocte , quam  latissime  possint , ignes  faciant 
quam  maximos  atque  bos  secunda  vigilia  minuant, 

4 tertia  perexiguos  reddant,  ut  assimulata  castrorum 
consuetudine  suspicionem  inficiant  hostibus , iis  locis 
esse  castra  ac  de  eorum  adventu  esse  praenuntiatum; 

5 idemque  postera  nocte  faciant,  quibus  imperatum 
erat,  diligenter  praeceptum  curant.  Antigonus  tene- 
bris obortis  ignes  conspicatur:  credit  de  suo  adventu 
esse  auditum  et  adversarios  illuc  suas  contraxisse 

copias,  mutat  consilium  et,  quoniam  imprudentes  6 
adoriri  non  posset,  flectit  iter  suum  et  illum  an- 
fractum longiorem  copiosae  viae  capit  ibique  diem 
unum  opperitur  ad  lassitudinem  sedandam  militum  ac 
reficienda  iumenta  , quo  integriore  exercitu  decerneret. 

Sic  Eumenes  callidum  imperatorem  vicit  consilio  10 
celeritatemque  impedivit  eius , neque  tamen  multum 
profecit,  nam  invidia  ducum,  cum  quibus  erat,  per-  2 
fidiaque  Macedonum  veteranorum,  cum  superior  proe- 
lio discessisset , Antigono  est  deditus , cum  exercitus 
ei  ter  ante  separatis  temporibus  iurasset  se  eum  de- 
fensurum neque  umquam  deserturum,  sed  tanta  fuit 
nonnullorum  virtutis  obtrectatio,  ut  fidem  amittere 
mallent  quam  eum  non  perdere,  atque  tiunc  Anti-  3 
gonus , cum  ei  fuisset  infestissimus , conservasset , 
si  per  suos  esset  licitum,  quod  ab  nullo  se  plus 
adiuvari  posse  intelligebat  in  iis  rebus,  quas  impen- 
dere iam  apparebat  omnibus,  imminebant  enim  Se- 
leucus , Lysimachus , Ptolemaeus  , opibus  iam  valentes, 
cum  quibus  ei  de  summis  rebus  erat  dimicandum, 
sed  non  passi  sunt  ii,  qui  circa  erant,  quod  vide-  4 
bant  Eumene  recepto  omnes  prae  illo  parvi  futuros, 
ipse  autem  Antigonus  adeo  erat  incensus,  ut  nisi 
magna  spe  maximarum  rerum  leniri  non  posset. 

Itaque  cum  eum  in  custodiam  dedisset  et  prae- 1 1 
fectus  custodum  quaesisset , quemadmodum  servari 
vellet,  'ut  acerrimum’  inquit  'leonem  aut  ferocissi- 
mum elephantum’;  nondum  enim  statuerat,  conser- 
varet eum  necne.  veniebat  autem  ad  Eumenem  2 
utrumque  genus  hominum , et  qui  propter  odium 

fructum  oculis  ex  eius  casu  capere  vellent,  et  qui 
propter  veterem  amicitiam  alloqui  consolarique  cu- 
perent,  multi  etiam,  qui  eius  formam  cognoscere 
studebant,  quem  tam  diu  tamque  valde  timuissent, 
cuius  in  pernicie  positam  spem  habuissent  victoriae. 

3 at  Eumenes,  cum  diutius  in  vinculis  esset,  ait  Ono- 
marcho , penes  quem  summa  imperii  erat  custodiae , 
se  mirari , quare  iam  tertium  diem  sic  teneretur : 
non  enim  hoc  convenire  Antigoni  prudentiae,  ut  sic 
deuteretur  victo:  quin  aut  interfici  aut  missum  fieri 

4 iuberet.  hic  cum  ferocius  Onomarcho  loqui  videre- 
tur, 'quid?  tu’,  inquit,  'animo  si  isto  eras,  cur  non 
in  proelio  cecidisti  potius , quam  in  potestatem  ini- 

5 mici  venires’?  huic  Eumenes  'utinam  quidem  istud 
evenisset!  sed  eo  non  accidit,  quod  numquam  cum 
fortiore  sum  congressus:  non  enim  cum  quoquam 
arma  contuli,  quin  is  mihi  succubuerit,  non  virtute 
hostium , sed  amicorum  perfidia  decidi.’  neque  id 
erat  falsum.  * * nam  et  dignitate  fuit  honesta  et 
viribus  ad  laborem  ferendum  firmis  neque  tam  magno 
corpore  quam  figura  venusta. 

12  De  hoc  Antigonus  cum  solus  constituere  non 
auderet,  ad  con sibum  rettulit,  hic  cum  omnes  primo 
perturbati  admirarentur , non  iam  de  eo  sumtum 
esse  supplicium,  a quo  tot  annos  adeo  essent  male 
habiti,  ut  saepe  ad  desperationem  forent  adducti, 

2 quique  maximos  duces  interfecisset,  denique  in  quo 
uno  tantum  esset,  ut,  quoad  ille  viveret,  ipsi  securi 
esse  non  possent,  interfecto  nihil  habituri  negotii 
essent,  postremo,  si  illi  redderet  salutem,  quibus 

amicis  esset  usurus:  sese  enim  cum  Eumene  apud 
eum  non  futuros,  hic  cognita  consilii  voluntate  3 
tamen  usque  ad  septimum  diem  deliberandi  sibi 
spatium  reliquit,  tum  autem,  cum  iam  vereretur  ne 
qua  seditio  exercitus  oreretur,  vetuit  quemquam  ad 
eum  admitti  et  quotidianum  victum  removeri  iussit: 
nam  negabat  se  ei  vim  allaturum , cui  aliquando 
fuisset  amicus,  bic  tamen  non  amplius  quam  tri-  4 
duum  fame  fatigatus,  cum  castra  moverentur,  in- 
sciente  Antigono  iugulatus  est  a custodibus. 

Sic  Eumenes  annorum  quinque  et  quadraginta,  13 
cum  ab  anno  vicesimo , uti  supra  ostendimus , septem 
annos  Pbilippo  apparuisset,  tredecim  apud  Alexan- 
drum eundem  locum  obtinuisset,  in  bis  unum  equi- 
tum alae  praefuisset,  post  autem  Alexandri  Magni 
mortem  imperator  exercitus  duxisset  summosque  du- 
ces partim  repulisset , partim  interfecisset , captas 
non  Antigoni  virtute,  sed  Macedonum  periurio  talem 
babuit  exitum  vitae,  in  quo  quantum  fuerit  opinione  2 
omnium  eorum , qui  post  Alexandrum  Magnum  reges 
sunt  appellati , ex  boc  facillime  potest  indicari , quod 
cum  nemo  Eumene  vivo  rex  appellatus  esset,  sed  8 
praefectus,  eidem  post  buius -occasum  statim  regium 
ornatum  nomenque  sumserunt  neque , quod  initio 
praedicarant , se  Alexandri  liberis  regnum  servare , 
praestare  voluerunt,  sed  eo  uno  propugnatore  sublato 
quid  sentirent  aperuerunt,  buius  sceleris  principes 
fuerunt  Antigonus,  Ptolemaeus,  Seleucus,  Lysima- 
chus, Oassander.  Antigonus  autem  Eumenem  mor-  4 
tuum  propinquis  eius  sepeliendum  tradidit,  bi  mi- 

litari  honestoque  funere , comitante  toto  exercitu , 
humaverunt  ossaque  eius  in  Cappadociam  ad  matrem 
atque  uxorem  liberosque  eius  deportanda  curarunt. 


XIX.  PHOCIOX. 

1 Phocion  Atheniensis  etsi  saepe  exercitibus  prae- 
fuit summosque  magistratus  cepit,  tamen  multo  eius 
notior  integritas  vitae  quam  rei  militaris  labor,  ita- 
que huius  memoria  est  nulla , illius  autem  magna 

2 fama,  ex  quo  cognomine  Bonus  est  appellatus,  fuit 
enim  perpetuo  pauper , cum  ditissimus  esse  posset 
propter  frequentes  delatos  honores  potestatesque  sum- 

3 mas , quae  ei  a populo  dabantur,  hic  cum  a rege  Phi- 
lippo munera  magnae  pecuniae  repudiaret,  legatique 
hortarentur  ut  acciperet  simulque  admonerent , si 
ipse  iis  facile  careret,  liberis  tamen  suis  prospiceret, 
quibus  difficile  esset  in  summa  paupertate  tantam 

4 paternam  tueri  gloriam,  his  ille  ‘ si  mei  similes  erunt , 
idem  hic’  inquit  ‘agellus  illos  alet,  qui  me  ad  hanc 
dignitatem  perduxit:  sin  dissimiles  sunt  futuri,  nolo 
meis  impensis  illorum  ali  augerique  luxuriam.’ 

2 Idem  cum  prope  ad  annum  octogesimum  prospera 
pervenisset  fortuna,  extremis  temporibus  magnum  in 

2 odium  venit  suorum  civium , primo , quod  cum 
Demade  de  urbe  tradenda  Antipatro  consenserat 
eiusque  consilio  Demosthenes  cum  ceteris , qui  bene 
de  re  publica  meriti  existimabantur , populi  scito 
in  exilium  erant  expulsi,  neque  in  eo  solum  offen- 

derat , , quod  patriae  male  consuluerat , sed  etiam , 
quod  amicitiae  fidem  non  praestiterat,  namque  auctus  3 
adiutusque  a Demosthene  eum,  quem  tenebat,  ascen- 
derat gradum , cum  adversus  Charetem  eum  subor- 
naret: ab  eodem  in  iudiciis,  cum  capitis  causam  di- 
ceret , defensus  aliquoties , liberatus  discesserat,  hunc 
non  solum  in  periculis  non  defendit,  sed  etiam  pro- 
didit. concidit  autem  maxime  uno  crimine , quod , 4 
cum  apud  eum  summum  esset  imperium  populi,  et 
Nicanorem , Cassandri  praefectum , insidiari  Piraeo 
Atheniensium  portui  a Dercylo  moneretur  idemque 
postularet  ut  provideret,  ne  commeatibus  civitas  pri- 
varetur, huic  audiente  populo  Phocion  negavit  esse 
periculum  seque  eius  rei  obsidem  fore  pollicitus  est. 
neque  ita  multo  post  Nicanor  Piraeo  est  potitus,  sine 
quo  Athenae  omnino  esse  non  possunt,  ad'  quem  5 
recuperandum  cum  populus  armatus  concurrisset , 
ille  non  modo  neminem  ad  arma  vocavit , sed  ne  ar- 
matis quidem  praeesse  voluit. 

Erant  eo  tempore  Athenis  duae  factiones,  qua- 8 
rum  una  populi  causam  agebat,  altera  optimatium, 
in  hac  erat  Phocion  et  Demetrius  Phalereus,  harum 
utraque  Macedonum  patrociniis  utebatur:  nam  po- 
pulares Polyperchonti  favebant,  optimates  cum  Cas- 
sandro sentiebant,  interim  a Polyperchonte  Cas-  2 
sander  Macedonia  pulsus  est.  quo  facto  populus 
superior  factus  statim  duces  adversariae  factionis  ca- 
pitis damnatos  patria  pepulit,  in  his  Phocionem  et 
Demetrium  Phalereum , deque  ea  re  legatos  ad  Po- 
lyperchontem misit,  qui  ab  eo  peterent  ut  sua  decreta 


102 


XIX.  PHOCION.  3.  4. 


3 confirmaret,  huc  eodem  profectus  est  Phocion,  quo 
ut  venit,  causam  apud  Philippum  regem  verbo,  re 
ipsa  quidem  apud  Polyperchontem  iussus  est  dicere: 

4 namque  is  tum  regis  rebus  praeerat,  hic  ah  Agnone 
accusatus , quod  Piraeum  Nicanori  prodidisset , ex 
consilii  sententia  in  custodiam  coniectus  Athenas  de- 
ductus est,  ut  ibi  de  eo  legibus  fieret  indicium. 

4 Huc  ut  perventum  est,  cum  propter  aetatem  pedi- 
bus iam  non  valeret  vehiculoque  portaretur,  magni 
concursus  sunt  facti , cum  alii , reminiscentes  veteris 
famae,  aetatis  misererentur,  plurimi  vero  ira  exa- 
cuerentur propter  proditionis  suspicionem  maximeque, 
quod  adversus  populi  commoda  in  senectute  steterat. 

2 quare  ne  perorandi  quidem  ei  data  est  facultas,  inde 
indicii  legitimis  quibusdam  confectis,  damnatus,  tra- 
ditus est  undecimviris,  quibus  ad  supplicium  more 

3 Atheniensium  publice  damnati  tradi  solent,  hic  cum 
ad  mortem  duceretur,  obvius  ei  fuit  Euphiletus,  quo 
familiariter  fuerat  usus,  is  cum  lacrimans  dixisset 
‘o  quam  indigna  perpeteris,  Phocion!’  huic  ille  ‘at 
non  inopinata’  inquit:  ‘hunc  enim  exitum  plerique 

4 clari  viri  habuerunt  Athenis.’  in  hoc  tantum  fuit 
odium  multitudinis , ut  nemo  ausus  sit  eum  liber  se- 
pelire. itaque  a servis  sepultus  est. 


XX.  TIMOLEON. 

1 Timoleon  Corinthius  sine  dubio  magnus  omnium 
iudicio  vir  exstitit,  namque  huic  uni  contigit,  quod 

nescio  an  nulli,  ut  et  patriam,  in  qua  erat  natus, 
oppressam  a tyranno  liberaret,  et  a Syracusanis, 
quibus  auxilio  erat  missus , iam  inveteratam  servitu- 
tem depelleret  totamque  Siciliam,  multos  annos  bello 
vexatam  a barbarisque  oppressam,  suo  adventu  in 
pristinum  restitueret,  sed  in  his  rebus  non  simplici  2 
fortuna  conflictatus  est,  et,  id  quod  difi&cilius  puta- 
tur, multo  sapientius  tulit  secundam  quam  adversam 
fortunam,  nam  cum  frater  eius  Timophanes,  dux  a 3 
Corinthiis  delectus,  tyrannidem  per  milites  mercena- 
rios occupasset  particepsque  regni  posset  esse,  tan- 
tum afuit  a societate  sceleris,  ut  antetulerit  civium 
suorum  libertatem  fratris  saluti  et  parere  legibus 
quam  imperare  patriae  satius  duxerit,  hac  mente  4 
per  haruspicem  communemque  af&nem , cui  soror 
ex  iisdem  parentibus  nata  nupta  erat , fratrem  ty- 
rannum interficiendum  curavit,  ipse  non  modo  ma- 
nus non  attulit,  sed  ne  aspicere  quidem  fraternum 
sanguinem  voluit,  nam  dum  res  conficeretur,  procul 
in  praesidio  fuit , ne  quis  satelles  posset  succurrere, 
hoc  praeclarissimum  eius  factum  non  pari  modo  pro-  5 
batum  est  ab  omnibus:  nonnulli  enim  laesam  ab  eo 
pietatem  putabant  et  invidia  laudem  virtutis  obtere- 
bant. mater  vero  post  id  factum  neque  domum  ad 
se  filium  admisit  neque  aspexit,  quin  eum  fratrici- 
dam impiumque  detestans  compellaret,  quibus  rebus  6 
ille  adeo  est  commotus,  ut  nonnumquam  vitae  finem 
facere  voluerit  atque  ex  ingratorum  hominum  con- 
>spectu  morte  decedere. 

Interim  Dione  Syracusis  interfecto  Dionysius  2 

rursus  Syracusarum  potitus  est.  cuius  adversarii, 
opem  a Corinthiis  petierunt  ducemque,  quo  in  bello 
uterentur,  postularunt,  huc  Timoleon  missus  incre- 

2 dibili  felicitate  Dionysium  tota  Sicilia  expulit,  cum 
interficere  posset,  noluit,  tutoque  ut  Corinthum  per- 
veniret effecit , quod  utrorumque  Dionysiorum  opi- 
bus Corinthii  saepe  adiuti  fuerant,  cuius  benignitatis 
memoriam  volebat  exstare,  eamque  praeclaram  victo- 
riam ducebat , in  qua  plus  esset  clementiae  quam  cru- 
delitatis, postremo  ut  non  solum  auribus  acciperetur, 
sed  etiam  oculis  cerneretur,  quem  ex  quanto  regno 

3 ad  quam  fortunam  detrusisset,  post  Dionysii  deces- 
sum cum  Hiceta  bellavit,  qui  adversatus  erat  Dio- 
nysio : quem  non  odio  tyrannidis  dissensisse , sed 
cupiditate  indicio  fuit,  quod  ipse  expulso  Dionysio 

4 imperium  dimittere  noluit,  hoc  superato  Timoleon 
maximas  copias  Carthaginiensium  apud  Crimisum 
fiumen  fugavit  ac  satis  habere  coegit , si  liceret 
Africam  obtinere,  qui  iam  complures  annos  posses- 
sionem Siciliae  tenebant,  cepit  etiam  Mamercum 
Italicum  ducem,  hominem  bellicosum  et  potentem^ 
qui  tyrannos  adiutum  in  Siciliam  venerat. 

3 Quibus  rebus  confectis  cuni  propter  diuturnita- 
tem belli  non  solum  regiones,  sed  etiam  urbes  deser- 
tas videret , conquisivit  quos  potuit , primum  Siculos ^ 
dein  Corintho  arcessivit  colonos,  quod  ab  iis  initio 

2 Syracusae  erant  conditae,  civibus  veteribus  sua  resti- 
tuit, novis  bello  vacuefactas  possessiones  divisit,  ur- 
bium moenia  disiecta  fanaque  deserta  refecit,  civita- 
tibus leges  libertatemque  reddidit:  ex  maximo  bello 

tantum  otium  toti  insulae  conciliavit,  ut  hic  con- 
ditor urbium  earum,  non  illi,  qui  initio  deduxerant, 
videretur,  arcem  Syracusis  quam  munierat  Diony-  3 
sius  ad  urbem  obsidendam , a fundamentis  disiecit , 
cetera  tyrannidis  propugnacula  demolitus  est  dedit- 
que  operam , ut  quam  minime  multa  vestigia  ser- 
vitutis manerent,  cum  tantis  esset  opibus,  ut  etiam  4 
invitis  imperare,  tantum  autem  amorem  haberet  om- 
nium Siculorum,  ut  nullo  recusante  regnum  obtinere 
posset,  maluit  se  diligi  quam  metui,  itaque,  cum 
primum  potuit,  imperium  deposuit  ac  privatus  Syra- 
cusis , quod  reliquum  vitae  fuit , vixit,  neque  vero  id  5 
imperite  fecit:  nam  quod  ceteri  reges  imperio  potuerunt, 
bic  benevolentia  tenuit,  nullus  bonos  huic  defuit , 
neque  postea  res  ulla  Syracusis  gesta  est  publice,  de 
qua  prius  sit  decretum  quam  Timoleontis  esset  sen- 
tentia cognita,  nullius  umquam  consilium  non  modo  6 
antelatum , sed  ne  comparatum  quidem  est.  neque  id 
magis  eius  benevolentia  factum  est  quam  prudentia. 

Hic  cum  aetate  iam  provectus  esset , sine  ullo  4 
morbo  lumina  oculorum  amisit,  quam  calamitatem 
ita  moderate  tulit,  ut  neque  eum  querentem  quis- 
quam audierit,  neque  eo  minus  privatis  publicisque 
rebus  interfuerit,  veniebat  autem  in  theatrum , cum  2 
ibi  concibum  populi  haberetur,  propter  valetudinem 
vectus  iumentis  iunctis,  atque  ita  de  vehiculo  quae 
videbantur  dicebat,  neque  hoc  illi  quisquam  tribue- 
bat superbiae : nihil  enim  umquam  neque  insolens 
neque  gloriosum  ex  ore  eius  exiit,  qui  quidem , cum  3^ 
suas  laudes  audiret  praedicari,  numquam  aliud  dixit 

quam  se  in  ea  re  maxime  diis  agere  gratias  atque 
habere,  quod,  cum  Siciliam  recreare  constituissent, 

4 tum  se  potissimum  ducem  esse  voluissent : nihil  enim 
rerum  humanarum  sine  deorum  numine  geri  putabat, 
itaque  suae  domi  sacellum  Automatias  constituerat 
idque  sanctissime  colebat. 

5 Ad  hanc  hominis  excellentem  bonitatem  mirabiles 
accesserant  casus,  nam  proelia  maxima  natali  suo 
die  fecit  omnia:  quo  factum  est  ut  eum  diem  festum 

2 haberet  universa  Sicilia,  huic  quidam  Laphystius , 
homo  petulans  et  ingratus,  vadimonium  cum  vellet 
imponere,  quod  cum  illo  se  lege  agere  diceret,  et 
complures  concurrissent , qui  procacitatem  hominis  ma- 
nibus coercere  conarentur,  Timoleon  oravit  omnes, 
ne  id  facerent,  namque  id  ut  Laphystio  et  cuivis 
liceret , se  maximos  labores  summaque  adisse  pericula, 
hanc  enim  speciem  libertatis  esse,  si  omnibus,  quod 

3 quisque  vellet,  legibus  experiri  liceret,  idem,  cum 
quidam  Laphystii  similis,  nomine  Demaenetus,  in 
contione  populi  de  rebus  gestis  eius  detrahere  coe- 
pisset ac  nonnulla  inveheretur  in  Timoleonta,  dixit 
nunc  demum  se  voti  esse  damnatum:  namque  hoc  a 
diis  immortalibus  semper  precatum,  ut  talem  liber- 
tatem restitueret  Syracusanis,  in  qua  cuivis  liceret, 
de  quo  vellet  quod  vellet  impune  dicere. 

4 Hic  cum  diem  supremum  obisset,  publice  a Syra- 
cusanis in  gymnasio,  quod  Timoleonteum  appella- 
tur, tota  celebrante  Sicilia  sepultus  est. 

Hi  fere  fuerunt  Graecae  gentis  duces , qui  me-  1 
moria  digni  videantur,  praeter  reges:  namque  eos 
attingere  noluimus , quod  omnium  res  gestae  sepa- 
ratim  sunt  relatae,  neque  tamen  ii  admodum  sunt 
multi.  Lacedaemonius  autem  Agesilaus  nomine , non  2 
potestate  fuit  rex,  sicut  ceteri  Spartani,  ex  iis  vero, 
qui  dominatum  imperio  tenuerunt , excellentissimi 
fuerunt,  ut  nos  indicamus,  Persarum  Cyrus  et  Da- 
rius, Hystaspis  filius:  quorum  uterque  privatus  vir- 
tute regnum  est  adeptus,  prior  liorum  apud  Massa- 
getas  in  proelio  cecidit,  Darius  senectute  diem  obiit 
supremum,  tres  sunt  praeterea  eiusdem  gentis:  Xer-  3 
xes  et  duo  Artaxerxae , Macrochir  cognomine  et  Mne- 
mon. Xerxis  maxime  est  illustre , quod  maximis  post 
hominum  memoriam  exercitibus  terra  marique  bel- 
lum intulit  Graeciae,  at  Macrochir  praecipuam  habet  4 
laudem  amplissimae  pulcherrimaeque  corporis  formae, 
quam  incredibili  ornavit  virtute  belli:  namque  illo 
Perses  nemo  manu  fuit  fortior.  Mnemon  autem 
iustitiae  fama  floruit,  nam  cum  matris  suae  scelere 
amisisset  uxorem,  tantum  indulsit  dolori,  ut  eum 
pietas  vinceret,  ex  his  duo  eodem  nomine  morbo  5 
naturae  debitum  reddiderunt : tertius  ab  Artabano 
praefecto  ferro  interemtus  est. 

£x  Macedonum  autem  gente  duo  multo  ceteros  2 
antecesserunt  rerum  gestarum  gloria : Philippus,  Amyn- 
tae filius , et  Alexander  Magnus,  horum  alter  Ba- 
bylone morbo  consumtus  est , Philippms  Aegiis  a 

Pausania,  cum  spectatum  ludos  iret,  iuxta  theatrum 

2 occisus  est.  unus  Epirotes , Pyrrhus , qui  cum  populo 
Romano  bellavit,  is  cum  Argos  oppidum  oppugnaret 
in  Peloponneso,  lapide  ictus  interiit,  unus  item  Si- 
culus, Dionysius  prior,  nam  et  manu  fortis  et  belli 
peritus  fuit  et,  id  quod  in  tyranno  non  facile  repe- 
ritur , minime  libidinosus , non  luxuriosus , non  ava- 
rus , nullius  denique  rei  cupidus  nisi  singularis  per- 
petuique  imperii  ob  eamque  rem  crudelis:  nam  dum 
id  studuit  munire , nullius  pepercit  vitae , quem  eius 

3 insidiatorem  putaret,  hic  cum  virtute  tyrannidem 
sibi  peperisset,  magna  retinuit  felicitate:  maior  enim 
annis  sexaginta  decessit  florente  regno,  neque  in 
tam  multis  annis  cuiusquam  ex  sua  stirpe  funu& 
vidit , cum  ex  tribus  uxoribus  liberos  procreasset 
multos  multique  ei  nati  essent  nepotes. 

3 Fuerunt  praeterea  magni  reges  ex  amicis  Ale- 
xandri Magni , qui  post  obitum  eius  imperia  cepe- 
runt, in  iis  Antigonus  et  huius  filius  Demetrius, 

2 Lysimachus,  Seleucus,  Ptolemaeus,  ex ^ his  Antigo- 
nus in  proelio,  cum  adversus  Seleucum  et  Lysima- 
chum dimicaret,  occisus  est.  pari  leto  affectus  est 
Lysimachus  ab  Seleuco : namque  societate  dissoluta 

3 bellum  inter  se  gesserunt,  at  Demetrius,  cum  filiam 
suam  Seleuco  in  matrimonium  dedisset  neque  eo 
magis  fida  inter  eos  amicitia  manere  potuisset, 
captus  bello  in  custodia  socer  generi  periit  morbo. 

4 neque  ita  multo  post  Seleucus  a Ptolemaeo  Cerauno 
dolo  interfectus  est , quem  ille  a patre  expulsum 
Alexandrea  alienarum  opum  indigentem  receperat.. 

ipse  autem  Ptolemaeus,  cum  vivus  filio  regnum  tra- 
didisset, ab  illo  eodem  vita  privatus  dicitur. 

De  quibus  quoniam  satis  dictum  putamus , non  5 
incommodum  videtur  non  praeterire  Hamilcarem  et 
Hannibalem , quos  et  animi  magnitudine  et  callidi- 
tate omnes  in  Africa  natos  praestitisse  constat. 


XXII.  HAMILCAR. 

Hamilcar,  Hannibalis  filius,  cognomine  Barca,  1 
Carthaginiensis , primo  Punico  bello , sed  tempori- 
bus extremis , admodum  adulescentulus  in  Sicilia 
praeesse  coepit  exercitui,  cum  ante  eius  adventum  2 
et  mari  et  terra  male  res  gererentur  Carthaginien- 
sium , ipse , ubi  adfuit , numquam  hosti  cessit  neque 
locum  nocendi  dedit,  saepeque  e contrario  occasione 
data  lacessivit  semperque  superior  discessit.  quo 
facto , cum  paene  omnia  in  Sicilia  Poeni  amisissent, 
ille  Erycem  sic  defendit,  ut  bellum  eo  loco  gestum 
non  videretur,  interim  Carthaginienses  classe  apud  3 
insulas  Aegates  a C.  Lutatio , consule  Romano , su- 
perati , statuerunt  belli  facere  finem  eamque  rem 
arbitrio  permiserunt  Hamilcaris,  ille,  etsi  fiagrabat 
bellandi  cupiditate,  tamen  paci  serviendum  putavit, 
quod  patriam  exhaustam  sumtibus  diutius  calami- 
tates belli  ferre  non  posse  intelligebat , sed  ita,  ut  4 
statim  mente  agitaret,  si  paulum  modo  res  essent 
refectae,  bellum  renovare  Romanosque  armis  perse- 

qui  donicum  aut  virtute  vicissent  aut  victi  manus^ 

5 dedissent,  hoc  consilio  pacem  conciliavit , in  quo 
tanta  fuit  ferocia,  cum  Catulus  negaret  bellum  com- 
positurum , nisi  ille  cum  suis , qui  Erycem  tenerent , 
armis  relictis  Sicilia  decederent,  ut  succumbente  pa- 
tria ipse  periturum  se  potius  dixerit , quam  cum  tanto 
flagitio  domum  rediret:  non  enim  suae  esse  virtutis 
arma  a patria  accepta  adversus  Jiostes  adversariis 
tradere,  buius  pertinaciae  cessit  Catulus. 

2  At  ille,  ut  Carthaginem  venit,  multo  aliter,  ac 
sperarat,  rem  publicam  se  habentem  cognovit,  nam- 
que diuturnitate  externi  mali  tantum  exarsit  intesti- 
num bellum , ut  numquam  in  pari  periculo  fuerit 

2 Carthago , nisi  cum  deleta  est.  primo  mercenarii 
milites,  quibus  adversus  Romanos  usi  erant,  descive- 
runt : quorum  numerus  erat  viginti  millium,  bi  totam 
abalienarunt  Africam , ipsam  Carthaginem  oppugna- 

3 runt.  quibus  malis  adeo  sunt  Poeni  perterriti,  ut 
auxilia  etiam  ab  Romanis  petierint  eaque  impetra- 
rint.  sed  extremo , cum  prope  iam  ad  desperatio- 
nem pervenissent,  Hamilcarem  imperatorem  fecerunt» 

4 is  non  solum  hostes  a muris  Carthaginis  removit, 
cum  amplius  centum  millia  facta  essent  armatorum , 
sed  etiam  eo  compulit , ut  locorum  angustiis  clausi 
plures  fame  quam  ferro  interirent,  omnia  oppida 
abalienata , in  bis  Uticam  atque  Hipponem , valen- 

5 tissima  totius  Africae,  restituit  patriae,  neque  eo 
fuit  contentus,  sed  etiam  fines  imperii  propagavit, 
tota  Africa  tantum  otium  reddidit,  ut  nullum  in  ea 
bellum  videretur  multis  annis  fuisse. 

Rebus  bis  ex  sententia  peractis  fidenti  animo  3 
atque  infesto  Romanis,  quo  facilius  causam  bellandi 
reperiret,  effecit,  ut  imperator  cum  exercitu  in  Hi- 
spaniam mitteretur,  eoque  secum  duxit  filium  Han- 
nibalem annorum  novem,  erat  praeterea  cum  eo  2 
adolescens  illustris , formosus , Hasdrubal , quem,  non- 
nulli diligi  tenerius,  quam  par  erat,  ab  Hamilcare 
loquebantur:  non  enim  maledici  tanto  viro  deesse 
poterant,  quo  factum  est  ut  a praefecto  morum 
Hasdrubal  cum  eo  vetaretur  esse,  buic  ille  filiam 
suam  in  matrimonium  dedit,  quod  moribus  eorum 
non  poterat  interdici  socero  genero,  de  boc  ideo  3 
mentionem  fecimus,  quod  Hamilcare  occiso  ille  exer- 
citui praefuit  resque  magnas  gessit,  et  princeps  lar- 
gitione vetustos  pervertit  mores  Carthaginiensium , 
eiusdemque  post  mortem  Hannibal  ab  exercitu  acce- 
pit imperium. 

At  Hamilcar , posteaquam  mare  transiit  in  Hi-  4 
spaniamque  venit,  magnas  res  secunda  gessit  fortuna : 
maximas  bellicosi ssimasque  gentes  subegit,  equis, 
armis,  viris,  pecunia  totam  locupletavit  Africam, 
bic  cum  in  Italiam  bellum  inferre  meditaretur,  nono  2 
anno  postquam  in  Hispaniam  venerat,  in  proelio 
pugnans  adversus  Vettones  occisus  est.  buius  perpe-  3 
tuum  odium  erga  Romanos  maxime  concitasse  vide- 
tur secundum  bellum  Punicum,  namque  Hannibal , 
filius  eius,  assiduis  patris  obtestationibus  eo  est  per- 
ductus, ut  interire  quam  Romanos  non  experiri  mallet. 

XXIII.  HANNIBAL. 

1 Hannibal,  Hamilcaris  filius,  Carthaginiensis,  si 
verum  est,  quod  nemo  dubitat,  populum  Romanum 
omnes  gentes  virtute  superare,  non  est  infitiandum 
Hannibalem  tanto  praestitisse  ceteros  imperatores 
prudentia  , quanto  populus  Romanus  antecedat  forti- 

2 tudine  cunctas  nationes,  nam  quotiescumque  cum 
eo  congressus  est  in  Italia , semper  discessit  superior, 
quod  nisi  domi  civium  suorum  invidia  debilitatus 
esset,  Romanos  videtur  superare  potuisse,  sed  mul- 
torum obtrectatio  devicit  unius  virtutem. 

3 Hic  autem  velut  hereditate  relictum  odium  pa- 
ternum erga  Romanos  sic  conservavit,  ut  prius  ani- 
mam quam  id  deposuerit , qui  quidem , cum  patria 
pulsus  esset  et  alienarum  opum  indigeret,  numquam 

2 destiterit  animo  bellare  cum  Romanis,  nam  ut  omit- 
tam Philippum,  quem  absens  hostem  reddidit  Roma- 
nis, omnium  iis  temporibus  potentissimus  rex  An- 
tiochus fuit,  hunc  tanta  cupiditate  incendit  bellandi, 
ut  usque  a rubro  mari  arma  conatus  sit  inferre  Ita- 

2 liae.  ad  quem  cum  legati  venissent  Romani , qui 
de  eius  voluntate  explorarent  darentque  operam  con- 
siliis clandestinis,  ut  Hannibalem  in  suspicionem  regi 
adducerent , tamquam  ab  ipsis  corruptus  alia  atque 
antea  sentiret,  neque  id  frustra  fecissent,  idque  Han- 
nibal comperisset  seque  ab  interioribus  consiliis  se- 

3 gregari  vidisset,  tempore  dato  adiit  ad  regem,  eique 
cum  multa  de  fide  sua  et  odio  in  Romanos  comme- 
morasset,  hoc  adiunxit:  ‘pater  meus’,  inquit,  ‘Ha- 

milcar , puerulo  me , utpote  uon  amplius  novem  an- 
nos nato,  in  Hispaniam  imperator  proficiscens  Car- 
thagine, lovi  optimo  maximo  hostias  immolavit, 
quae  divina  res  dum  conficiebatur , quaesivit  a me  4 
vellemne  secum  in  castra  proficisci,  id  cum  libenter 
accepissem  atque  ab  eo  petere  coepissem  ne  dubitaret 
ducere , tum  ille , faciam , inquit , si  mihi  fidem , quam 
postulo,  dederis,  simul  me  ad  aram  adduxit,  apud 
quam  sacrificare  institerat,  eamque  ceteris  remotis 
tenentem  iurare  iussit,  numquam  me  in  amicitia  cum 
Romanis  fore,  id  ego  iusiurandum  patri  datum,  us-  5 
que  ad  hanc  aetatem  ita  conservavi,  ut  nemini  du- 
bium esse  debeat , quin  reliquo  tempore  eadem  mente 
sim  futurus,  quare  si  quid  amice  de  Romanis  cogi-  6 
tabis,  non  imprudenter  feceris,  si  me  celaris:  cum 
quidem  bellum  parabis , te  ipsum  frustraberis , si  non 
me  in  eo  principem  posueris’. 

Hac  igitur  qua  diximus  aetate  cum  patre  in  Hi-  3 
spaniam  profectus  est:  cuius  post  obitum,  Hasdru- 
bale imperatore  suffecto , equitatui  omni  praefuit,  hoc 
quoque  interfecto  exercitus  summam  imperii  ad  eum 
detulit,  id  Carthaginem  delatum  publice  compro- 
batum est.  sic  Hannibal  minor  quinque  et  viginti  2 
annis  imperator  factus  proximo  triennio  omnes  gen- 
tes Hispaniae  bello  subegit:  Saguntum,  foederatam 
civitatem,  vi  expugnavit,  tres  exercitus  maximos 
comparavit,  ex  his  unum  in  Africam  misit,  alte-  3 
rum  cum  Hasdrubale  fratre  in  Hispania  reliquit,  ter- 
tium in  Italiam  secum  duxit,  saltum  Pyrenaeum 
transiit,  quacumque  iter  fecit,  cum  omnibus  incolis 

4 conflixit:  neminem  nisi  victum  dimisit,  ad  Alpes 
posteaquam  venit,  quae  Italiam  ab  Gallia  seiungunt, 
quas  nemo  umqnam  cum  exercitu  ante  eum  praeter 
Herculem  Graium  transierat  (quo  facto  is  hodie  sal- 
tus Graius  appellatur) , Alpinos  conantes  prohibere 
transitu  concidit,  loca  patefecit,  itinera  muniit,  effecit 
ut  ea  elephantus  ornatus^  ire  posset,  qua  antea  unus 
homo  inermis  vix  poterat  repere,  hac  copias  tra- 
duxit in  Italiamque  pervenit. 

4 Conflixerat  apud  Rhodanum  cum  P.  Cornelio 
Scipione  consule  eumque  pepulerat,  cum  hoc  eodem 
Clastidii  apud  Padum  decernit  sauciumque  inde  ac 

2 fugatum  dimittit,  tertio  idem  Scipio  cum  collega 
Tiberio  Longo  apud  Trebiam  adversus  eum  venit, 
cum  iis  manum  conseruit:  utrosque  profligavit,  inde 
per  Ligures  Apenninum  transiit,  petens  Etruriam. 

3 hoc  itinere  adeo  gravi  morbo  afficitur  oculorum , ut 
postea  numquam  dextro  aeque  bene  usus  sit.  qua 
valetudine  cum  etiamtum  premeretur  lecticaque  fer- 
retur, C.  Flaminium  consulem  apud  Trasumenum  lacum 
cum  exercitu  insidiis  circumventum  occidit,  neque 
multo  post  C.  Centenium  praetorem  cum  delecta 

4 manu  saltus  occupantem,  hinc  in  Apuliam  pervenit, 
ibi  obviam  ei  venerunt  duo  consules,  C.  Terentius 
et  L.  Aemilius,  utriusque  exercitus  uno  proelio  fu- 
gavit, Paulum  consulem  occidit  et  aliquot  praeterea 
consulares,  in  iis  Cn.  Servilium  Geminum,  qui  su- 
periore anno  fuerat  consul. 

5 Hac  pugna  pugnata  Romam  profectus  nullo  re- 
sistente in  propinquis  urbi  montibus  moratus  est. 

cum  aliquot  ibi  dies  castra  habuisset  et  Capuam  re- 
verteretur , Q.  Fabius  Maximus , dictator  Romanus , 
in  agro  Falerno  ei  se  obiecit.  hic  clausus  locorum  2 
angustiis  noctu  sine  ullo  detrimento  exercitus  se  ex- 
pedivit Fabioque , callidissimo  imperatori , dedit  verba, 
namque  obducta  nocte  sarmenta  in  cornibus  iuven- 
corum  deligata  incendit  eiusque  generis  multitudi- 
nem magnam  dispalatam  immisit,  quo  repentino 
obiecto  visu  tantum  terrorem  iniecit  exercitui  Roma- 
norum , ut  egredi  extra  vallum  nemo  sit  ausus,  hanc  3 
post  rem  gestam  non  ita  multis  diebus  M.  Minucium 
Rufum , magistrum  equitum  pari  ac  dictatorem  im- 
perio, dolo  perductum  in  proelium  fugavit.  Tibe- 
rium Sempronium  Gracchum , iterum  consulem , in 
Lucanis  absens  in  insidias  inductum  sustulit.  M. 
Claudium  Marcellum,  quinquies  consulem,  apud  Ve- 
nusiam pari  modo  interfecit,  longum  est  omnia  4 
enumerare  proelia,  quare  hoc  unum  satis  erit  dic- 
ctum,  ex  quo  intelligi  possit,  quantus  ille  fuerit; 
quamdiu  in  Italia  fuit,  nemo  ei  in  acie  restitit, 
nemo  adversus  eum  post  Cannensem  pugnam  in 
campo  castra  posuit. 

Hinc  invictus  patriam  defensum  revocatus  bellum  6 
gessit  adversus  P.  Scipionem,  filium  eius  Scipionis, 
quem  ipse  primo  apud  Rhodanum,  iterum  apud  Pa- 
dum, tertio  apud  Trebiam  fugarat.  cum  hoc  ex-  2 
haustis  iam  patriae  facultatibus  cupivit  in  praesentia 
bellum  componere,  quo  valentior  postea  congredere- 
tur. colloquium  convenit:  conditiones  non  convene- 
runt. post  id  factum  paucis  diebus  apud  Zamam  3 

cum  eodem  conflixit : pulsus  (incredibile  dictu) 

biduo  et  duabus  noctibus  Hadrumetum  pervenit , 
quod  abest  ab  Zama  circiter  millia  passuum  trecenta. 

4 in  bac  fuga  Numidae,  qui  simul  cum  eo  ex  acie 
excesserant , insidiati  sunt  ei : quos  non  solum  effu- 
git, sed  etiam  ipsos  oppressit.  Hadrumeti  reliquos 
e fuga  collegit:  novis  delectibus  paucis  diebus  mul- 
tos contraxit. 

7 Cum  in  apparando  acerrime  esset  occupatus,  Car- 
thaginienses bellum  cum  Romanis  composuerunt,  ille 
nihilo  secius  exercitui  postea  praefuit  resque  in  Africa 
gessit  usque  ad  P.  Sulpicium  C.  Aurelium  consules. 

2 his  enim  magistratibus  legati  Carthaginienses  Romam 
venerunt , qui  senatui  populoque  Romano  gratias 
agerent,  quod  cum  iis  pacem  fecissent,  ob  eamque 
rem  corona  aurea  eos  donarent  simulque  peterent, 
ut  obsides  eorum  Fregellis  essent  captivique  redde- 

3 rentur.  his  ex  senatus  consulto  responsum  est:  mu- 
nus eorum  gratum  acceptumque  esse;  obsides,  quo 
loco  rogarent,  futuros,  captivos  non  remissuros, 
quod  Hannibalem,  cuius  opera  susceptum  bellum  fo- 
ret , inimicissimum  nomini  Romano , etiam  nunc  cum 
imperio  apud  exercitum  haberent  itemque  fratrem 

4 eius  Magonem,  hoc  responso  Carthaginienses  co- 
gnito Hannibalem  donjum  revocarunt,  huc  ut  rediit, 
rex  factus  est,  postquam  praetor  fuerat,  anno  se- 
cundo et  vicesimo : ut  enim  Romae  consules , sic 

6 Carthagine  quotannis  bini  reges  creabantur,  in  eo 
magistratu  pari  diligentia  se  Hannibal  praebuit,  ac 
fuerat  in  bello,  namque  effecit,  ex  novis  vectigali- 

bus  non  solum  ut  esset  pecunia,  qu^e  Romanis  ex 
foedere  penderetur,  sed  etiam  superesset,  quae  in 
aerario  reponeretur,  deinde  anno  post  M.  Claudio  6 
L.  Furio  consulibus , Roma  legati  Carthaginem  ve- 
nerunt. bos  Hannibal  ratus  sui  exposcendi  gratia 
missos,  priusquam  iis  senatus  daretur,  navem  ascen- 
dit clam  atque  in  Syriam  ad  Antiochum  profugit, 
hac  re  palam  facta  Poeni  naves  duas,  quae  eum  7 
comprehenderent , si  possent  consequi , miserunt : 
bona  eius  publicarunt,  domum  a fundamentis  disie- 
cerunt,  ipsum  exulem  iudicarunt. 

At  Hannibal  anno  tertio , postquam  domo  pro-  8 
fugerat , L.  Cornelio  Q.  Minucio  consulibus , cum 
quinque  navibus  Africam  accessit  in  finibus  Cyre- 
naeorum , si  forte  Carthaginienses  ad  bellum  Antiochi 
spe  fiduciaque  inducere  posset,  cui  iam  persuaserat, 
ut  cum  exercitibus  in  Italiam  proficisceretur,  huc  2 
Magonem  fratrem  excivit,  id  ubi  Poeni  rescive- 
runt, Magonem  eadem,  qua  fratrem,  poena  absen- 
tem aflPecerunt.  illi  desperatis  rebus  cum  solvissent 
naves  ac  vela  ventis  dedissent,  Hannibal  ad  Antio- 
chum pervenit,  de  Magonis  interitu  duplex  memoria 
prodita  est:  namque  alii  naufragio,  alii  a servulis 
ipsius  interfectum  eum  scriptum  reliquerunt.  An-  S 
tiochus  autem , si  tam  in  gerendo  bello  consiliis 
eius  parere  voluisset,  quam  in  suscipiendo  institerat, 
propius  Tiberi  quam  Thermopylis  de  summa  imperii 
dimicasset.  quem  etsi  multa  stulte  conari  videbat, 
tamen  nulla  deseruit  in  re.  praefuit  paucis  navibus,  4 
quas  ex  Syria  iussus  erat  in  Asiam  ducere , iisque 

adversus  Ehodiorum  classem  in  Pamphylio  mari  con- 
flixit. quo  cum  multitudine  adversariorum  sui  supe- 
rarentur , ipse , quo  cornu  rem  gessit , fuit  superior. 

9 Antiocho  fugato,  verens  ne  dederetur,  quod  sine^ 
dubio  accidisset , si  sui  fecisset  potestatem , Cretam 
ad  Gortynios  venit,  ut  ibi,  quo  se  conferret,  con- 

2 sideraret.  vidit  autem  vir  omnium  callidissimus  in 
magno  se  fore  periculo,  nisi  quid  providisset,  propter 
avaritiam  Cretensium:  magnam  enim  secum  pecu- 

3 niam  portabat,  de  qua  sciebat  exisse  famam,  itaque 
capit  tale  consilium,  amphoras  complures  complet 
plumbo,  summas  operit  auro  et  argento,  has  prae- 
sentibus principibus  deponit  in  templo  Dianae,  si- 
mulans se  suas  fortunas  illorum  fidei  credere,  bis  in 
errorem  inductis , statuas  aeneas , quas  secum.  porta- 
bat , omni  sua  pecunia  complet  easque  in  propatulo 

4 domi  abiicit.  Gortynii  templum  magna  cura  custo- 
diunt, non  tam  a ceteris  quam  ab  Hannibale,  ne 
ille  inscientibus  iis  tolleret  secumque  duceret. 

10  Sic  conservatis  suis  rebus  Poenus,  illusis  Cre- 
tensibus . omnibus , ad  Prusiam  in  Pontum  pervenit, 
apud  quem  eodem  animo  fuit  erga  Italiam , neque 
aliud  quidquam  egit  quam  regem  armavit  et  exacuit 

2 adversus  Romanos,  quem  cum  videret  domesticis 
opibus  minus  esse  robustum , conciliabat  ceteros  reges  ^ 
adiungebat  bellicosas  nationes,  dissidebat  ab  eo  Per- 
gamenus rex  Eumenes,  Romanis  amicissimus:  quo 

3 magis  cupiebat  eum  Hannibal  opprimi,  bellumque 
inter  eos  gerebatur  et  mari  et  terra,  sed  utrobique 
Eumenes  plus  valebat  propter  Romanorum  socie- 

tatem:  quem  si  removisset,  faciliora  sibi  cetera  fore 
arbitrabatur.  ad  hunc  interficiendum  talem  iniit 
rationem,  classe  paucis  diebus  erant  decreturi,  supe-  4 
rabatur  navium  multitudine : dolo  erat  pugnandum , 
cum  par  non  esset  armis,  imperavit  quam  plurimas 
venenatas  serpentes  vivas  colligi  easque  in  vasa  ficti- 
lia coniici.  harum  cum  effecisset  magnam  multi-  5 
tudinem , die  ipso  , quo  facturus  erat  navale  proelium , 
classiarios  convocat  iisque  praecipit , ut  omnes  in 
unam  Eumenis  regis  concurrant  navem , a ceteris 
tantum  satis  habeant  se  defendere,  id  illos  facile 
serpentium  multitudine  consecuturos,  rex  autem  in  6 
qua  nave  veheretur,  ut  scirent,  se  facturum:  quem 
si  aut  cepissent  aut  interfecissent,  magno  iis  polli- 
cetur praemio  fore,  tali  cohortatione  militum  facta  11 
classis  ab  utrisque  in  proelium  deducitur,  quarum 
acie  constituta,  priusquam  signum  pugnae  daretur, 
Hannibal , ut  palam  faceret  suis , quo  loco  Eumenes 
esset , tabellarium  in  scapha  cum  caduceo  mittit,  qui  2 
ubi  ad  naves  adversariorum  pervenit  epistolamque 
ostendens  se  regem  professus  est  quaerere , statim 
ad  Eumenem  deductus  est,  quod  nemo  dubitabat, 
quin  aliquid  de  pace  esset  scriptum,  tabellarius  ducis 
nave  declarata  suis  eodem,  unde  erat  egressus,  se 
recepit,  at  Eumenes  soluta  epistola  nihil  in  ea  rep-  S 
perit,  nisi  quae  ad  irridendum  eum  pertinerent,  cuius 
rei  etsi  causam  mirabatur  neque  reperiebat,  tamen 
proelium  statim  committere  non  dubitavit,  horum  4 
in  concursu  Bithyni  Hannibalis  praecepto  universi 
navem  Eumenis  adoriuntur,  quorum  vim  rex  cum 

sustinere  non  posset , fuga  salutem  petiit : quam  con- 
secutus non  esset,  nisi  intra  sua  praesidia  .se  rece- 

5 pisset,  quae  in  proximo  litore  erant  collocata,  reli- 
quae Pergamenae  naves  cum  adversarios  premerent 
acrius , repente  in  eas  vasa  fictilia , de  quibus  supra 
mentionem  fecimus,  coniici  coepta  sunt,  quae  iacta 
initio  risum  pugnantibus  concitarunt,  neque  quare 

6 id  fieret  poterat  intelligi.  postquam  autem  naves 
suas  oppletas  conspexerunt  serpentibus,  nova  re  per- 
territi , cum  , quid  potissimum  vitarent , non  viderent , 
puppes  verterunt  seque  ad  sua  castra  nautica  rettu- 

7 Ierunt,  sic  Hannibal  consilio  arma  Pergamenorum 
superavit,  neque  tum  solum,  sed  saepe  alias  pede- 
stribus copiis  pari  prudentia  pepulit  adversarios. 

l2  Quae  dum  in  Asia  geruntur,  accidit  casu  ut  le- 
gati Prusiae  Romae  apud  T.  Quintium  Flamininum 
consularem  cenarent , atque  ibi  de  Hannibale ' men- 
tione facta  ex  iis  unus  diceret  eum  in  Prusiae  regno 

2 esse,  id  postero  die  Flamininus  senatui  detulit,  pa- 
, tres , qui  Hannibale  vivo  numquam  se  sine  insidiis 
futuros  existimarent , legatos  in  Bithyniam  miserunt , 
in  iis  Flamininum,  qui  ab  rege  peterent,  ne  inimi- 

8 cissimum  suum  secum  haberet  sibique  dederet,  his' 
Prusia  negare  ausus  non  est:  illud  recusavit,  ne  id 
a se  fieri  postularent , quod  adversus  ius  hospitii  es- 
set : ipsi , si  possent , comprehenderent : locum , ubi 
esset,  facile  inventuros.  Hannibal  enim  uno  loco  se 
tenebat  in  castello,  quod  ei  a rege  datum  erat  mu- 
neri , idque  sic  aedificarat , ut  in  omnibus  partibus  aedi- 
ficii exitus  haberet , scilicet  vferens  ne  usu  veniret , quod 

accidit,  huc  cum  legati  Romanorum  venissent  ac  mul-  4 
titudine  domum  eius  circumdedissent,  puer  ab  ianua 
prospiciens  Hannibali  dixit  plures  praeter  consuetudi- 
nem armatos  apparere,  qui  imperavit  ei , ut  omnes  fo- 
res aedificii  circumiret  ac  propere  sibi  nuntiaret , num 
eodem  modo  undique  obsideretur,  puer  cum  celeriter,  5 
quid  esset , renuntiasset  omnesque  exitus  occupatos 
ostendisset,  sensit  id  non  fortuito  factum,  sed  se  peti 
neque  sibi  diutius  vitam  esse  retinendam,  quam  ne 
alieno  arbitrio  dimitteret,  memor  pristinarum  virtutum  , 
venenum , quod  semper  secum  babere  consuerat , sumsit. 

Sic  vir  fortissimus , multis  variisque  perfunctus  labo-  13 
ribus,  anno  acquievit  septuagesimo,  quibus  consulibus 
interierit,  non  convenit,  namque  Atticus  M.  Claudio 
Marcello  Q.  Fkbio  Labeone  consulibus  mortuum  in  an- 
nali suo  scriptum  reliquit , at  Polybius  L.  Aemilio  Paulo 
Cn.  Baebio  Tampbilo , Sulpicius  autem  Blitbo  P.  Cor- 
nelio Cetbogo  M.  Baebio  Tampbilo.  atque  bic  tantus  2 
vir  tantisque  bellis  districtus  nonnibil  temporis  tribuit 
litteris,  namque  aliquot  eius  libri  sunt , Graeco  sermone 
confecti , in  iis  ad  Rbodios  de  Cn.  Manlii  Vulsonis  in 
Asia  rebus  gestis,  buius  bebi  gesta  multi  memoriae  3 
prodiderunt,  sed  ex  bis  duo,  qui  cum  eo  in  castris  fue- 
runt simulque  vixerunt,  quamdiu  fortuna  passa  est, 
Silenus  et  Sosilus  Lacedaemonius,  atque  boc  Sosilo 
Hannibal  litterarum  Graecarum  usus  est  doctore. 

Sed  nos  tempus  est  buius  libri  facere  finem  et  Roma-  4 
norum  explicare  imperatores , quo  facilius  collatis  utro- 
rumque factis , qui  viri  praeferendi  sint , possit  indicari. 


EX  LIBRO 


COENBLII  NEPOTIS 

DE  LATINIS  HISTORICIS. 

XXIY.  CATO. 

1 M.  Cato  , ortus  municipio  Tusculo  , adolescentulus , 
priusquam  honoribus  operam  daret,  versatus  est  in 
Sabinis,  quod  ibi  heredium  a patre  relictum  habebat, 
inde  hortatu  L.  Yalerii  Flacci,  ut  M.  Perpenna  cen- 
sorius narrare  solitus  est,  Romam  demigravit  in  fo- 

2 roque  esse  coepit,  primum  stipendium  meruit  anno- 
rum decem  septem  que.  Q.  Fabio  M.  Claudio  consulibus 
tribunus  militum  in  Sicilia  fuit,  inde  ut  rediit , castra 
secutus  est  C.  Claudii  Xeronis,  magnique  opera  eius 
existimata  est  in  proelio  apud  Senam , quo  cecidit 

3 Hasdrubal , frater  Hannibalis,  quaestor  obtigit  P.  Afri- 
cano consuli , cum  quo  non  pro  sortis  necessitudine 
vixit:  namque  ab  eo  perpetua  dissensit  vita,  aedilis 

4 plebis  factus  est  cum  C.  Helvio,  praetor  provinciam 
obtinuit  Sardiniam,  ex  qua  quaestor  superiore  tem- 
pore ex  Africa  decedens  Q.  Ennium  poetam  deduxe- 
rat , quod  non  minoris  aestimamus  quam  quemlibet 
amplissimum  Sardiniensem  triumphum. 


XXIV.  CATO.  2.  3. 


123 


Consulatum  gessit  cum  L.  Valerio  Flacco,  sorte  2 
provinciam  nactus  Hispaniam  citeriorem , ex  qua 
triumphum  deportavit,  ibi  cum  diutius  moraretur,  2: 
P.  Scipio  Africanus  consul  iterum,  cuius  in  priore 
consulatu  quaestor  fuerat,  voluit  eum  de  provincia 
depellere  et  ipse  ei  succedere,  neque  hoc  per  sena- 
tum ef&cere  potuit  , cum  quidem  Scipio  principatum 
in  civitate  obtineret,  quod  tum  non  potentia,  sed 
iure  res  publica  administrabatur,  qua  ex  re  iratus 
senatui,  consulatu  peracto  privatus  in  urbe  mansit, 
at  Cato,  censor  cum  eodem  Flacco  factus,  severe  s, 
praefuit  ei  potestati,  nam  et  in  complures  nobiles 
animadvertit  et  multas  res  novas  in  edictum  addidit, 
qua  re  luxuria  reprimeretur,  quae  iam  tum  incipie- 
bat pullulare,  circiter  annos  octoginta , usque  ad  4- 
extremam  aetatem  ab  adolescentia,  rei  publicae  causa 
suscipere  inimicitias  non  destitit,  a multis  tentatus 
non  modo  nullum  detrimentum  existimationis  fecit, 
sed,  quoad  vixit,  virtutum  laude  crevit. 

In  omnibus  rebus  singulari  fuit  industria : nam  S 
et  agricola  sollers  et  peritus  iuris  consultus  et  magnus 
imperator  et  probabilis  orator  et  cupidissimus  litte- 
rarum fuit,  quarum  studium  etsi  senior  arripuerat , 2; 
tamen  tantum  progressum  fecit,  ut  non  facile  repe- 
riri  possit  neque  de  Graecis  neque  de  Italicis  rebus, 
quod  ei  fuerit  incognitum,  ab  adolescentia  confecit  s 
orationes,  senex  historias  scribere  institit,  earum 
sunt  libri  septem,  primus  continet  res  gestas  regum 
populi  Romani,  secundus  et  tertius  unde  quaeque 
civitas  orta  sit  Italica,  ob  quam  rem  omnes  Origi- 

nes  videtur  appellasse,  in  quarto  autem  bellum 
Punicum  est  primum,  in  quinto  secundum:  atque 

4 haec  omnia  capitulatim  sunt  dicta,  reliqua  quoque 
bella  pari  modo  persecutus  est  usque  ad  praeturam 
Servii  Galbae,  qui  diripuit  Lusitanos:  atque  horum 
bellorum  duces  non  nominavit,  sed  ^ine  nominibus 
res  notavit,  in  iisdem  exposuit,  quae  in  Italia  Hi- 
spaniisque  aut  fierent  aut  viderentur  admiranda:  in 
quibus  multa  industria  et  diligentia  comparet,  nulla 
doctrina. 

5 Huius  de  vita  et  moribus  plura  in  eo  libro  per- 
secuti sumus,  quem  separatim  de  eo  fecimus  rogatu 
T.  Pomponii  Attici,  quare  studiosos  Catonis  ad  illud 
volumen  delegamus. 


XXV.  ATTICUS. 

1 T.  Pomponius  Atticus , ab  origine  ultima  stir- 
pis Romanae  generatus,  perpetuo  a maioribus  ac- 

2 ceptam  equestrem  obtinuit  dignitatem,  patre  usus 
est  diligente  et,  ut  tum  erant  tempora,  diti  in  pri- 
misque studioso  litterarum,  hic,  prout  ipse  amabat 
litteras,  omnibus  doctrinis,  quibus  puerilis  aetas  im- 

3 pertiri  debet , filium  erudivit,  erat  autem  in  puero 
praeter  docilitatem  ingenii  summa  suavitas  oris  atque 
vocis,  ut  non  solum  celeriter  acciperet  quae  trade- 
bantur, sed  etiam  excellenter  pronuntiaret,  qua  ex 
re  in  pueritia  nobilis  inter  aequales  ferebatur  cla- 
riusque  exsplendescebat,  quam  generosi  condiscipuli 

animo  aequo  ferre  possent,  itaque  incitabat  omnes  4 
studio  -suo , quo  in  numero  fuerunt  L.  Torquatus , 

C.  Marius  filius,  M.  Cicerb:  quos  consuetudine  sua 
sic  devinxit,  ut  nemo  iis  perpetuo  fuerit  carior. 

Pater  mature  decessit,  ipse  adulescentulus  prop-  2; 
ter  affinitatem  P.  Sulpicii,  qui  tribunus  pl.  inter- 
fectus est,  non  expers  fuit  illius  periculi;  namque 
Anicia , Pomponii  consobrina , nupserat  Servio , fratri 
Sulpicii,  itaque  interfecto  Sulpicio  posteaquam  vidit  2^. 
Cinnano  tumultu  civitatem  esse  perturbatam  neque 
sibi  dari  facultatem  pro  dignitate  vivendi,  quin  al- 
terutram partem  offenderet , dissociatis  animis  civium , 
cum  alii  Sullanis , alii  Cinnanis  faverent  partibus , 
idoneum  tempus  ratus  studiis  obsequendi  suis  Athe- 
nas se  contulit,  neque  eo  secius  adolescentem  Ma- 
rium hostem  iudicatum  iuvit  opibus  suis , cuius 
fugam  pecunia  sublevavit,  ac  ne  illa  peregrinatio 
detrimentum  aliquod  afferret  rei  familiari , eodem 
magnam  partem  fortunarum  traiecit  suarum,  hic  ita 
vixit,  ut  universis  Atheniensibus  merito  esset  caris- 
simus. nam  praeter  gratiam,  quae  iam  in  ado-  4 
lescentulo  magna  erat,  saepe  suis  opibus  inopiam 
eorum  publicam  levavit,  cum  enim  versuram  facere 
publice  necesse  esset  neque  eius  conditionem  aequam 
haberent,  semper  se  interposuit,  atque  ita,  ut  neque 
usuram  umquam  ab  iis  acceperit  neque  longius , 
quam  dictum  esset,  deberi  passus  sit.  quod  utrum-  5 
que  erat  iis  salutare:  nam  neque  indulgendo  inve- 
terascere eorum  aes  alienum  patiebatur  neque  mul- 
tiplicandis usuris  crescere,  auxit  hoc  officium  alia  6 

quoque  liberalitate : nam  universos  frumento  donavit, 
ita  ut  singulis  seni  modii  tritici  darentur ; qui  mo- 
dus mensurae  medimnus  Athenis  appellatur. 

3 Hic  autem  sic  se  gerebat,  ut  communis  infimis, 
par  principibus  videretur,  quo  factum  est  ut  huic 
omnes  honores , quos  possent , publice  haberent  ci- 
vemque facere  studerent:  quo  beneficio  ille  uti  noluit 
[quod  nonnulli  ita  interpretantur,  amitti  civitatem 

2 Romanam  alia  ascita],  quamdiu  adfuit , ne  qua  sihi 
statua  poneretur , restitit , absens  prohibere  non  po- 
tuit. itaque  aliquot  ipsi  et  Phidiae  locis  sanctissimis 
posuerunt;  hunc  enim  in  omni  procuratione  rei  pu- 

S blicae  actorem  auctoremque  habebant,  igitur  primum 
illud  munus  fortunae,  quod  in  ea  potissimum  urbe 
natus  est , in  qua  domicilium  esset  imperii , ut  ean- 
dem et  ipse  patriam  haberet  et  orbis  terrarum  domi- 
nam. hoc  specimen  prudentiae , quod , cum  in  eam 
se  civitatem  contulisset , quae  antiquitate , humani- 
tate doctrinaque  praestaret  omnes , unus  ei  fuit  ca- 
rissimus. 

4 Huc  ex  Asia  Sulla  decedens  cum  venisset,  quam- 
diu ibi  fuit,  secum  habuit  Pomponium,  captus  ado- 
lescentis et  humanitate  et  doctrina,  sic  enim  Graece 
loquebatur,  ut  Athenis  natus  videretur:  tanta  autem 
suavitas  erat  sermonis  Latini , ut  appareret  in  eo 
nativum  quendam  leporem  esse , non  ascitum,  idem 
poemata  pronuntiabat  et  Graece  et  Latine  sic,  ut 

2 supra  nihil  posset  addi,  quibus  rebus  factum  est  ut 
Sulla  nusquam  eum  ab  se  dimitteret  cuperetque  se- 
cum deducere,  qui  cum  persuadere  tentaret , ‘ noli , 

oro  te’  inquit  Pomponius  ‘adversus  eos  me  velle 
ducere,  cum  quibus  ne  contra  te  arma  ferrem,  Ita- 
liam reliqui.’  at  Sulla  adolescentis  oflScio  collaudato 
omnia  munera  ei,  quae  Athenis  acceperat,  profici- 
scens iussit  deferri. 

Hic  complures  annos  moratus,  cum  et  rei  fami-  3 
liari  tantum  operae  daret,  quantum  non  indiligens 
deberet  pater  familias , et  omnia  reliqua  tempora  aut 
litteris  aut  Atheniensium  rei  publicae  tribueret,  ni- 
hilo minus  amicis  urbana  officia  praestitit,  nam  et  ad  4 
comitia  eorum  ventitavit  et,  si  qua  res  maior  acta 
est , non  defuit,  sicut  Ciceroni  in  - omnibus  eius  pe- 
riculis singularem  fidem  praebuit:  cui  ex  patria  fu- 
gienti sestertium  ducenta  et  quinquaginta  millia 
donavit,  tranquillatis  autem  rebus  remigravit  Ro-  5 
mam , ut  opinor  L.  Cotta  L.  Torquato  consulibus : 
quem  discedentem  sic  universa  civitas  Atheniensium 
prosecuta  est , ut  lacrimis  desiderii  futuri  dolorem 
indicaret. 

Habebat  avunculum  Q.  Caecilium,  equitem  Ro- 5 
manum , familiarem  L.  Luculli , divitem , difficillima 
natura:  cuius  sic  a^eritatem  veritus  est,  ut,  quem 
nemo  ferre  posset,  huius  sine  offensione  ad  summam 
senectutem  retinuerit  benevolentiam,  quo  facto  tulit 
pietatis  fructum.  Caecilius  enim  moriens  testamento  2 
adoptavit  eum  heredemque  fecit  ex  dodrante;  ex  qua 
hereditate  accepit  circiter  centies  sestertium,  erat 
nupta  soror  Attici  Q.  Tullio  Ciceroni , easque  nuptias 
M.  Cicero  conciliarat,  cum  quo  a condiscipulatu  vi- 
vebat coniunctissime , multo  etiam  familiarius  quam 

cum  Quinto,  ut  iudicari  possit  plus  in  amicitia  va- 

4 Iere  similitudinem  morum  quam  affinitatem,  uteba- 
tur  autem  intime  Q.  Hortensio,  qui  iis  temporibus 
principatum  eloquentiae  tenebat , ut  intelligi  non 
posset,  uter  eum  plus  diligeret,  Cicero  an  Horten- 
sius : , et  id , quod  erat  difficillimum , efficiebat , ut , 
inter  quos  tanta  laudis  esset  aemulatio,  nulla  inter- 
cederet obtrectatio  essetque  talium  virorum  copula. 

6 In  re  publica  ita  est  versatus,  ut  semper  opti-, 
marum  partium  et  esset  et  existimaretur,  neque  ta- 
men se  civilibus  fluctibus  committeret , quod  non 
magis  eos  in  sua  potestate  existimabat  esse,  qui  se 

2 bis  dedissent,  quam  qui  maritimis  iactarentur.  ho- 
nores non  petiit,  cum  ei  paterent  propter  vel  gra- 
tiam vel  dignitatem : quod  neque  peti  more  maiorum 
neque  capi  possent  conservatis  legibus  in  tam  effusi 
ambitus  largitionibus  neque  geri  e re  publica  sine 

3 periculo  corruptis’  civitatis  moribus,  ad  hastam  pu- 
blicam numquam  accessit,  nullius  rei  neque  praes 
neque  manceps  factus  est.  neminem  neque  suo  no- 
mine neque  subscribens  accusavit:  in  ius  de  sua  re 

4 numquam  iit : iudicium  nullum  habuit,  multorum 
consulum  praetorumque  praefecturas  delatas  sic  ac- 
cepit , ut  neminem  in  provinciam  sit  secutus , honore 
fuerit  contentus,  rei  familiaris  despexerit  fructum: 
qui  ne  cum  Quinto  quidem  Cicerone  voluerit  ire  in 
Asiam,  cum  apud  eum  legati  locum  obtinere  posset, 
non  enim  decere  se  arbitrabatur,  cum  praeturam 

5 gerere  noluisset,  asseclam  esse  praetoris,  qua  in  re 
non  solum  dignitati  serviebat,  sed  etiam  tranquilli- 

tati,  cum  suspiciones  quoque  vitaret  criminum,  quo 
fiebat  ut  eius  observantia  omnibus  esset  carior,  cum 
^am  oflScio,  non  timori  neque  spei  tribui  viderent. 

Incidit  Caesarianum  civile  bellum , cum  baberet  7 
annos  circiter  sexaginta.  usus  est  aetatis  vacatione 
neque  se  quoquam  movit  ex  urbe,  quae  amicis  suis 
opus  fuerant  ad  Pompeium  proficiscentibus,  omnia 
ux  sua  re  familiari  dedit:  ipsum  Pompeium  coniun- 
ctum  non  offendit,  nullum  ab  eo  habebat  ornamen-  2 
tum , ut  ceteri , qui  per  eum  aut  honores  aut  divitias 
ceperant:  quorum  partim  invitissimi  castra  sunt  se- 
uuti,  partim  summa  cum  eius  offensione  domi  re- 
manserunt. Attici  autem  quies  tanto  opere  Caesari  3 
fuit  grata,  ut  victor,  cum  privatis  pecunias  per  epi- 
stolas imperaret,  huic  non  solum  molestus  non  fue- 
rit, sed  etiam  sororis  filium  et  Q.  Ciceronem  ex 
Pompeii  castris  concesserit,  sic  vetere  instituto  vitae 
effugit  nova  pericula. 

Secutum  est  illud  tempus  occiso  Caesare,  quo  8 
res  publica  penes  Brutos  videretur  esse  et  Cassium, 
ac  tota  civitas  se  ad  eos  convertisse,  sic  M.  Bruto  2 
usus  est,  ut  nullo  ille  adolescens  aequali  familiarius 
quam  hoc  sehe,  neque  solum  eum  principem  con- 
silii haberet,  sed  etiam  in  convictu,  excogitatum  3 
est  a quibusdam,  ut  privatum  aerarium  Caesaris  in- 
terfectoribus ab  equitibus  Romanis  constitueretur,  id 
facile  effici  posse  arbitrati  sunt , si  principes  eius 
ordinis  pecunias  contulissent,  itaque  appellatus  est 
a C.  Flavio,  Bruti  familiari,  Atticus,  ut  eius  rei 
princeps  esse  vellet.  at  ille,  qui  officia  amicis  t 

praestanda  sine  factione  existimaret  semperque  a 
talibus  se  consiliis  removisset , respondit : si  quid 
Brutus  de  suis  facultatibus  uti  voluisset,  usurum, 
quantum  eae  paterentur,  sed  neque  cum  quoquam 
de  ea  re  collocuturum  neque  coiturum,  sic  ille  con- 
sensionis globus  Imius  unius  dissensione  disiectus  est. 

5 neque  multo  post  superior  esse  coepit  Antonius, 
ita  ut  Brutus  et  Cassius  omissa  cura  provinciarum, 
quae  iis  dicis  causa  datae  erant  a consule,  desperatis 

6 rebus  in  exilium  proficiscerentur.  Atticus , qui  pecu- 
niam simul  cum  ceteris  conferre  noluerat  florenti 
illi  parti,  abiecto  Bruto  Italiaque  cedenti  sestertium 
centum  millia  muneri  misit,  eidem  in  Epiro  absens 
trecenta  iussit  dari , neque  eo  magis  potenti  adula- 
tus estj  Antonio  neque  desperatos  reliquit. 

9 Secutum  est  bellum  gestum  apud  Mutinam,  in 
quo  si  tantum  eum  prudentem  dicam,  minus,  quam 
debeam,  praedicem,  cum  ille  potius  divinus  fuerit, 
si  divinatio  appellanda  est  perpetua  naturalis  bonitas , 

2 quae  nullis  casibus  agitatur  neque  minuitur,  bostis 
Antonius  iudicatus  Italia  cesserat : spes  restituendi 
nulla  erat,  non  solum  inimici,  qui  tum  erant  po- 
tentissimi  et  plurimi,  sed  etiam  qui  adversariis  eius 
se  dabant  et  in  eo  laedendo  aliquam  consecuturos 
sperabant  commoditatem,  Antonii  familiares  inseque- 
bantur , uxorem  Fulviam  omnibus  rebus  spoliare 

3 cupiebant,  liberos  etiam  exstinguere  parabant.  Atti- 
cus , cum  Ciceronis  intima  familiaritate  uteretur,  ami- 
cissimus esset  Bruto,  non  modo  nihil  iis  indulsit  ad 
Antonium  violandum,  sed  e contrario  familiares  eius 

ex  urbe  profugientes,  quantum  potuit,  texit,  quibus 
rebus  indiguerunt,  adiuvit.  Publio  vero  Volumnio  4 
ea  tribuit  , ut  plura  a parente  proficisci  non  potue- 
rint. ipsi  autem  Fulviae,  cum  litibus  distineretur 
magnisque  terroribus  vexaretur,  tanta  diligentia  offi- 
cium suum  praestitit,  ut  nullum  illa  stiterit  vadimo- 
nium sine  Attico,  quin  etiam,  cum  illa  fundum  5 
secunda  fortuna  emisset  in  diem  neque  post  calami- 
tatem versuram  facere  potuisset,  ille  se  interposuit 
pecuniamque  sine  foenore  sineque  ulla  stipulatione 
credidit,  maximum  existimans  quaestum,  memorem 
gratumque  cognosci,  simulque  aperiens  se  non  for- 
tunae , sed  hominibus  solere  esse  amicum,  quae  cum  6 
faciebat,  nemo  eum  temporis  causa  facere  poterat 
existimare:  nemini  enim  in  opinionem  veniebat  An- 
tonium rerum  potiturum,  sed  sensus  eius  a nonnul-  7 
lis  optimatibus  reprehendebatur,  quod  parum  odisse 
malos  cives  videretur,  ille  autem  sui  iudicii,  potius 
quid  se  facere  par  esset  intuebatur,  quam  quid  alii 
laudaturi  forent. 

Conversa  subito  fortuna  est.  ut  Antonius  rediit  1 0 
in  Italiam , nemo  non  magno  in  periculo  Atticum 
putabat  propter  intimam  familiaritatem  Ciceronis  et 
Bruti,  itaque  ad  adventum  imperatorum  de  foro  2 
decesserat,  timens  proscriptionem,  latebatque  apud 
P.  Volumnium,  cui,  ut  ostendimus,  paulo  ante  opem 
tulerat  (tanta  varietas  iis  temporibus  fuit  fortunae, 
ut  modo  hi,  modo  illi  in  summo  essent  aut  fastigio 
aut  periculo),  habebatque  secum  Q.  Gellium  Canum, 
aequalem  simillimumque  sui.  hoc  quoque  est  Attici  3 

bonitatis  exemplum , quod  cum  eo , quem  puerum  in 
ludo  cognorat , adeo  coniuncte  vixit , ut  ad  extremam 

4 aetatem  amicitia  eorum  creverit.  Antonius  autem, 
etsi  tanto  odio  ferebatur  in  Ciceronem  , ut  non  so- 
lum ei,  sed  etiam  omnibus  eius  amicis  esset  inimi- 
cus eosque  vellet  proscribere , multis  dehortantibus 
tamen  Attici  memor  fuit  officii  et  ei,  cum  requisis- 
set,  ubinam  esset,  sua  manu  scripsit,  ne  timeret  sta- 
timque  ad  se  veniret:  se  eum  et  illius  causa  Canum 
de  proscriptorum  numero  exemisse.  ac  ne  quod 
periculum  incideret , quod  noctu  fiebat , praesidium 

5 ei  misit,  sic  Atticus  in  summo  timore  non  solum 
sibi,  sed  etiam  ei,  quem  carissimum  habebat,  prae- 
sidio fuit,  neque  enim  suae  solum  a quoquam  auxi- 
lium petiit  salutis , ut  appareret  nullam  sffiunctam 

6 sibi  ab  eo  velle  fortunam,  quodsi  gubernator  prae- 
cipua laude  fertur,  qui  navem  ex  hieme  marique 
scopuloso  servat,  cur  non  singularis  eius  existimetur 
prudentia,  qui  ex  tot  tamque  gravibus  procellis  ci- 
vilibus ad  incolumitatem  pervenit? 

11  Quibus  ex  malis  ut  se  emersit,  nihil  aliud  egit 
quam  ut  quam  plurimis,  quibus  rebus  posset,  esset 
auxilio,  cum  proscriptos  praemiis  imperatorum  vul- 
gus conquireret , nemo  in  Epirum  venit , cui  res  ulla 
defuerit:  nemini  non  ibi  perpetuo  manendi  potestas 

2 facta  est:  quin  etiam  post  proelium  Philippense  in- 
teritumque C.  Cassii  et  M.  Bruti  L.  lulium  Mocil- 
lam  praetorium  et  filium  eius  Aulumque  Torquatum 
ceterosque  pari  fortuna  perculsos  instituit  tueri  at- 
que ex  Epiro  iis  omnia  Samothraciam  supportari 

iussit.  difficile  est  omnia  persequi  et  non  necessa-  3 
rium.  illud  unum  intelligi  volumus  , illius  liberali- 
tatem  neque  temporariam  neque  callidam  fuisse,  id  4 
ex  ipsis  rebus  ac  temporibus  iudicari  potest,  quod 
non  florentibus  se  venditavit , sed  afflictis  semper 
succurrit:  qui  quidem  Serviliam,  Bruti  matrem,  non 
minus  post  mortem  eius  quam  florentem  coluerit, 
sic  liberalitate  utens  nullas  inimicitias  gessit,  quod  5 
neque  laedebat  quemquam  neque,  si  quam  iniuriam 
acceperat,  non  malebat  oblivisci  quam  ulcisci,  idem 
immortali  memoria  percepta  retinebat  beneficia:  quae 
autem  ipse  tribuerat , tam  diu  meminerat , quoad  ille 
gratus  erat,  qui  acceperat,  itaque  bic  fecit,  ut  vere  6 
dictum  videatur : 

Sui  cuique  mores  fingunt  fortunam. 

neque  tamen  ille  prius  fortunam  quam  se  ipse  finxit, 
qui  cavit,  ne  qua  in  re  iure  plecteretur. 

His  igitur  rebus  efiecit.ut  M.  Yipsanius  Agrippa,  12 
intima  familiaritate  coniunctus  adolescenti  Caesari, 
cum  propter  suam  gratiam  et  Caesaris  potentiam 
nullius  conditionis  non  haberet  potestatem,  potissi- 
mum eius  deligeret  affinitatem  praeoptaretque  equitis 
Romani  filiam  generosarum  nuptiis,  atque  barum  2 
nuptiarum  conciliator  fuit  (non  est  enim  celandum) 

M.  Antonius , triumvirum  rei  publicae  constituendae, 
cuius  gratia  cum  augere  possessiones  posset  suas , 
tantum  afuit  a cupiditate  pecuniae,  ut  nulla  in  re 
usus  sit  ea  nisi  in  deprecandis  amicorum  aut  peri- 
culis aut  incommodis,  quod  quidem  sub  ipsa  pro-  3 

scriptione  perillustre  fuit,  nam  cum  L.  Saufei  equi- 
tis Romani,  aequalis  sui,  qui  complures  annos  stu- 
dio ductus  philosophiae  habitabat  Athenis  hahebatque 
in  Italia  pretiosas  possessiones,  triumviri  bona  ven- 
didissent consuetudine  ea , qua  tum  res  gerebantur , 
Attici  labore  atque  industria  factum  est,  ut  eodem 
nuntio  Saufeius  fieret  certior  se  patrimonium  ami- 

4 sisse  et  recuperasse,  idem  L.  lulium  Calidum , quem 
post  Lucretii  Catullique  mortem  multo  elegantissi- 
mum  poetam  nostram  tulisse  aetatem  vere  videor 
posse  contendere,  neque  minus  virum  bonum  opti- 
misque  artibus  eruditum,  post  proscriptionem  equi- 
tum propter  magnas  eius  Africanas  possessiones  in 
proscriptorum  numerum  a P.  Volumnio , praefecto 

5 fabrum  Antonii , absentem  relatum  expedivit,  quod 
in  praesenti  utrum  ei  laboriosius  an  gloriosius  fuerit, 
dijBficile  est  iudicare,  quod  in  eorum  periculis  non 
secus  absentes  quam  praesentes  amicos  Attico  esse 
curae  cognitum  est. 

13  Neque  vero  ille  minus  bonus  pater  familias  ha- 
bitus est  quam  civis,  nam  cum  esset  pecuniosus, 
nemo  illo  minus  fuit  emax , minus  aedificator,  neque 
tamen  non  in  primis  bene  habitavit  omnibusque 

2 optimis  rebus  usus  est.  nam  domum  habuit  in  colle 
Quirinali  Tamphilianam , ab  avunculo  hereditate  re- 
lictam , cuius  amoenitas  non  aedificio , sed  silva  con- 
stabat : ipsum  enim  tectum  antiquitus  constitutum 
plus  spatii  quam  sumtus  habebat : in  quo  nihil  com-  ^ 

3 mutavit,  nisi  si  quid  vetustate  coactus  est.  usus  est 
familia , si  utilitate  iudicandum  est , optima , si  forma , 


XXV.  ATTICUS.  13.  14.  135 

vix  mediocri,  namque  in  ea  erant  pueri  litteratis- 
simi , anagnostae  optimi  et  plurimi  librarii , ut  ne 
pedissequus  quidem  quisquam  esset,  qui  non  utrum- 
que horum  pulchre  facere  posset,  pari  modo  artifi- 
ces ceteri,  quos  cultus  domesticus  desiderat,  adprime 
boni,  neque  tamen  horum  quem  quam  nisi  domi  na-  4 
tum  domique  factum  habuit:  quod  est  signum  non 
solum  continentiae,  sed  etiam  diligentiae,  nam  et 
non  intemperanter  concupiscere,  quod  a plurimis  vi- 
deas, continentis  debet  duci,  et  potius  diligentia 
quam  pretio  parare  non  mediocris  est  industriae, 
elegans  , non  magnificus , splendidus , non  sumtuosus : 5 
omnisque  diligentia  munditiam , non  affluentiam  af- 
fectabat. supellex  modica , ut  in  neutram  partem 
conspici  posset,  nec  praeteribo,  quamquam  non-  6 
nullis  leve  visum  iri  putem , cum  in  primis  lautus 
esset  eques  Romanus  et  non  parum  liberaliter  do- 
mum suam  omnium  ordinum  homines  invitaret,  non 
amplius  quam  terna  millia  peraeque  in  singulos 
menses  ex  ephemeride  eum  expensum  sum  tui  ferre 
solitum.  atque  hoc  non  auditum , sed  cognitum  7 
praedicamus:  saepe  enim  propter  familiaritatem  do- 
mesticis rebus  interfuimus. 

Nemo  in  convivio  eius  aliud  acroama  audivit  I4 
quam  anagnosten,  quod  nos  quidem  iucundissimum 
arbitramur:  neque  umquam  sine  aliqua  lectione  apud 
eum  cenatum  est,  ut  non  minus  animo  quam  ventre 
convivae  delectarentur;  namque  eos  vocabat , quorum  2 
mores  a suis  non  abhorrerent,  cum  tanta  pecuniae 
facta  esset  accessio,  nihil  de  quotidiano  cultu  muta- 

vit,  nihil  de  vitae  consuetudine,  tantaque  usus  est 
moderatione , ut  neque  in  sestertio  vicies , quod  a 
patre  acceperat,  parum  se  splendide  gesserit  neque 
in  sestertio  centies  affluentius  vixerit,  quam  insti- 
tuerat, parique  fastigio  steterit  in  utraque  fortuna. 

3 nullos  habuit  hortos,  nullam  suburbanam  aut  mari- 
timam sumtuosam  villam , neque  in  Italia  praeter 
Arretinum  et  Nomentanum  rusticum  praedium  , om- 
nisque  eius  pecuniae  reditus  constabat  in  Epiroticis 
et  urbanis  possessionibus,  ex  quo  cognosci  potest 
usumi  eum  pecuniae  non  magnitudine,  sed  ratione 
metiri  solitum. 

15  Mendacium  neque  dicebat  neque  pati  poterat, 
itaque  eius  comitas  non  sine  severitate  erat  neque 
gravitas  sine  facilitate,  ut  difflcile  esset  intellectu^ 
utrum  eum  amici  magis  vererentur  an  amarent,  quid- 
quid rogabatur,  religiose  promittebat,  quod  non  li- 
beralis hominis,  sed  levis  arbitrabatur  polliceri  quod 

2 praestare  non  posset,  idem  in  tuendo , quod  semel 
annuisset,  tanta  erat  cura,  ut  non  mandatam,  sed 
suam  rem  videretur  agere,  numquam  suscepti  ne- 
gotii eum  pertaesum  est:  suam  enim  existimationem 

3 in  ea  re  agi  putabat,  qua  nihil  habebat  carius,  quo 
fiebat  ut  omnia  Ciceronum,  M.  Catonis,  Q.  Hortensii, 
A.  Torquati,  multorum  praeterea  equitum  Romano- 
rum negotia  procuraret,  ex  quo  iudicari  poterat  non 
inertia , sed  iudicio  fugisse  rei  publicae  procurationem. 

16  Humanitatis  vero  nullum  afferre  maius  testimo- 
nium possum , quam  quod  adolescens  idem  seni  Sullae 
fuit  iucundissimus , senex  adolescenti  M.  Bruto , cum 

aequalibus  autem  suis  Q.  Hortensio  et  M.  Cicerone 
sic  vixit,  ut  iudicare  difficile  sit,  cui  aetati  fuerit 
aptissimus,  quamquam  eum  praecipue  dilexit  Cicero , 2: 
ut  ne  frater  quidem  ei  Quintus  carior  fuerit  aut  fa- 
miliarior. ei  rei  sunt  indicio  praeter  eos  libros,  in  3 
quibus  de  eo  facit  mentionem,  qui  in  vulgus  sunt 
editi,  sedecim  volumina  epistolarum,  ab  consulatu 
eius  usque  ad  extremum  tempus  ad  Atticum  missa- 
rum: quae  qui  legat,  non  multum  desiderabit  histo- 
riam contextam  eorum  temporum,  sic  enim  omnia  4 
de  studiis  principum , vitiis  ducum , mutationibus  rei 
publicae  perscripta  sunt,  ut  nihil  in  iis  non  appa- 
reat et  facile  existimari  possit,  prudentiam  quodam 
modo  esse  divinationem,  non  enim  Cicero  ea  so- 
lum, quae  vivo  se  acciderunt,  futura  praedixit,  sed 
etiam , quae  nunc  usu  veniunt , cecinit  ut  vates. 

De  pietate  autem  Attici  quid  plura  commemo-  I7 
rem  ? cum  hoc  ipsum  vere  gloriantem  audierim  in 
funere  matris  suae , quam  extulit  annorum  nonaginta , 
cum  ipse  esset  septem  et  sexaginta,  se  numquam 
cum  matre  in  gratiam  redisse,  numquam  cum  so- 
rore fuisse  in  simultate,  quam  prope  aequalem  ha- 
bebat. quod  est  signum  aut  nullam  umquam  inter  2 
eos  querimoniam  intercessisse,  aut  hunc  ea  fuisse  in 
suos  indulgentia,  ut,  quos  amare  deberet,  irasci  eis 
nefas  duceret,  neque  id  fecit  natura  solum , quam-  3 
quam  omnes  ei  paremus,  sed  etiam  doctrina:  nam 
principum  philosophorum  ita  percepta  habuit  prae- 
cepta , ut  iis  ad  vitam  agendam , non  ad  ostenta- 
tionem uteretur. 

18  Moris  etiam  maiorum  summus  imitator  fuit  anti- 
quitatisque amator : quam  adeo  diligenter  habuit 

cognitam,  ut  eam  totam  in  eo  volumine  exposuerit, 

2 quo  magistratus  ordinavit,  nulla  enim  lex  neque 
pax  neque  bellum  neque  res  illustris  est  populi  Ro- 
mani, quae  non  in  eo  suo  tempore  sit  notata,  et, 
quod  difficillimum  fuit , sic  familiarum  originem 
subtexuit , ut  ex  eo  clarorum  virorum  propagines 

3 possimus  cognoscere,  fecit  hoc  idem  separatim  in 
aliis  libris , ut  M.  Bruti  rogatu  luniam  familiam  a 
stirpe  ad  hanc  aetatem  ordine  enumeraverit,  notans, 
qui  a quo  ortus  quos  honores  quibus  temporibus 

4 cepisset:  pari  modo  Marcelli  Claudii  de  Marcello- 
rum,  Scipionis  Cornelii  et  Fabii  Maximi  Fabiorum 
et  Aemiliorum.  quibus  libris  nihil  potest  esse  dul- 
cius iis,  qui  aliquam  cupiditatem  habent  notitiae 

5 clarorum  virorum,  attigit  poeticen  quoque,  credi- 
mus, ne  eius  expers  esset  suavitatis,  nam  de  viris, 
qui  honore  rerumque  gestarum  amplitudine  ceteros 
Romani  populi  praestiterunt,  exposuit  ita,  ut  sub 

6 singulorum  imaginibus  facta  magistratusque  eorum 
non  amplius  quaternis  quinisve  versibus  descripserit: 
quod  vix  credendum  est,  tantas  res  tam  breviter 
potuisse  declarari,  est  etiam  unus  liber  Graece  con- 
fectus, de  consulatu  Ciceronis. 

19  Haec  hactenus  Attico  vivo  edita  a nobis  sunt, 
nunc , quoniam  fortuna  nos  superstites  ei  esse  voluit, 
reliqua  persequemur  et,  quantum  poterimus,  rerum 
exemplis  lectores  docebimus,  sicut  supra  significavi- 
mus, suos  cuique  mores  plerumque  conciliare  for- 

tunam.  namque  hic  contentus  ordine  equestri,  quo  2 
erat  ortus , in  affinitatem  pervenit  imperatoris , Divi 
filii,  cum  iam  ante  familiaritatem  eius  esset  conse- 
cutus nulla  alia  re  quam  elegantia  vitae,  qua  cete- 
ros ceperat  principes  civitatis  dignitate  pari  fortuna 
humiliores,  tanta  enim  prosperitas  Caesarem  est  con-  3 
secuta,  ut  nihil  ei  non  tribuerit  fortuna,  quod  cui- 
quam ante  detulerat , et  conciliarit , quod  nemo  adhuc 
civis  Eomanus  quivit  consequi,  nata  est  autem  At-  4 
tico  neptis  ex  Agrippa,  cui  virginem  filiam  collo- 
carat.  hanc  Caesar  vix  anniculam  Ti.  Claudio  Ne- 
roni, Drusilla  nato,  privigno  suo,  despondit:  quae 
coniunctio  necessitudinem  eorum  auxit , familiarita- 
tem reddidit  frequentiorem.  quamquam  ante  haec  20 
sponsalia  non  solum,  cum  ab  urbe  abesset,  num- 
quam  ad  suorum  quemquam  litteras  misit,  quin  At- 
tico scriberet,  quid  ageret,  in  primis  quid  legeret 
quibusque  in  locis  et  quamdiu  esset  moraturus , sed  2 
etiam,  cum  esset  in  urbe  et  propter  infinitas  suas 
occupationes  minus  saepe,  quam  vellet,  Attico  frue- 
retur , nullus  dies  temere  intercessit , quo  non  ad  eum 
scriberet,  cum  modo  aliquid  de  antiquitate  ab  eo 
requireret , modo  aliquam  quaestionem  poeticam  ei 
proponeret,  interdum  iocans  eius  verbosiores  eliceret 
epistolas,  ex  quo  accidit,  cum  aedis  Io  vis  Feretrii  3 
in  Capitolio,  ab  Romulo  constituta,  vetustate  atque 
incuria  detecta  prolaberetur , ut  Attici  admonitu  Cae- 
sar eam  reficiendam  curaret,  neque  vero  a M.  An-  4 
tonio  minus  absens  litteris  colebatur,  adeo  ut  accu- 
rate ille  ex  ultimis  terris,  quid  ageret,  curae  sibi 


140 


XXV.  ATTICUS.  20.  21. 


5 haberet  certiorem  facere  Atticum,  hoc  quale  sit^ 
facilius  existimabit  is,  qui  indicare  poterit,  quantae 
sit  sapientiae  eorum  retinere  usum  benevolentiamque, 
inter  quos  maximarum  rerum  non  solum  aemulatio, 
sed  obtrectatio  tanta  intercedebat,  quantam  fuit  ne- 
cesse  inter  Caesarem  atque  Antonium,  cum  se  uter- 
que principem  non  solum  urbis  Romae,  sed  orbis 
terrarum  esse  cuperet. 

21  Tali  modo  cum  septem  et  septuaginta  annos  com- 
plesset  atque  ad  extremam  senectutem  non  minus 
dignitate  quam  gratia  fortunaque  crevisset  (multas 
enim  hereditates  nulla  alia  re  quam  bonitate  con- 
secutus est)  tantaque  prosperitate  usus  esset  vale- 

2 tudinis,  ut  annis  triginta  medicina  non  indiguisset, 
nactus  est  morbum,  quem  initio  et  ipse  et  medici 
contemserunt : nam  putarunt  esse  tenesmon,  cui  re- 

3 media  celeria  faciliaque  proponebantur,  in  hoc  cum 
tres  menses  sine  ullis  doloribus , praeterquam  quos 
ex  curatione  capiebat,  consumsisset , subito  tanta 
vis  morbi  in  imum  intestinum  prorupit,  ut  extremo 

4 tempore  per  lumbos  fistulae  puris  eruperint.'  atque 
hoc  priusquam  ei  accideret , postquam  in  dies  dolores 
accrescere  febresque  accessisse  sensit,  Agrippam  ge- 
nerum ad  se  arcessi  iussit  et  cum  eo  L.  Cornelium 

5 Balbum  Sextumque  Peducaeum,  hos  ut  venisse  vi- 
dit, in  cubitum  innixus  ‘quantam’  inquit  ‘curam  di- 
ligentiamque in  valetudine  mea  tuenda  hoc  tempore 
adhibuerim,  cum  vos  testes  habeam,  nihil  necesse 
est  pluribus  verbis  commemorare,  quibus  quoniam, 
ut  spero , satisfeci , me  nihil  reliqui  fecisse , quod  ad 

sanandum  me  pertineret , reliquum  est  ut  egomet 
mihi  consulam,  id  vos  ignorare  nolui:  nam  mihi 
stat  alere  morbum  desinere,  namque  his  diebus  6 
quidquid  cibi  sumsi , ita  produxi  vitam , ut  auxerim 
dolores  sine  spe  salutis,  quare  a vobis  peto  primum , 
ut  consilium  probetis  meum,  deinde,  ne  frustra  de- 
hortando impedire  conemini’. 

Hac  oratione  habita  tanta  constantia  vocis  atque  22 
vultus,  ut  non  ex  vita,  sed  ex  domo  in  domum 
videretur  migrare,  cum  quidem  Agrippa  eum  flens  2 
atque  osculans  oraret  atque  obsecraret,  ne  id  quod 
natura  cogeret , ipse  quoque  sibi  acceleraret , et  quo- 
niam tum  quoque  posset  temporibus  superesse,  se 
sibi  suisque  reservaret , preces  eius  taciturna  sua 
obstinatione  repressit,  sic  cum  biduum  cibo  se  ab-  3 
stinuisset , subito  febris  decessit  leviorque  morbus 
esse  coepit,  tamen  propositum  nihilo  secius  peregit, 
itaque  die  quinto,  postquam  id  consilium  inierat, 
pridie  Kal.  Apriles  Cn.  Domitio  C.  Sosio  consuli- 
bus decessit,  elatus  est  in  lecticula , ut  ipse  prae-  4 
scripserat , sine  ulla  pompa  funeris , comitantibus 
omnibus  bonis,  maxima  vulgi  frequentia,  sepultus 
est  iuxta  viam  Appiam  ad  quintum  lapidem  in  mo- 
numento Q.  Caecilii,  avunculi  sui. 


